
ARAARTA TURJUMAAGA 


Badanaa doodaha ay dhaliyaan aragtiyaha ugubka ku ah bulshadeenna ee ay 
ka halcelinayaan wadaaddadu, waza ay tusaalaystaan oo fiirooyinkooda ku 
meelmariyaan tusaale ku kooban macallin iyo ardaygiis. Beri dhexdaas ah, 
ayaa uu wadaad ka warramay dhacdo ku qabsatay iskoollo deegaanka ah. 
Goor ay ahayd waqtigii xiisaddiisa, ayaa macallin dhiga maaddada sayniska 
ku raagay fasalka uu xtisadda u geli lahaa. Dhawr jeer ayaa uu u gargaraacay 
albaabka, se waxa uu ka codsadaa in uu yat sugo. Waxba ka ma uusan 
soo qaadin, oo xiisaddiisa oo ah maaddada tarbiyada, ardaydu ma xiisayso. 
Isa ga oo is ka agtaagan albaabka agagaarkiisa, ayaa uu u dhegraaticiyay 
waxa uu macallinku ka warramayo. Macallinka maaddada saynisku, waxa 
uu ka warramayay qotraxmadoobaadka iyo dayaxmadoobaadka. Waza 
uu u gu sharraxayay ardayda si ka duwan sida maaddadiisa tarbiyadu ay 
qabto... ama aan idhaahdo e, sida diintu qabto. Waxa uu sheegay in marka 
qorraxdu soo ka la dhexgasho dhulka iyo dayaxa, uu hadh ka muuqdo 
oogada dayaxa, marka dayaxu soo ka la dhexgalo qorraxda iyo dhulkana, 
sida oo kale, uu hadh ka muuqdo oogada gorraxda. Sida uu sheegay, u 
qaadanwaa ayaa ay ku nogotay waxaas uu ku warramayo macallinku. Judhii 
uu waydaartayba, ardaydii oo aan weli ka geyoon qotitaanka casharradit 
uu bixinayay macallinkii hore, ayaa uu wacdi bilaabay. Waxa uu u sheegay 
atdaydii in dayaxmadoobaadku/qorraxmadoobaadku ay yihiin calaamado 
tusiya cadho Alle, kummannaan xadiis iyo aayado daliil ahna waa uu shubay. 


Si kastaba ha ahaatee mar kasta, biyo iyo saliid is ku ma milmaan. Si 
kasta oo la isu barbarwado, waa ka la midab, oo waa ka la cuf, oo waa ka 
la dhadhan. 

Insaanku intii uu soo jirayba waa uu lahaa dhagan soo taxnaa illaa 
goor aan muddaysnayn iyo aamminaado uu ku fasirto waxyaabaha 
daahsoon ee caqligu ka gungaadhi karayn. Si joogto ah, ayaa uu u la kulmaa 
insaanku waxyaabo aanu qeexi karayn, oo noloshiisa bardhammaad u ah 
sida geerida, barbilowna u ah sida dhalashada. Marxaladda nololeed ee 
uu matayo, insaanka wax uun baa ka garsoon. Haddii sidaas ay tahayna, 
waxa uu goobaa wax u laabdejiya oo maankiisa ka dhawra shoogga jiraalka 
lamafilaanka ah. Waa sababta ay u jitaan kummanaan diimood, oo mid 
waliba si u tafsiirto jiraalka iyo kamadambaysta insaanka. 


Si kasta wax ha u gu dhoobdhoobo jiraalkiisa iyo kamadambaystiisa, 
se waxa aannaan indhaha ka laaban karin in nolosha insaanka uu caqligu 
jiheeye u yahay 00 uu hago doonta habawsan ee jiraalka insaanka. Caqligtisa 
ayaa uu ku jaangooyaa meesha ay u dhagaagayso. Caqligiisa ayaa u ga 
dardaarweriya mawjadaha ku soo aaddan. Cagligiisa ayaa fara goobista 
gabbaad nololeed iyo ka badbaadis jaahwareer jiraaleed. Se, weyddiimaha 
maanta ka dhextaagan waxgaratada Soomaaliyeed (ee ah wadaaddada) 
waxa ay u dhigan yihiin si la yaab leh: Maxaa adeegsiga maanka innoo ga 
shan iyo toban ah, haddiiba aannu haysanno qaanuun nololeed? Maxaa ay 
innoo taraysaa soowaatidashada falsafadda Galbeed? 


Waa aannu og nahay, in waqeedba khilaaf ka dhex aloosnaa Galbeedka 
iyo Bariga. Khilaaf ku sal leh dhagan iyo hab fikirba. Khilaafkaas, si ka la 
duwan ayaa uu u saameeyay bulshada ku dhagan caalamka Islaamiga ah. 
Si tabban ayaa uu qaarkood u saameeyay, illaa ay unkameen kooxo ka ba 
soo horjeeda jiritaanka wax la yidhaahdo “Galbeed.” Cadownimadaas ay 
muujiyeen, ayaa uu u qaaday Galbeedku laftarkooda, oo uu mindidooda 
mindi ku taagay. Kooxo kalena waxa ay sheegeen in aysan cadow ku ahayn 
jiritaanka Galbeedka iyo afaatihiisa, se ay muhiim tahay in la is la qaato 
in Galbeedku yahay sida ay qabaan kuwii hore ee ay cadowtinnimadu 
biyadhigtay. Sidaas daraaddeedna ay lagamamaarmaan tahay in la faaqido 
aragtiyhiisa, si loo muujiyo in aanay saxsanayn, dadkana la ga reebo 
daalacashadooda. Koox kale ayaa soo raacda, oo ku dooda in marlayba 
caqliga iyo diintu aanay is diidayn, oo ay tahay in la isbarbarwado. Koox 
afaraad ayaa iyana jirta——oo saddexdaas kooxoodba u arkaan ey Galbeedku 
u soo sahan dirsaday—kuwaas oo ku dooda in biyo iyo saliid la ka la daayo. 


Se haddii aannu dib u gu noqonno taariikhda iyo ka dib islaamiyayntii 

cilmiga iyo falsafadda ee quruuntii dhexe, ee ay bilaabatay kobcinta tacaaliinta 
Islaamka, waxa ay culimadii waagaas iskudayeen si kobac aqooneed loo 
bud-dhigo: in ay is ku lifaaqaan falsafaddii Girtiggii hore iyo mafaahiimta 
Islaamka. Faylasuuf Sayid Xuseen Nasar buuggiisa Hanaqaadkii Falsafadda 
Islaamka isa ga oo ka ga faalloonaya arrinkaas waza uu yidhi:? 


Falsafadda Islaamka waxa si weyn u gu badhxan oo saamayn 
gudaballaadhan ku leh waxqabaddadii falaasifadii Giriigga, sida 
waxqabaddadii Aristool iyo Balaato. Saamayntaas uun iyo in ay 
waxgaratadii Muslimiinta ee waagaas soowaaridday ee tarjamtay 
waxqabaddadii ay reebeen ku ma aysan ekaanin falkinteedu, ee 
waza ay ku ladheen mafaahiimtii Islaamka, taas oo keentay in uu 
abqaalmo dhagan-fikireed hodon ah. 


Waa goorti ay bilaabatay isweydiimihii aannu soo xusnay, iyo weyddiimo 
kale oo ay ka mid yihiin: Miyaa aanu Islaamku yeelan karin falsafad aan 
saamayn dibadeed lahayn oo iskeed u taagan? Weyddiimahaasi, waxa ay 
isu gu biyashubanayaan---kolka aannu ku eegno indhaha mutashaddidiinta: 
asalkaba, maxaa aannu falsafad u ga baahan nahay? 


Ma se aha isweydiintaasi mid ugub, oo hore waxaa u la dawakhsanaa 
falaasifadii hore. Iyaga uun ku ma aysan ekaanin ee waa ay soo gudubtay, 
oo ay u soo gudubtay falaasifada mucaasiriinta ah. Laakin weyddiinta ayaa 
u dhigan si kale oo qoddadheer oo ah: Maxaa inna ga ga xidhan falsafadda 
‘insaaw ahaan? Maxaa ay muhiim innoo gu tahay? Maxaa ay had iyo jeer 
falaasifadu carrabka u gu adkaynayaan muhiimadda falsafadda? 


Bartraand Raasal, oo weyddiintaas u ga jawaabaya si ku salaysan 
weyddiinta ah: Maxaa ay asalkaba tahay falsafaddu, waxa uu inna lee yahay: 


Barashada iyo u dhuurgelista falsafaddu, ma aha uun in jawaabo loo 
helo weyddiimo gaar ah, oo weyddiimahaasi si guud saamayn u ma 
leh. Se ujeedka koowaad ee loo barto falsafadda waa baadidoonka 
weyddiimaha maangalka ah. 


Shaqada falsafadda ayaa ah in loo baadidoontago jawaabo maangal 
ah, oo nolosha insaanka dheef u leh. Si aad jawaab dheef leh u hesho, 


(1) Islamic Philosophy from its Origin to the Present 2006. 

marka hore isweyddii weyddiin maangal ah. Falsafoowiddu ma aha uun in 


la fikiro, ee waa in uu fikirkaagu muc lee yahay iyo ujeeddo. Suqraad oo ka 
maragkacaya arrinkaas waxa uu yidhi: 


Tallaabada u gu horraysa ee aad u qaaddo dhanka xikmadda waa in 
aad isweyddiiso weyddiin qumman oo maangal ah. 


Maaddaaama oo erayga “Philosophy” yahay micnihiisu la jaalidda 
xikmadda”, waa sidaas uu Suqraad sheegay. Xikmaddu bacaad ka ma soo 
mudh tidhaahdo, la gu mana dhasho. Ma aha sida aannu ku magalno 
sheekaxatiirooyinka ka warrama odayaal meel is ka la fadhiya xikmad oo aan 
weligood ardaaga xiga booqan. Xikmadda waa loo sahantagaa horraanta. 
Sahankaagu si uu tub u yeesho iyo meel uu ku hagaago, marka hore waa in 
uu jiraa garaad la gu cartyay oo la gu ababiyay weyddiimo aan caafimaadka 
ka qaadayn oo xeel iyo itaalba tirayn. 


Haddii aannu soo daadagno, cirka haddii aannu carrabka la gaadhno 
is ka ma indhasaabi karno muhiimadda ay falsafaddu innoo lee dahay 
“nsaan” ahaan iyo midhaha la gurto kolka la la falgalo waxtarkeeda iyo 
kolka la garawsado sida maanka insaanku u madhan yahay la'aanta afkaarta 
falsafadeed. Insaan kasta, oo ka soo baxaya godka madow ee uu ku jiray 
illaa goor aan la muddayn karin, se illaa waa fog ah, waxaa u sabab ah in 
uu ku tallaabsado jaad xaddaaradeed aan hore loo arag, waa kaalmaysiga 
maanka. Kaalmaysiga maanku, weligiis waxa uu fure u ahaa khasnadaha ay 
maanta dunidu ku barwaaqasoorantay. Cagligu, weligiis waza uu ahaa il ay 
ka soo burqadaan fahanno jaadgoonni ah. Waxyaabahaas loo aayay, ee ka 
soo fulay adeegsiga garaadka waxaa ka mid ah fa/safadda. 


Gaadhitaanka fahankaas falsafadaysan, waxa uu ku yimi lakabbo 
fahanno hore ah, iyo u fiirsasho qoddadheer—oo uu qofku ku goobayay 
fahan maangal ah oo ku saabsan noloshiisa, deegaankiisa iyo ujeeddada 
noloshiisa. Insaankii hore, waxa uu cagligiisu keeni waayo ama fasir maangal 
ah uu u waayo, waxa uu samaysan jiray oo uu allifi jiray sheekaxariiro. 
Fal ku cusub kolka uu dhaado, ee uu rogrogo waxa uu yahay iyo waxa 
keenay, ee uu soo qaban waayo fasiraad maangal ah oo ku habboon falkaas 
ugub, waza uu samaynayaa taariikheen uu u yaqiinsanayo in ay tahay 


(1) Sida oo kale waxaa la gu macneeyaa "Philosophy" jeclaanshaha xikmadda. 

dhab biyakamadhibcaan ah. Waxyaabahaas uu allifayo, badankood waxa 
ay ku seesnaayeen aragtiya-dhaqmeed soojiteen ah. Bulsho kasta waa la 
ga soo helayaa sheekaxariirooyinkaas la gu fasirto waxyaabaha aanay 
u hayn fasiraadda dhabta ah. Tusaale ahaan, Girtiggii hore, wazaa jirtay 
sheekaxariiro loo tixgelin jiray in ay tahay dhab fasiraysa sababaha keena 


xanuunnada, damaca iyo xasadka. Waxaana ka mid ah sheekaxariirooyinkaas 
sheekadii Bandoora, ee odhanaysay: 


Ilaah Olembas waxa uu abuuray haweenay la yidhaahdo Bandoora. 
Waxaa loo hadiyeeyay sanduuq quruxbadan. Se waxaa loo ga digay 
in ay furto. Si kasta yeeshay si aysan u furin sanduuqa. Laakin, 
nasiibxumo, waa ay is celinweyday, faduulnimadeediina waza ay 
u horseedday in ay digniintii is dhegamariso. Dabadeed wazaa ka 
soo yaacay sanduuqii waxa xanuun, damac iyo shayddaammo ku 
faafsan dunida. 


Allifaaddaas sheekabaralayda ah, iyo diimaysnaanta, ayaa ay ku 
bilaabatay falsafaddu iyo adeegsiga caqligu. Raasal buuggiisa Taariikhda 
Falsafadda Galbeedka” waza uu ku yidhi isa ga oo qodobkan ka hadlaya: 


Falsafadda la ma odhan karo hal qof ayaa ay ka soo bilaabantay, 
oo xilligaas, falsafaddu waxa ay ka soo maaxan kartay maanka 
qof kasta. Sida saxda ah ee maangalka ah waa in ay falsafaddu ka 
dhalatay diimihii berigaas iyo sheekabaralooyinkii waagaas. 


Tabta loo adeegsanayay caqliga xilligaas, aad ayaa uu u ga duwan yahay 
tabta loo adeegsado iminka. Waana wax ku sal leh muddadaas fahannadii 
jiray, saamaynta deegaanka iyo hab-fikirka guud ee bulsheed. Xilligaas hore, 
ee ay falsafaddu bilowga ahayd, mucdeedu sidaas u ma sii ridnayn. Sida 
oo kale, ma ahayn falsafad si dhab ah u sharraxaysa walxaha, dabeecadaha 
insaanka iyo ujeeddada nolosha. Se waxa ay ahayd bilow dhabbada u 
xaadhay, aragtiyaha weli saamaynteedu jirto casrigan, ee loo gu gorfeynta 
badan yahay. Waana sida uu ka maragkacay faylasuuf Daanyaal Dinayt: 


Faylasuufyadii hore, waxa ay dhidibka u aasaaseen baadidoonka 
caqligu ku lammaan yahay. Se faylasuufyada casrigan ayaa ku kor 


(1) Bertrand Russell, A History of Western Philosophy, 1945. 

dhisay afkaartooda doorka ah, oo waxqabaddadii kuwii hore u 
beddelay kuwo aad maangal u ah, oo casirga waafaqsan. 


Si kastaba, isbeddelka ku yimi nolosha insaankan casrigan nool, is ka 
ma iman oo ma aha mucjiso samada ka soo dhacday. Waa lakabbo fikireed, 
oo soo taxnaa waayo ilaa quruunno, ka dib midhadhalkoodii noqday 
ilbaxnimadan aannu u jeedno maanta. Haddaba, fadligaas ayo ayaa leh? Si 
kooban, waxaa leh dadkii adeegsaday caqligooda. Adeegsigaas caqliga, ayaa 
dhalay falsafadda seeska u ah guud ahaan nolosha insaanka, iyo xaddaarad 
kasta oo uu ku tallaabsado/tallaabsaday. Ama haddii aannu si kale u dhigno, 
in insaanku maanta ay gacanta u gu jirto waxaas oo aqoon iyo diraasad ah, 
waxa uu ku bilaabay u qaadanwaa. Waa tii uu yidhi Balaato: 


Falsafaddu waxa ay ku bilaabatay dhabannagabsi. 


Kolka aad la yaabto buuraha dhererkooda, badda weynideeda, 
dhulka baaxaddiisa, webtyada qulqulaya meesha ay ka yimaaddaan, roobka 
mahiigaanka halka uu ka soo daato, noloshan macnaha badan... meesha 
aad taagan tahay ayaa aad fadhiisan, oo aad bilaabaysaa isweyddiinta waxaas 
oo dhan. Waa halkii Gaarriye lahaa: 


e — Aadmiyahaw hallaysani! ° Xiddiggaba astaysoo e Shimbiraha la ooyoo 

> Ambadyahaw wareersani! e Arag felegga meeroo °> Badda “aw”-da haysiyo 
* Magal ereyadaydoo *.— Onkodkiyo hillaaciyo o. Wasa uurka ngu jira 

e  Buuraha ag joogsoo o. Ufadaa dhacaysiyo e  Axadhoo garwaagsoo... 
° Amakaag daraaddii, °> Uurada waraysoo 

° Imo gabax ka siiyoo ° — Ololkeeda gooraan 

°> Cirka sare u eegoo o. Aammus oo dhegeysoo 


Ka dib waza aad bilaabaysaa xogaruurin iyo u fiirsasho. Dhagaxa aad 
aragto ee janjeedha, geedka laamihiisu qallalaan, dhimashada iyo nolosha, 
waxaas oo dhan ayaa aad u dhuurgeli sababahooda iyo meesha ay salka ku 
hayaan. Ka dib xogaruurintaasi waxa ay isu beddelayaan midho isdhala, oo 
midiba waza uu dhan ka ga hagaagayaa nolosha qofka. Ka dib wixii ayaa sii 


Maxamed Shariif 
Ix 
ballaadha, diraasayntuna waa ay sii ballaadhani, illaa aad hesho wax tifaftiran 
oo macne kuu leh. Dabadeed waxa aad bilaabaysaa waxaas aad soo heshay 
bal in aad ku dhisto oo aad ku seesto noloshaada. Noloshaadana isbeddel 
joogta ah ayaa ku soconaya. Isbeddelkaasina waxa uu ku gu toobinayaa 


dhabbada xaddaaradda. Is ku soo xoori oo, waza aad haysaa mabda'ii 
Konfuushiyos ee odhanayay: 


Qofka wax isweyddiiya, muddo yar uun baa uu yahay jaahil. Se 
qofka aan wax isweyddiin, waxa uu allaystaa isa ga oo jaahil ah. 


Aannu ku dibnoqonno weyddiintii hore ee ahayd falsafaddu maxaa ay 
muhiim innoo gu tahay “insaan” ahaan? Dabcan, waa isweyddiin guun ah, 
oo dhasaysan——sidii aannu soo tibaaxnay. Waza aannu u ga halcelin karnaa 
weyddiintaas odhaahdii Jaan Jaak Ruuso: 


Falsafaddu waxa ay insaanka ku xejisaa dabiicaddiisa, oo ay ka xoraysaa 
khuraafaadka abkasoogaadhka ah. Falsafaddu insaanka waxa ay ku 
hagtaa maanfurni iyo xikmad. Falsafaddu insaanka waxa ay ku hagtaa 
dawga garashada iyo aqoonta, si uu u guto xilkiisa, u guna heellanaado 
farxaddiisa. Falsafadda ayaa sabab u ah in insaanku dul u lahaado 
dhibaatooyinka nolosha, oo uu ka dheeraado wax kasta oo aan u 
qalmayn, oo la jaal ahaado wax kasta oo noloshiisa bilaya.“ 


Aa 


Halxidhaalaha kale, ee innoo ga bahaan in aannu furfurnno ka hor inta 
aynnaan gudagalin buuggan: Maaddaaama oo falsafaddu muhiimaddeedu 
sidaas u qaraweyn tahay, maxaa maanta inna ga hortaagan in aannu u 
soowaaridanno sida ummadaha kale u soo waaridteen, oo u faaqidno sida 
ay u faaqideen, dabadeedna u yeelanno falaasifo beera siidh dhala geed 
hadhwanaagsan oo leh laamo ku habboon dhismaha buulsheenna—-sida ay 
ummadaha kale u yeesheen falaasifo ka soo dhilmiya laamahaas falsafadda 
laan ku habboon hab-nololeedka bulshadooda? 


Sida aannu wada og nahay, adduunku waxa uu bilaabay in uu soo 
waaridto ama soo turjunto falsafadda Girtigga, xilli aan dhawayn, se 
waza ay xadhkagoostay waagii Helinsitigga. Taatükhduna waza ay 


(1) Jean-Jacques Rousseau, “Emile, or On Education,” 1762. 

mahaddaas u celisaa ninkii u gu horreeyay ee falkaas turjumaadda ah ku 
sameeyay waxqabadaddadii Giriigga, Shishroon!”, oo siyaasi iyo faylasuuf 
reer Roomaan ahaa. Qarniyadii dhexena waxaa turjumaaddaas bilaabay 
indheergaratadit Carbeed, 00 qayb laxaad leh ka qaatay soowaaridashada 
waxqabaddadii falsafadeed ee Giriigga. Kolkii la gaadhay waagit 
Maanfurkana, turjumaaddu waa ay bulaashay, oo ay cid walbaa turjumatay. 


Dhawaanahan dambe xirfaddan ah “turjumidda” waa ay hanaqaadday, 
oo noocyo ka la duwan oo buugaag ah oo, ka, ka la hadlaya mowduucyo 
kaladuwan oo fikir ah ayaa maktabadaheenna ku soo biiray. Mid walba 
waxa aannu u aragnaa si, mowduuc kastana dhan ayaa aannu ka taagan 
nahay. Ma aha aragti anna ga innoo gaar ah ee waa halka uu ka taagan 
yahay turjumaagu ama qoraaga laftigiisu. Caqabadda koowaad ee inna ga 
hortaagan soowaatidasashada, waa in aannaan aqoon waxa uu akhrisku 
yahay. Akhrisku ma aha in aad buug soo qaadato, oo aad meel is 
qondhadhiso, oo aad baalasha buugga rogrogto. Ma aha! Wax akhrisku 
waa tabtii uu sawiraagii Ayrishka ahaa ee Faraansiis Baykon ku tibaaxay: 


Wax loo ma akhriyo adiga oo ka cararaya isburin, ama si aad wax u 
rumaysato oo aad isu dhiibto. Wax u akhti si aad wax u qaayasoorto. 


Si kale haddii aannu u dhigno, bulshada xooladhaqatada ah ee 
reerguuraaga ah, isha aqoontoodu waa labo. Aqoon masdarkeedu yahay 
habnololeedka iyo deegaanka ku xeeran, taas oo ku kooban xooladhaqasho, 
beerfalasho ama ganacsi aan sidaas u sii adkayn. Jaadka aqooneed ee 
kalena waa ta daahsoon, oo uu u meeriyo wadaad. Waxa suubban iyo 
waza silloonba isa ga ayaa loo dabafadhiistaa--waa haddii aanu arrinku 
ku saabsanayn arrimo intaasba ka muqaddasan oo aayaha gabiilaadku 
u horreeyo. Xeeratkii ay dhigeen wadaaddadaasi, ayaa si wanaagsan u 
taabbagalay. Waxa ay dhahaan “MAYA” micnaheedu waa “MAYA”. Waxa 
ay dhahaan waa “MUBAAX” micnaheedu waa “MUBAAX”. Iyaga ayaa 
ay ka go'daa cilmiga kiisa qiimaha leh. Iyaga ayaa laliya cilmiga kiisa xun. 
lyaga ayaa leh maanka barbaarka Soomaaliyeed. Arrinkaasi dhayda waa ka 
cad yahay, oo waza aad arki kartaa in turjumaa waxqabadkiisa uu turjumay 
aad loo jecel yahay oo la gu maamuuso in uu waafaqay xeerarkii la gu soo 
barbaatiyay bulshada, maaddaama uu soo turjumay wax aan cusbayn. Mid 


(1) Cicero (106-48 BCE) 

ka mid ah turjumaannadaas waxa uu ku eedaysan yahay qodob male’awaal 
bulsho ah oo loo yaqaan “xume”, oo ah fikirrada uu soo turjumo in ay 
bulshadu ku xasaasiyoodaan. Cidda wax xukunta ma aha cidda akhrisatay 
waxqabadkaas, ee waa sida ay u atagto cidda ka la saarta aqoonta teeda 
faasidka ah iyo teeda maslaxadda leh. 


Waxa aad halkaas ka arki kartaa akhristow, in doorka akhristuhu uu 
ku lee yahay fikirkaas la soo turjumayo in uusan muugan ama jirinba, sida 
aqoonta badhkeed ama geddigeed ay u magan tahay. Waa aad atagtaa in 
bulshada loo tabo si uun, sidaasina ay tahay sida u danta ah dad gaat ah. 
Arrinkaasina ma aha wax aan ahayn ama loo tiitin karo wax aan ahayn 
caqliga cidhiidhiga ah ee ay dad gaar ahi unkaan iyo jahliga madow ee ay ku 
sugan yihiin is la dadka leh caqliyadaas cidhiidhiga ah. 


Dadkaas gaarka ah waa ay noocyo badan yihiin, oo midiba ka 
haystaa bulshada gees iyo daraf saamayn ku leh caqliyada iyo habfakarka 
xooladhaqatada reeguuraaga ah. Ka soo qaad, haddii kuray hubqaad ah uu 
soo galo magaalo jaadad leh, waxa u gu horreeya ee cagligiisa la gu kordhiyaa 
waa maxaa kuu bannaan iyo maxaa kaa reebban. Loo ma oggola in la baro 
waxa uu dooran karo ama sida uu wax u atko iyo sida uu noloshiisa u arko 
in uu u noolaado. Waa in uu xidhan yahay surwaalka ama khamiiska la wada 
gashto. Waaa in uu u hadlo sida ay dadka magaaladu u hadlaan. Waa in uu 
waxbarasho u tago meesha dadku waxbarashada ka doontaan. Waa in aysan 
aqoontiisu dhaafsiisnayn inta ay dadku wada garanayaan, oo uu aamminsan 
yahay waxa la wada aamminsan yahay. Caadadaas la la qabsaday, wax ka 
beddelkeedu waa uu adag yahay, oo wax aan la aqoon haddii la dhaado waa 
jaantaa rogan! Sidaas ayaa la la rabaa garaadka qofka Soomaaliyeed in uu u 
koro ahaadona weligiis. 


Maaddaama oo uu maankeennu sidaas u kooban yahay, waxa aannu 
u haysannaa in uunkaas tirabeelka ah uu sideenna oo kale yahay. In 
waxa aannu aamminsan nahay, iyaguna aamminsan yihiin. Haddii aysan 
aamminsanaynna, ay baaddil ku sugan yihiin. Asalka dhibaatada iyo 
isfahanwaagu ka jiro waa shaqada turjumaadda. Maxaa ay turjumaaddu u 
jirtaa? Xorriyadda turjumaaddu u baahan tahay in ay ka hesho bulshadeeda 
waa maxay? 


Edis Gorosmaan, oo ah turjumaanad badi turjuntay waxqabaddadii 


ARAARTA TURJUMAAGA 
xii 
Gaabriyeel Gaarsiya Maarkiis--iyada oo ka hadlaysa muhiimadda 
turjumaadda waxa ay tidhi: 


Turjumaaddu waa hab inna geyaysiinaya is xorayn. Turjumaaddu 
waxa ay xididka u rujisaa caqabadaha inna gu ka la gudban, 00 ay 
suuragelisaa isufuranka dhagameed iyo saqaafadeed. 


Iyada oo ka hadlaysa turjumaadda iyo xortiyadda ay tahay in ay 
bulshadeeda ka hesho waxa ay tidhi: 


Kobaca  fikireed, kasmada  xuquuqda  insaanka, isfahanka 
dawladaha, iyo xorriyadda laftarkeedu, waxa ay ku qotomaan 
oo lagamamaarmaan ah in marka hore ba ay jirto xorriyadda 
isdhaafisga fikirrada. 


Anna ga ahaan, meesha ay sartu ka qudhansan tahay halkaas waa ay 
ka sii liidataa. Dhibtu, sidii aannu hore u soo sheegnay, waa in aannaan 
isweyddiin sida loo akhriyo waxa ugubka ah? Miyaa ay tahay in la aqbalo 
wax kasta oo la soo waatido—sidii Saxwada? 


a 


Waxaa aan intaas raacda, ujeeddada buuggan. Buuggan—sida aad 
gogoldhigga aad ku arki doonto---waxa uu ahaa markiisi hore hadaljeedin. 
Ha ahaado ee waa buug fahankiisu fudud yahay, cidda aan hore u akhrisan 
falsafaddana, waxyaabo badan u bayaaminaya. Sidaas oo ay tahayna, inta 
karaankayga ah, waza aan iskudayay in aan sharraxaad saaro meelaha qaar 
iyo meelaha fahan guudmar ah u baahan. Buuggu, arrimo badan ayaa uu 
faaqidayaa. Waxaa ka mid ah aamminaadaha, akhlaaqda, masuuliyadda gofka, 
sababta insaanku u jiro... Se si ka duwan sida ay diimuhu u falanqeeyaan 
oo caglaannimo ah ayaa uu isu dultaagayaa. Aannu ku dabbaqno akhriska 
buuggan, odhaahdii Faraansiis Baykon: U akhri uun in aad wax ogaato. 


Maxamed Shariif 
07-02-2024 


Kampala, Uganda 

Buuggani, waa hadaljeedin loo rogay qoraal oo uu Saartar dib u tifaftiray. 
Waa hadaljeedin ka qabsoontay Baariis, 29 Aktoobar, 19459, Waxaa 
agaasimay sida oo kalena codsaday hadaljeedintan, ururka Mintonmon, 
ee ay aasaaseen Jaak Kaalmi iyo Maark Bikbaardar xilligit loo halgamayay 
xornimada,? si loo dardargeliyo suugaanta iyo fikirka. Sannadkii ay 
qabsoontay hadaljeedintan ee dib loo gu rogay qoraalka, sannadkii xigayba 
waza ay ka mid ahayd waxsoosaarradii ay daabacday Nagaal. © 


Haddaba, waxaa isweyddiin mudan, maxaa u ga biiraya qoraaga buuggii 
Jiraal iyo Waxbayahaynnimo in uu dadka ku qanciyo atagtida mad'habkiisa? 
Haddii aannu in yar dib u nogonno, waxaa aannu ka warhaynnaa in labadii 
qaybood ee taxanihii Dhabbooyinka Xorriyadda” ay soo hoyeen dhaliillo 


(1) Arlette Elkaim-Sartre waxa ay gogoldhiggan u samaysay nuskaddii soo 
baxday 1996-kii. [T] 


(2 Nuskhadda Carabigu, halkaas waza ay lee dahay: “Waxaa hadaljeedinta la gu 
faafiyay majalladda Libraalisiyoon..." Saxiifaddaasna waxaa aasaasay Saartar. Hase 
ahaatee, nuskhadda Ingiriisida ah, oo ta asalka ah la ga soo turjumay, waza ay lee 
dahay si sidaas ka duwan oo ah sida halka sare ku dhigan. In kasta, oo buuggani lee 
yahay laba turjumaadood oo Carabi ah, oo ay ka la turjumeen labo turjumaa, oo ay 
soosaareen muddo aan isu dhawayn, haddana waxaa aan isbarbarwaday oo aan ka 
soo wada turjumay labadaas nuskhadood ee Carbiga iyo ta Ingiirisida ah oo ah mid si 
toos ah loo ga soo turjumay nuskhadda asalka ah ee soo baxday 1996-kii. Si kasta oo 
ay tahayba—ka dib hubin dheer—waxaa saxan sida ay turjumaadda Ingiriisida ah ay 
sheegayso. Sida oo kale, xilligaas la aasaasay ururkaas Mintonmon waxa ay ku beegnayd 
gebagebadii Dagaalkii Labaad ee Dunida. Waxa uuna Faransiisku la dirirayay soodulihii 
Jarmalka. Waxa ayna ahayd waqti aad loo gu dhegadaloolay ka hadalka xorriyadda. [T] 


(3) Nagel, waa daabacaad Beershiyaan ah. [T] 
(4) Dhabbooyinka Xorriyada ama Roads fo Freedom, waa saddexlay sheekafaneed ah, oo uu 


Saartar ku seesay dhacdooyinkeeda dagaalladii iyo sababihii geyaysiiyay Faransiiska in uu 
dumo muddooyinkii u dhaxeeyay 1938-1940. [T] 

la gu dhaleecaynayo qaabdhismeedka suugaanta Jiraalnimada. Waxba sii 
gudagali maynno tafaasiisha labada sheekafaneed ee Qaangaadhnimo iyo 
Dibdhigasho” ee kadisada ku noqotay waxgaratadii muddadaas. Se eelku 
waza uu ka taagganaa shakhsiyadda koowaad ee sheekada. Saartarna 
arrinkaas waa uu ka hadlay, isa ga oo qoray: 


Malaha dadka waxaa ka caydhaysityay mayaladaygga shakhsiyadaha 
sheekooyinkayga. Shakhsiyadahaygu, waa ay garanayaan cidda ay 
yihiin. Sidaas daraaddeed, iyaga ayaa doortay in ay sidaas noqdaan. 


Maasiyun, ma aha shakhsiyad ciyaari karta door halyaynimo— 
in kasta oo uu yahay shakhsiyad u guntan ka gungaadhidda dhabta iyo 
xasilloonaanta joogtada ah. Karaankiisu waxa uu ku ekaa madaxadayg iyo 
ku adkaysigiisa daarran baadidoon nolol ay xorriyaddu u tahay door, oo si 
kasta u madaxbannaan—noloshaas oo salkeedu tahay falsafadda Jiraalka 
iyo Waxbayahaynimada.? Mayaladaygga noocaas ah, laftiisa ayaa ah saxariir 
iyo silic. Wax kasta oo ku dhaca naf ahaantiisa, ama uu falo, dan sidaas u sii 
ridan ka ma galo. Sababta oo ah waxa uu aamminsan yahay in uusan weli si 
dhab ah u abbaarin nolosha. 


Dadku waxa ay qaladfahmeen ayaa ah, in sheekooyinku ay yihiin 
gogolxaadh, oo ay u yihiin afkaar iyo aragtiyo aan weli si dhammaystiran u 
kobcin. Sababta ka dambaysa qaladfahankaas waa in labadaas sheekafaneed 
ay aad u ga fududaayeen dhigaallada kale ee uu ka ga warramayo fiiradiisa ku 
aaddan Falsafadda Jiraalnimada—in kasta oo ay jireen dad si laabxaadhan u 
difaacay oo iskudayay in ay bidhaamiyaan ujeeddooyinka. 


Faafinta sheekasuugaaneedyadaas iyo daabicistooda, waxa keliya 
ee la ga dheefay waza ay ahayd quudhsiga fiirada Saartar ee ku aaddan 
Jiraalnimada. 


(1) The Age of Reason iyo The Reprieve. [T] 


(2) Intan waxa ay u la jeeddaa “baadidoonka Jiraalka iyo Waxbayahaynnimada” waa halhays 
iyo jaad-falsafadeed inta badan loo gu abtiriyo falsafadaha Saartar. Ujeeddaduna, waa u 
dhugyeelashada iyo qodda-ufiirsiga jiraalka iyo dabiicadda. Buuggiisa wata is la cinwaankaas 
“Tiraal iyo Waxbayahaynnimo” ama “Being and Nothingness”, wasa uu ku faaqidayaa, oo uu ku 
gorfaynayaa waxa “wacyigu” yahay, jiraalka is-ahaanshaha qofka, iyo welwelka inna ga ga 
gudban doonitaankeenna xorriyadda. [T] 

Doodihii la gu faaqidayay aragtiyaha Saartar waa ay xadhkagoosteen. 
Qaladfahankana waxaa dabka ku sii huriyay waza aannu maanta u 
naqaanno “beenabuurka warbaahinta,” oo horkacaysay cid kasta oo 
qaladfahansan Falsafadda oo foolxumaysay ujeeddadeedii, iyo cadow kasta 
oo aan gabbanayn, iyo mid kasta oo uurka ku haysta cadownimada uu u 
qabo falsafadda. Duullaankaas eelkii uu reebay waxa uu noqday sumcaddil 
loo dhammaa, heer qoraagii la gu suntay sifooyin uu la amakaagay 
foolxumadooda, Falsafadda Jiraalnimadana shacabka loo gu tafsiiray si 
baalmarsan maangalnimada. Halkudhegyada qaarkood waa la dhalanrogay, 
sida: “Jaxtimadu waa dadka kale,” “Jiraalka ayaa abuurka ka horreeyay,” iyo 
"Insaannimadu waa dareen aan dheef labayn." Saxaafadaha shicibku waza ay u 
dhigeen halkudhegyadaas si tabban oo liidata, oo u taagan shar iyo masiibo. 


Faaqidaadda ay waxgaratadu ku sameeyeen Falsafadda Jiraalnimada, 
waa ay dhaafi wayday cay, maaddaama oo aysan cilmibaadhisyadoodu aanay 
ba sugayn hal wax oo caddayn u ah in ay si fican u dhugteen buugga Jiraa/ 
iyo Waxbayahaynnimo.” Masiixiyiintu u ma aysan dhaleecaynayn Saartar 
in uu Allediid yahay oo qudha, ee waa in uu yahay qof walaxdhaad ah. 
Shuuciyiintuna waxa ay ku dhaleecaynayeen in uusan ahayn qof walaxdhaad 
ah. Kuwa hore waxa ay ku dhaliilayeen in uu si maangalnimo ah uusan 
mudnaanta u siin is-ahaanshaha waxa. Halka kuwa xiga ay ku dhaliileen 
in uu qitsan yahay mudnaanta is-ahaanshaha waxa. Labada dhanba waa 
ay ka degi la dahay sida uu Saartar u qeexo kadsoonka, moogganaanta iyo 
welwelka. 


Falcelinnahaas tabban ee nacaybka u la muuqday Saartar, ma suuragal 
baa in ay ka dhasheen: maaddaaama oo la gu shuqlanaa—ka dib burburkii 
ay dagaalladii geysteen—in insaanka loo qeexo si ku sal leh duruufta 
taariikheed si uu u ga gudbo caqabadaha taaganta oo ah sida mid ka mid 
ah kuwii naqdiyay Saartar uu yidhi? Run ahaantii, badanaa mucaaradiddu 
waxa ay u dhignayd si asluubaysan, mararka qaarna si ujeeddaysan. Cidiba 
dan ka ma lahayn in ay faallayso muhiimadda waxqabaddadiisa ama sida uu 


(1) In kasta oo ay jireen faylasuufyo fac yar, oo dhigaallada Saartar aad u ga danayn badan 
kuwa ardaydiisa ahaa, oo iyaguna aad u gu dhuundaloolay waxa uu soosaaro Saartar—oo 
ay ka mid ahaayeen Francis Jeanson oo daabacay Akhlaaqda iyo Aragtida Saartar [Le 
Probléme Moral et la pensée de Sartre]. [Aarliit = A} 

isu gu soohay aragtiyihiisa iyo waxsoosaarkiisa. Is la naaqidkii aannu soo 
sheegay waza uu yidhi: 


“Dadka badankiis ma akhriyi karaan buugga Jiraal iyo 
Waxbayahaynnimo. Sidaas oo ay tahayna, dad badani waza ay u 
haystaan Saartar in uu diiddan yahay insaaniyadda. Ama si kale 
haddii aan u dhigo, Faransiiskii oo dagaallo ku bayhoofay, oo 
rejadhis mooyaane aan wax kale ka biyacabbayn, ayaa uu Saartar ku 
dumiyay rejadii ay dhoobdhoobayeen.” 


Si kasta oo ay ahaataba, Saartar waa uu oggolaaday in uu jeediyo 
hadaljeedin® ku aroorta Jiraalnimada, oo si dulkaxaadis ah u bidhaamisa 
ujeeddooyinka la marrinhabaabiyay. Se waxaa filanwaa ku noqotay in 
ay kuraasidii soo buuxdhaafiyeen dad u jeellanaa in ay wax ka ogaadaan 
Falsafaddan iyo unkaheedaba. Isa ga 00 aan xasilloonayn ayaa uu dadkii u 
sheegay in faallaynta Falsafadda Jiraalnimadu ay u taallo faylasuufyada— 
dabcan isa ga oo ka afeefanaya in sidii buuggiisi hore loo qaladfahmo 
hadaljeedintan. Buuggaas iyo gadoodka la ga la horyimi waxa uu u arkayay, 
wax mas'uuliyaddiisa ah, oo guudkiisa saatan. 


Kolka bulshada la ga yimaaddo, hadaljeedintiisu waxa ay beegsanaysay 
Shuuciyiinta isa ga oo u ga dan leh in uu wanaajiyo xidhitdhkoodii. Bilo ka 
hor, waxa uu wax ku qoti jiray majalladahooda daahsoon; se hadda, waa 
soo afmeermay gebi ahaanba xidhiidhkii. Kol kasta oo ay karto bulshada 
garabka u ah Jiraalnimada, waa mat kasta oo uu sii siqayay xidhiidhku. 
Balse ujeeddada haljeedintu keliya ma ahayn dib u heeshiin. 


Buuggiisa Jiraal iyo Waxbayabaynnimo waxa uu u dhignaa si xeeldheer. 
Se si qaldan ayaa loo fahmay, si qaabdaran oo sumcaddil ah na waa loo 


(1) Pierre Emmanuel, *Qu'est-ce quc l'existentialisme? Bilan d'une offensive," Les 
Letters Francaises, November 24, 1945. “Imaanuwel intaas waxa uu sii raaciyay Falsafadda 
Jiraalnimadu waa cudur dhimireed.” (“Rflexions sur une mise au point,” in the review 
Fontaine, April 1945). [A] 

(2) Ma ahayn hadaljeedintaasi iskudaygii koowaad ee qancin ah. Hore ayaa uu iskudayay 
ka hadalcelinta naqdiga Shuuciyiinta iyo qeexista Falsafadda Jiraalnimada, isa ga oo ku 
daabacay iskudayadaas majalladda Akshan (Action). “A propos del'existentialisme Mise au 
point ,” Action, December 29, 1944; reprinted in Les Frits de Sartre, ed. Michel Contat 
and Michei Rybalka (Paris Gallitnard, 1970). [A] 

faalleeyay. Talo waa ay ka farabaxsatay Saartar—in kasta oo uu garawsanaa 
in ay duudkiisa tahay wax kasta oo ka dhasha qaladfahankaas. Sannado ayaa 
uu si xilkasnimo leh u ga shaqaynayay qoridda buuggaas, oo uu madadaalo 
ka raadin jiray soohiddiisa intii uu ku sugnaa xeryihii dadka loo gu ciidamin 
jiray sida khasabka ah intii u dhaxaysay 7939 ilaa 1940, iyo sannadkii uu u 
xidhnaa sooduulihii Jarmalka. Intaasba waxa uu ku gudajiray hayaan uu ku 
baadigoobayo ujeeddada insaanku uu u jiro, isa ga oo aan u aabbayeelin 
jawiga kakan ee uu la yimid sooduulaha Naasigu. 


Haddii doonisttisu ahayd in uu kaalin ka geysto wadashaqayn bulsheed, 
sidaas waxa uu u yeelay maaddaama oo uu dareensanaa mudnaanta ay 


taariikhdu siiso doorranaanta fal isxilqaan oo aad ku darsato waxtar 
bulsheed. 


Is la bishaas Aktoobat ee 1945", waxaa soo baxay cadadkii koowaad 
ee majalladda Saartar aasaasay, Les Tembes Moodareens“ cadadkaas oo ku 
saabsanaa taageerista kacdoonnada bulsheed iyo dhaqaale ee ay sameeyaan 
Bidixdu. Waxaana metalayay qolyahaas Bidixda ah, xisbiga ay shuuciyuunta 
Faransiisku u gu yeedhaan “Ururka Beegsada Dhibbanayaasha.” 


Bahda tifaftirista ee majalladdu ka ma leexleexdaan naqdinta, waxa 
ayna qoreen: 


Mar kasta waxa aannu garab u nahay cid kasta oo u heellan wax ka 
beddelista duruufta bulsheed. Waxkabeddelkaas 00 saamayn toos 
ah ku leh dhacdooyinka mustagablka siyaasadeed iyo bulsheedba. 
Waxyaabaha aannu baahinno inna ga ma aha in aannu cid u 
shaqaynaynno ama aannu is ka baahinayno, ee xaalad kasta oo 
aannu baahinno waza ay ku jaango'an tahay mawgif. © 


Xorriyadda aragtidu, waza ay ahayd wax aysan Shuuciyiintu doonayn; 
sababta oo ah “wasa ay abuurtaa ciyaar gadood uun loo ga falceliyo,’ oo ah sida 
ku taal majalladda® Lumaanitee.? Xorriyadda waxaa loo arkayay wax aan 


(1) Les Temps Modernes. [T] 


(2) Hordhaca Les Temps Modernes, cadadkii u gu horreeyay ee dibueegista, October 
1945, ee ay dib u daabacday Situations, vol. 2 (Paris Gallimard, 1918). [A] 


(3) M,-A. Burnier, Les Evistentialism et la politique (Paris Gallimard 1966). [A] 
(4) L'Humanité. [T] 

habboonayn. Hadaljeedintiisa, iyo xataa baadhisyadiisa falsafadeed, waxa 
uu iskudayay in uu xisbiyada Shuuciga ah ka dhaadhiciyo in xorriyaddu iyo 
Maarkisiyaddu aanay is diidayn. Isa ga oo arrinkaas ka hadlaya waxa uu ku 
yidhi buuggiisa Walaxdhaadidnimada iyo Kacaanka isa ga oo tusaalaysana 
xaalad aan la gu murmi karin: 


“Insaanka xorriyadda haysta, iyo kan la addoonsado, la is la ma 
meeldhigi karo.” 


Ka dib kolkii la ga soo faaruqay dhugashada buugga Jiraal iyo 
Waxbayahaynnimo, faaqidayaashii waza ay is ku raaceen in loo ga fadhiyo 
Saartar sidii uu u meelmatin lahaa akhlaaqiyaadka uu ku seesay waxa uu 
aamminsan yahay.? Sharraxaado ay saarteen qodobbo ay qaladfahmeen, 
ayaa ahaa tallaabo aad u silloonayd, waxaana ka sii xumayd ku beenabuuradka 
aan loo meeldeyin. Si aanu mar labaad u dhicin qaladfahan, waza uu Saartar 
ku khasbanaaday in uu fududeeyo aragtiyihiisa, isa ga oo diiradda saaraya 
sixitaanka qodobbadii la qaladfahmay. Sida oo kale, intii uu ku gudajiray 
sharraxaadda, iyana waxa uu fahan guud ka bixiyay sida aanay isu diidayn 
waxa ku xusan waxqabaddadiisa suugaaneed ee daraamaatigga iyo sida 
dhabta ah ee ay wax u jiraan. Sida oo kale waxa uu sharraxay aragtidiisa ku 
aaddan welwelka, isa ga oo xiganaya Kiirgaarad iyo Hedgar® aragtiyahooda 
ee uu dib u turxaanbixiyay, dabadeed uu ku dhisay tusaalayntiisii taliyaha u 
diraya ciidankiisa duullaanka. 


Si kasta oo uu yeelayna, dedaalkiisu waxa uu noqday hal bacaad la gu 
lisay, oo Maarkisiyiintii waa ay ka biyadiideen. 


(5) Materialism and Revolution. [T] 


(6) Les Temos Modernes, nos.9 and 10 June and July 1946, dib lvol. 3 (Paris Gallimard, 
1949). [A] 


(7) Aragtidiisa asalka xorriyadda, oo uu ka soo dheegay fahanka mas'uuliyadda iyo 
joogtaynta, waxa ay dusha ka xaadinaysaa uun akhlaagiyaadka ay ku dhisnaan doonaan 
waxqabaddadiisa mustagbalka. Ka eeg buuggiisa Jiraal iyo Waxbayahaynnimo, qaybta 
4-aad iyo gebagebada.[A] 


(8) Soren Kierkegaard, waa faylasuuf Denmark ka soo jeeda, oo ka tirsan Wujuudiytinta 
diimaysan. [T] 


(9) Martin Heidegger, waa faylasuuf u dhashay waddanka Jarmalka. Waxaa aad loo gu yaqaan 
ka qaybqaadashadii doorka ahayd ee uu ku luglahaa Jiraalnimada,kasmashaacsaneedda. [T] 

Se ta isweyddiinta mudani waa: Ma qaladfahan ayaa dhab ahaan jira? 
La ga yaabee in uusan jirin—waa haddii aannu fahanno hadalkii uu yidhi 
Biyeer Naafil intii la gu gudajiray dooddii ka dambaysay hadaljeedinta ee 
ahaa: 


“Waa aan is dhegamariyaa weyddiin kasta oo ku saabsan habraaca 
falsafadda." 


Faylasuufkana waa ay ku adag tahay in uu la sii doodo cid aan ku 
qanacsanaynba falsafaddiisa, oo aan halna u qirayn; sidaas oo ay tahayna, 
haddana diiddan doodwadaag daarran lafaguris falsafadeed. 


Dooddaas ka dib, waxaa majalladda Naafil la gu qoray dibueegis la gu 
bogaadinayo qabsoonka dooddaas, waxaana ka mid ahayd: 


Waza uu Naafil abbaaray qodob inna tusaya jiritaan isburin. Habka 
uu u abbaarayna, waa hab si cad wax u ka la soocaya. Iminka waa 
ay innoo muugataa kaladuwanaashaha u dhaxeeya Falsafadda 
Jiraalnimada iyo Maarkisiyadda, iyo farqiga u dhaxeeya Falsafadda 
Jiraalnimada iyo falsafadaha kale.? 


Runtii, sababta loo gu gadooday aragtida Saartar ee ku aaddan 
Falsafadda Jiraalnimada wax kale ma aha, waa uun saamaynta toggan ee ay 
ku dhex yeelatay dhallinyarada—maaddaama oo ay ka ga gaashaamanayaan 


(1) Biyeer Naafil, waa saxafi ku xeeldheer kasmabulsheedda, ahna Siryaali iyo u ololeeye 
Shuucinimada. Xisbiga Shuuciga waxaa loo ga saaray maaddaama oo uu aamminsanaa 
Taroskiyadda (Trotskyism), oo uu hoggaamiye u ahaa intii uu dhaxaysay 1929-1939. Waxa 
uu aasaasay 1945-kii, majalladda Revue Internationale, waxa ayna u horseedday in uu 
dib xidhiidh dhaw la yeesho xisbiga. Saaxiibkiis Mooriis Naadu [Maurice Nadeau] 00 
xilligaas ka warramaya Taroskiyadda waxa uu yidhi: “Anna ga oo metalaynna qadhiidhka 
hadhay ee Taroskiyiinta ah, waxa aannu ku baagaynnaa in dib loo gu noqdo aragtiyaha 
Maarkisiyadda, maaddaama oo ay tahay jiheeyaha keliya ee aannu haysanno.” Maurice 
Nadeau, Graces leur soient rendues [May We Give Thanks to Them] (Paris Albin Michel, 
1990). [A] 


(2) La Revue internationale, no. 4, April 1946. Saartar oo ku gudajira iskudayadiisi 
aayadarroobay ayaa yidhi: “Dhibaatada haysata Maarkisiyiinta ee cagabadda ku ah waa 
in aysan sooci karin fiirooyinkooda. Ma jecla in ay dhagaystaan doodda—biqitaan ama 
cadho ama cagajiid ta ay tahayba—iyaga oo haddana taba in la la safto. Isburintaas ayaa ku 
gudban.” Jean-Paul Sartre, “Search for a Method,” in Critique of Dialectical Reason, vol. 
1, revised edition (Paris Gallimard, 1985). [A] 

iswaaga iyo walaaca. Sidaas daraaddeed ayaa uu Roogar Aarwodhi® u gu 
yidhi Saartar: “Dadka ayaa aad ka horjoogtaa in ay inna gu soo biiraan.” 
Sida oo kale Eliisa Tiriyoolit? waxa ay ku tidhi Saartar: “Faylasuufna waa 
tahay, haddana Maarkisiyadda waa aad ka soo horjeeddaa!” 


Haddii ay u arkaan Shuuciyiintu, Maarkisiyadda oo la ga doodo in 
ay tahay iskuday meesha loo ga saarayo arrin ay ahayd in loo halgamo, 
waa füro runtii aan loo baahnayn oo baalmarsan fahanka ay bixinayso 
Maarkisiyaddu--maaddaama oo la wada og yahay in Maarkisiyaddu 
ku seesan tahay xaqiiqooyin biyakamadhibcaan ah, oo caalamka wax ka 
beddeli kara. Sidaas 00 ay tahayna, Saartar waxa uu ku halceliyay: 


Dhabtada oo aad u kuurgasho, waxa ay ka dhigan tahay in jiraalku 
qiime kuu lee yahay—xataa haddii jiraalkaasi yahay masiibo.© 


Muddo ka dib waxa uu ku dooday sida la ga dhugtay qormooyinkiisa, 
aragtidiisa ku aaddan jiritaanka insaankain aysan ahayn sida Maarkisiyadda— 
oo ah mid aan bardhammaad lahayn oo is ka fidaysa. 


Si kastaba ha ahaato ee ma aysan ahayn wax la la yaabo in Saartar uu 
ka dhiidhityo daabacista buuggan "Fa/safadda Jiraalnimadu waa Insaanninzo.” 
Dad badan waa ay akhriyeen—in kasta oo loo qaatay in uu hordhac u yahay 
buuggiisa kale ee Jiraal iyo Waxbayahaynnimo. Se sidaas ma aha. 


Hadaljeedintu waxa ay u dhignayd hab sahlan oo la wada fahmi karo, 
waxa ayna ahayd hadalcelin uu ka ga halcelinayo Saartar qaladfahannadii la 


(3) Roger Garaudy, waxa uu ahaa faylasuuf Faransiis ah. Waxaa la gu yaqaannay garabkii 
uu siin jiray dhaqdhaqaaqyada xornimadoonka ah ee xilliyadii dagaalka la gu la jiray 
sooduulihii Jarmalka. Sida oo kale waxa uu ahaa qoraa u olaleeya Shuuciyadda. Gebagebadii 
noloshiisa, waxaa la gu xasuustaa qaadashadiisi diinta Islaamka. [T] 


(4) Elsa Triolet, waa qoraayaad iyo turjumaanad Raashiyaan-Farenj ah. Waxa ay ahayd 
suugaanyahanad xeeldheer iyo siyaasiyad ka tirsanayd Bidixda Yurub.Waxa ayna ahayd, 
helyeeyad garabistaag door ah siisay Iskacaabbintii Faransiiska, xilliyadii dagaalka ka 
dib. Sida 00 kale, waxa ay ahayd haweenaydii u gu horraysay ee ku guulaysata billadda 
Goncoutt, oo ah billadsharaf Faranjiyeed la guddoonsiiyo suugaanyahanka dhigaalladiisu 
qiimaha iyo qaayaha lee yihiin. [T] 

(5) Jean-Paul Sartre, Véré et existence [Truth and Existence), published posthumously 
(Paris Gallimard, 1989). [A] 


(6) Sartre, "Search for a Method." [A] 

ga qaatay buuggiisa Jiraal iyo Waxbayahaynnimo, sannaddit 1945-kii. 


Si weyn ayaa uu u gu hammuungabay Saartar in uu ka la qaybqaato 
waxqabadka bulsheed ee uu fulinayay xisibiga Shuuciga ah, ee rajada 
loo gu dhisayay malaayiinta qof ee dagaalku tabaaleeyay. Xilligaas waxaa 
jirtay niyaayiro iyo suutagalnimo isbeddel bulsheed. Sidaas oo ay tahayna, 
aragtiyihiisu ma ahayn mawgif falsafadeed. Maarkistyiintuna naqdi ayaa ay 
ku boobeen waxqabaddadiisa—dabcan iyaga oo aan akhriyin oo aan fahmin 
ujeeddada. Saartar qudhiisu si sii ridan u gu ma seesin waxqabaddadiisa 
fiirooyinka Maarkis, oo waza ay aragtiyihiisu gorfaynayeen uun nolosha 
insaanka isa ga oo ku seesaya aragtiyihiisaas fiirooyinka kasmabulsheedda 
iyo xogaha taariikhda. Se, isweyddiintu waxa ay ka taagan tahay: Si 
loo ga fikito wadatjiraaleedka ma lagamamaarmaan baa in la xigto 
kasmashaacsaneedda?? Saartar isa ga oo ka halcelinya qodobkaas ayaa uu 
ku yidhi buuggiisa Tab Baadidoonkeed :? 


Falsafaddu waza ay ku dhisan tahay tiir muhiim ah, tiirkaasina 
waa waqtiga. In aad wax ka qotto fiiro, waxaa ku faran huritaan 
waqti aad u badan," oo sannadkaas waxaa la qabtay goor aan 
habboonayn. 


Falsafadda Jiraalnimadu waa Insaannimo, waa buug soo baxay goor loo 
baahnaa. Waa buug u ga warramaya dadka akhriya waxqabaddada Saartar 
ee suugaaneed iyo falsafeed sidii ay isu beddeleen aragtiyaha qoraagu. Waa 
hadaljeedin barbilow u ah falsafad cusub—in kasta oo naqdiyo aan loo 
meeldeyin la gu la kacay waxqabaddadiisa, haddana hadaljeedintan waxa ay 
gogolxaadh u ahayd weyddiimo falsafadeed oo cusub. Maaddaama oo ay 
sidaasi dhacdayna, waxa uu ku lafagurayaa buuggiisa kan xigay ee Nagdinta 
Maanka Doodabuurka ah, oo la faafiyay ka dib dhimashadiisi iyo kolkii la 
mariyay waxqabaddadiisi tifaftir wanaagsan. 


(1) Kasmashaacsaneeddu ama Phenomenology waa diraasad falsafadeed. Waa hab-diraasadeed 
loo adeegsado hoos u xulista iyo qaadaadhigga kasmabulsheedda, kasmanafeedda iyo 
kasma-aqooneedda. Sida oo kale waa la adeegsadaa kolka la gorfaynayo mas’alooyin 
sayniseed. Waa hab la gu qoddadheereeyo aqoonta insaanka iyo deegaanka ku xeeran. [T] 


(2) Sartre, “Search for a Method.” 
(3) Jean-Paul Sartre, Critique of Dialectical Reason. 


FALSAFADDA JIRAALNIMADU 
WAA INSAANNIMO 


Yoolka iyo ujeeddada aan ka lee yahay dooddan waa in aan ka halceliyo 
dhammaan eedaha dulhoganaya Falsafadda Jiraalnimada. Horraantaba, 
waxa ay ku eedeeyaan Falsafaddan in ay tahay Falsafad qofka ku khasbaysa 
isudhiibidda rejaxumada iyo hungada. Eedayntaas waxa ay u aaneeyaan 
maaddama oo aannu si kasta oo la isu samatabixin karayay aannu laalnay, 
xal kasta oo la la golayimaaddona aannu waxbakamajiraan ku tilmaamnay. 
Haddii ay sidaas tahayna, Falsafadda Jiraalnimadu waxa ay isubeddelaysaa 
wax aan ka duwanayn waxyaabaha la gu raaxaysto ee la gu madadaasho. 
Haddii ay sidaas noqotana, waxa ay ka mid noqonaysaa falsafadaha 
Burjuwaasiyiinta. Sidaasna waxaa qaba Shuuciyiinta™. 


Dhan kale ayaa ay innoo la kacaan duulka diimaysani. Waxa ay sheegaan 
in aannu garab u nahay falalka xun ee dadku ku kacaan, oo aannu tusaale u 
nahay wax kasta oo dadku ka khashaafo, had iyo gooraalena aannu ka dheer 
nahay baraha wanaagsan ee bilcoon iyo dhanka ifaya ee dabeecadda qofka. 
Tusaale, Naaqidadda Kaatooliyadda ah ee marwo Maarsii, waza ay innoo 
aragtaa in aannu illawsan nahay in ay jiraan waxyaabo wanaagsan oo dunida 
ka jira sida dhoollacaddaynta ilmaha. Kuwo kalena waza ay u haystaan sidii 
oo aannu inkirsan nahay is ku tiirsanaanta iyo isu soodhawaashiyaha dadka, 


(1) Halkan Saartar waxa uu u la jeedaa, maaddaama oo ay Burjuwaasiyaddu ku suntan tahay 
hodantimo maaddiyeed iyo soocnaan ay ka soocan tahay dabaqadaha kale ee bulshada, 
haddii ay falsafaddani yeelato dabcigaas iyo dhadhankaas Burjuwaasinimo, in ay qofka ka 
horistaagayso isbaadidoonka iyo garawsiga ahaanshihiisa. Saartar waxyaabaha uu qaddiryo 
ee uu ku baaqo waxaa u gu horreeya xorriyadda shakhsiyeed. Xorriyaddaasina, ma haysto 
ruux Burjuwaasi ah. [T] 

oo aannu dadka ka indhasaabnay dunida, oo aannu insaanka ku koobnay 
uun kawarqabka jiritaankiisa oo keliya. Sababta oo ah—waa sida ay inna gu 
sheegaan Shuuciyiintu e—waza aannu mad'habkayaga ku dhisnay jiritaan 
badhaxtiran iyo odhaahdii Diikaart: 


“Haddii aan fikirayo, waa aan jiraaa.” 

Jiritaankaasina, waa jiritaanka uu qofku garan karo kolka uu keli yahay. 
Haddii uu qofku jiraalkiisa iyo isheliddiisa uu u baadidoon tago, waa ay ku 
adkaanaysaa in uu dib u la bulshoobo, bulshadii uu ka qalooday, ee aan ka 
midka ahayn jiritaankiisa. Suuragalna ma aha in ay dhan u wada dhaqaaqaan 
iyaga oo aan hayn dhabbada Diikaart iyo mad'habka Koogiitaha.” 


Masiixiyiintuna waza ay innoo la kaceen dhan kale. In aannu nahay 
duul diiddan xaqiiqada jiritaanka iyo sida ay tahay in uu qofku falo. 
Sababtana waxa ay ku sheegaan in aannu ka soo horjeedno dardaaranka 


Qof walba waa uu awoodaa in uu sameeyo wixii uu doono. Mana aha 
in uu u xannibnaado atagtida ay dadka kale ka qabaan waxa uu samaynayo. 
Aniguna, halkan, waxa aan u fadhiyaa in aan ka halceliyo naqdiga iyo 
khilaafka soo wajahay “Falsafadda Jiraalnimada.” Sidaa daraaddeedna, 
hadaljeedintaydan waza aan u gu wanqalayaa: “Falsafadda Jiraalnimadu Waa 
Insaannimo." Haddit qaarkiin ay la yaabeen in aan Falsafadda Jiraalnimada 
ku sheegay mad'hab insaani ah, waxa aan iskudayi doonaa in aan sharraxo 
ujeedkayga. 


Aa 


Hor iyo horraan, waxa aan u malaynayaa in aan dhihi karo: Waxa aan u 
ictiqaadsa nahay Falsafadda Jiraalnimada mad’hab suuragelinaya in nolosha 
insaanku noqoto mid suuragal ah. Mad'hab muujinaya in xaqiiqo kasta iyo 
fal kasta uu ku habboon yahay goor iyo jiraal gaar ah.© 


(1) Mad'habka Koogiito/ Cogito, waa mab’da uu taagan aragtiyihii Diikaart ee uu ku 
dhisay shakiga. [T] 


(2) Saartar, intan waxa uu u la jeedaa in nolosha insaanku ay suuragal tahay wax kasta oo 
uu aammisan yahay, xataa haddii ay yihiin waxyaabo goonni ka ah waxyaabaha sida guud 
loo aammisan yahay. Waxa kale oo uu u la jeedaa, in falalkeennu iyo iskudayadeennu 
ay marlayba saamayn ku lee yihiin deegaanka inna gu hareeraysan. Taas oo ka dhigan 

Fedaynta u gu weyn ee aannu wajahno---wujuudiylin ahaan—waa in 
aannu ka hadalno oo muujinno dhanka silloon ee dabeecadda insaanka. 
Waxaa la ii sheegay, in habar kolka ay samayso fal xun oo liita in ay ku 
garaabto: 


Raalli i ga ahaada, mararka qaar wax aaan u dhaqmaa sida 
Wujuudiyiinta. Waxa aan ka bagayaa u gu dambaynta in aan 


iyaga ka mid noqdo! 
Waxa ay u fahansan tahay sidii oo ay Jiraalnimadu tahay waxa xun ee 
la sheego. 
Dadka qaarkii, waza ay inna gu tilmaamaan “Dabiiciyiin’. Haddii 


aannu nahay sidaas ay sheegayaan, waxaa la yaab leh in Wujuudiytintu ay ka 
anashax xun yihiin oo ay ka cabsi badan yihiin Dabiiciyiinta! Sida oo kale, oo 
iyana ah wax layaab leh, waxa ay akhriyaan dadkaasi sheekasuugaaneeddada 
uu qoray Soola? sida *Dhulkii"? iyaga oo u akhrisanaya si bilaa dhibsasho 
ah. Se waza ay ku xajiimoodaan kolka ay akhriyaan sheekafaneed ku dhisan 
Jiraalnimada. 


Waxaa iyana yaab leh, sida ay u gu raaxaysanayaan suugaanta ummadaha 
kale ee ka warramaya jaadadka ka la duwan ee kadeedka, hungada iyo 
murugada---se kolka ay suugaantayada akhriyaan sida ay u gu arkayaan wax 
insaannimada xagjirnimo ku ah! 


Sidaas oo ay tahayna, dad adeegsada maahmaahyo isbutinaya oo ay 
hungado iyo niyadjabku ay si tirabeel ah ay u dhex ceegaagaan, ayaa naqdiya 
suugaanta Wujuudiyiinta. Ma jiraan maahmaahyo ka xun oo ka liita kuwan 


in waxa inna khuseeya iyo sida dhab ahaantii aannu wax u arkaynno, ay qaabaynayaan 
ahaanshaheenna iyo haybteenna. Waa mucda iyo baaqa Falsafadda Jiraalnimada, in qof wal 
lee yahay aragti nololeed iyo sabab jiraaleed isa ga gaar u ah, ahana sida uu doorbidayo. [T] 


(1) Waa mad'hab falsafadeed, oo aamminsan in dabeecaddu tahay asalka wax kasta. [T] 


(2) Zola Emile [1840-1902] waa suugaan yahan Faransiis ah. Waxaa uu ku caanbaxay 
maaddaama oo uu ahaa soowaaridihii u gu horreeyay ee Faransiiska keena mad'habka 
Dabiiciyiinta. [T] 

(3) The Earth ama La Terre, waa sheekafaneed Émile Zola uu faafiyay sannaddii 1887. Waana 
sheekafaneeddii shanaad ee ka mid ah taxanaha Rougon-Macquart. Dhacdooyinkeedu 
waxa ay ku salaysan yihiin oo ay kawarramayaan waayihii iyo sannaddadii ay bilaabmeen 
dagaalladii Faransiiska, weliba dagaalkii Buruusiyaanka. [T] 

oo si guud loo wada adeegsado: 


*Haddit aad wanaajiso khiyaanoole waa kii dhabarka kaa toogta, 
haddii aad adigu toogatona waa gobonnimo.” Iyo “Is kaalamyntu 
waza ay ka bilaabataa deegaankaaga." ® 


Si wanaagsan ayaa aannu u naqaannaa afkaarta guud ee loo adeegsan 
karo maahmaahyadan iyo kuwa la midka ah ee aalaaba loo adeegsado 
tibaaxbixin ah: In aysan muhiim ahayn in aannu ka hornimaadno dawlad 
dhisan, in aannu ka faalloonno arrin aan inna khusayn, in aannu is ka 
caabbinno quwad aannaan liicin karin, wax kasta oo aan waafaqsanayn 
dhaqannada soojireenka ah in uu yahay wax bidco ah iyo in wax kasta 
oo aan tijaabo marin asalkaba yahay wax fashilan. Tijaabo ayaa muujisay 
in insaanka dabcigiisu uu u janjeedho dhanka xumaanta iyo sharka. 
Arrinkaasina waza uu keensanyaa in ay lapamamaarmaan tahay in la dhigo 
xeerar adag oo ka horjoogsanaya insaanka samaynta falkaas silloon. Haddii 
kale fawdo guud ayaa xididaysanaysa. 


Dadkaas ku soo celceliya tusaalayntaas iyo maahmaahyadaas 
qummanaantu ka dheer tahay, kol kasta oo aannu daaha ka qaadno fal 
xun oo uu uumay insaanku waxa ay ku falceliyaan in Jiraalnimadu tahay 
falsafad qarriban—oo waxa ay i gaadhsiiyaan heer aan isweyddityo waxa ay 
ka cabanayaan dadkaasi. 


Falsafaddaasi ma waxaa loo ga baqdaa oo loo gu tixgeliyaa falsafad 
lidta, ma  trejaxumaynteeda ayaa aan dhabnimada waafaqsanayn? Mise 
waa rejasamaynteeda iyo niyad-dhiskeeda ayaa ah meesha ay sartu ka 
qudhantay, oo gaadhsiisan heer maleawaal ah? Se haddii ay Falsafadda 
Jiraalnimadu tahay falsafad faraysa nayaayira-abuurasho, sidee ayaa ay 
rejasan, u bixinaysaa? 


Falsafadda Jiraalnimadu, waxa ay falsafad wanaagsan u tahay waa 
maaddaama oo ay insaanka u samaynayso dhabbo ku habboon is- 


ahaanshiyihiisa?, oo uu xor u yahay doorashadeeda. Waana arrin qulba 


5 


(1) Sababta uu u gu tilmaamayo Saartar maahmaahyahaas kuwo aan suubbanayn, oo 
qummanidu ka dheer tahay, waa maaddaama ay tilmaamayaan eexaysi iyo in ka itaalka 
rooni uu sidii qudhaanjada u gu joogsado ka itaalka daran. [T] 


(2) IS-AHAANSHO/AL-DAAT/THE SELF waxa ay ka dhigan tahay oo la gu macneeyaa 


Jaan Bool Saartar 


28 


dadkaas. Waxa aan iskudayi doonaa in aan sharraxo qodobkaas, se horraanta 
aannu lafagurno waxa ay mushkiladda Falsafaddani tahay. 


Maxay asalkaba tahay Falsafadda Jiraalnimadu? 


Dadka badanaa adeegsada weedhaas—Jiraalnimada—la ga yaabee 
in ay wax is ka ga darsamaan, ama ay awoodi waayaan in ay sharraxaan 
micnaha weedhaas kolka la weyddiiyo. Dadkuna, iyaga oo aan is kallifin, 
waza ay ka dhigeen Falsafadditba moodo iyo wax la gu xarragoodo. 
Sawiraa ayaa ay is ka ga magacaabayaan Wujuudi, ama muusigayste ayaa 
ay ku tilmaamayaan Wujuudi. Ama waxaa jira mid la baxaya magac ah 
“Wujuudi”- sida saxafigan wax ku qora majalladda Kalaarte oo ereygii 
waa uu micnaguuray! 


Se waxa ay u muugataa sababta keenaysa muranka iyo isku dhexyaaca 
in ay tahay la'aanta mad hab cusub oo dadku togtogaan sida Siryaaliyadda.? 
Se mid kasta oo doonaya in uu fadeexad iyo ceebo sheegsheego, 
Falsafaddan mid aan ahayn ma helo. Falsafadda Jiraalnimaduna, 
arrinkaasna waa ay ka afaato la” dahay. Falsafadda Jiraalnimadu, ka dheer 
micnadarrada iyo barobogaandada, oo ka dheer abuurista fadeexooyinka 
iyo marinhabaabinta. Waa falsafad aanay u dhuundaloolin cid ku xeeldheer 
mooyaane. Falaasifaduna, garab ayaa ay u yihiin. Sidaas oo ay tahayna, waa 


kolka falsafadda la joogo—iyo meesha ay asalka ka timid oo kasmanafeedda ah—waxa uu 
qofku yahay ama waxa qofka qeexa cidda uu yahay. Waxyaabo badan micnahood ayaa uu u 
taagan yahay eraygaas---” daatada”---waxyaabahaas oo qeexa dhalanka qofka, waxyaabaha 
uu qofku aammisan yahay iyo haybtiisa, wacyiga qofeed, iskudayada qofeed, dareennada 
qofeed, habdhaqanka bulsho ee qofka iyo wixii la mid ah ee uu qofku is ku qeexo. Intaas 
oo la is ku daray, ayaa uu qofku yahay. Waxaas uu qofku yahay, eray ahaan, waa “is- 
ahaansho". Haddii aannu si naxweed u lafagurno, “is” badanaa wax ay u taagan tahay 
kolka ay weedha ku jirto, naxwe ahaan, “magacuyaal noqod," “ahaansho” waa fal aan 
wadaraysnayn oo keli ah. [T] 


(1) Clarté, waa saxiifad Faransiyeed qadiim ah. Waxaa la aasaaasay horraantii qanrigii 
labaatanaad. Saxiifaddaasi, ilaa iyo hadda, waxaa la gu falanqeeyaa arrimaha dhaqaale, 
fikir iyo siyaasadeedba. Waxaa wax ku gori jiray mufakiriin badan oo uu Saartar ka mid 
yahay. Sababta uu u soo hadalqaaday Saartarna, waa maaddaama oo ay jireen saxafiyiin 
magacooda ka dhiga Wujuudi, iyaga oo u ga danlahaa markaas in ay ku baaqaan Falsafadda 
Jiraalnimada. [T] 


(2) Siryaaliyadda / Surrealism, waa dhaqdhaqaaq falsafadeed oo fikirkiisa guud yahay “waza 
ka baxsan dabiicadda.” Waxaa la gu yaqaan jaadsuugaaneedka xaqira fikirrada cagliyaysan 
ama maangalka ah iyo xeerarka loo dhigo akhlaaqda doorran. [T] 

falsafad fudud, oo wanaagsan oo la sharrxi karo. 


Se arrinku waxa uu adkaanayaa kolka la ogaado in Falsafadda 
Jiraalnimadu aysan hal mid ahayn. Falsafadda Jiraalnimadu, waa 
labageesood: Oo waxaa jira Masiixiyiin Wujuudiytin ah, oo ay u sarreeyaan 
Gaabriyeel Marsiil iyo Kaaral Jaasbar.? Labadaasiba waa Masiixiyiin ay 
ku weyn tahay diintoodu. Sida oo kale wazaa jira Wujuudiytin ilaahdiid ah, 
oo uu u gu weyn yahay Hedgat® iyo kuwo kale oo Faransiis® ah, oo aan 
anigu ka mid ahay. 


Si guud, Wujuudiytinta Masiixtyiinta ah ama kuwa ilaahdiidka ah, waza 
ay aamminsan yihiin hal mid oo ah In jiraalku ka horreeyay abuurka”. Maxaa 
aan hadalkaas u la jeedaa? 


Haddii aannu tusaale ahaan u soo qaato agabka gacankusamayska 
ah—sida buugga ama mindida oo kale—horraantaba waxaa maskaxdeennu 
garan kartaa in mindidan uu sameeyay xirfadle. Xirfadlahaasina, waxa uu 
raacay fikrad iyo qaab gaar ah, taas oo horraantii u suuragelisay in uu 
sameeyo mindiyo hore. Fikraddaas iyo qaabkaas uu raacay waa hab uu 


(1) Gaabriyeel Maarsiil [Gabriel Marcel] oo noolaa intii u dhaxaysay 1889-1946, waxa uu 
ahaa faylasuuf Wujuudi ah oo Faransiis ah. Waxa uuna ku doodi jitay in xorriyaddu tahay 
waza suuragaliya jiraalka. [T] 


(2) Kaaral Jaasbar [Karl Jaspers], waza uu ahaa faylasuuf Jarmal ah, oo noolaa intii u 
dhaxaysay 1883-1969. Dooddiisuna waxa ay daarranayd in uu xidhiidh ka dhaxeeyo 
jiritaanka ilaah iyo jiritaanka insaanka. [T] 


(3) Maartin Hedgar [Martin Heidegger] waxa uu ku sheegay buuggiisa Dhambaal Daarran 
Insaannimad [Lettere sur Phumanisme/Letter on Humanism| in uusan isu aqoon 
Wujuudiyiinta ilaahdiidka ah. [Qoraaga.] 


(4) Kuwaas kale ee Faransiiska ah ee uu sheegayo Saartar, waa Albeerto Kaamu iyo 
Saymon di Bufuwaar. [T] 


(5) Eraygan “abuur/ Essence,” kolka Falsafadda Jiraalnimada la joogo, abuurka iyo 
jiritaanka waxaa u dhaxeeya farqi. Oo inta uusan qofku ka la garan naftiisa iyo sida ay 
tahay in uu u la dhaqangalo insaanka iyo deegaanka ku xeeran, oo aanu lahayn dabciyo 
qeexaya isa ga cidda uu yahay, weli insaan waa uu yahay se weli ma garan cidda uu ka 
yahay dadka kale. Jiraalkuna, waa intaas oo aad garto. Weyddiimaha uu isweyddiiyo 
qofku wujuudiga ah, waxaa u gu horraysa isweyddiinta ah: “Ayo ayaa aan ahay,” oo ah 
isweyddiin ku toobisa qofka isbaadidoon. Isbaadidoonkaasina waxa uu qofka ku sii hagaa 
ujeeddadiisa nololeed, oo ay ka horrayso horta in uu is-ahaanshihiisa ama ahaanshihiisa 
helo. Is-ahaanshahaas ama ahaanshiyahaas, ayaa ay ka samaysantaa ujeeddada nololeed. 
Marxaladahaas micnaraadiska ah ayaa ka dhigan isabuur, ama in uu qofku isabuurayo. [T] 

hore u gu matay samaynta mindiyo hore. Kolkaa, sameeyuhu, waxa uu 
garanayay waxa uu samaynayo iyo waxa mindida loo adeegsan doono. 
Samaynteeduna, waa hab u suuragelin kara jiritaankeeda. 


Haddaba, jiraalka mindida—oo ka kooban summadaheeda, qaabkeeda 
iyo wax la gu samayn doonoba—waxa ay gogoldhig iyo wadiiqo u ahayd 
abuurkeeda. Qodobka uu tusaalahani innoo fududaynayo fahankiisa waa 
“in jiritaanku ka horreeyay abuurka.” 


Kolka aannu ilaahay ka soo qaadaynno abuure, sida caadiga ah waxa 
aannu u sawirannaa in uu yahay abuure weyn. Wax kasta oo mad'habkeennu 
yahayna—hadduu yahay mad'habkii Diikaart ama Liibaans'"— mar kasta 
ka ma doodno in doonista iyo fahanka waxa la doonayo ay is ku sidkan 
yihiin. Ilaahay kolka uu doonayo in uu wax abuuto, si wanaagsan ayaa uu u 
garanayaa waza uu abuurayo. Haddii uu doono in uu abuuro insaan, qaabka 
uu insaankaas u abuurayo waa uu garanayaa, sida uu u garanayo mindi- 
sameeyuhu mindida qaabka iyo sida uu u samaynayo. Sidaa daraaddeed, 
ilaahay waxa uu wax ku abuuraa fikrad uu hore u ga haystay waxa uu 
abuurayo. 


Kolki ay hanaqaadeen fürooyinkii ilaahdiidnimada ahaa qarnigii 
siddeed iyo tobnaad, waxaa soo afmeerantay fikraddii falsafadda ahayd ee 
qiraysay jiritaanka ilaah. Se ma aysan galaafan fikradda ah: In jiraalku uu 
inna gu qummiyo abuurka. Waxa aannu taas ka sii arki karnaa—in weli ay 
jitto saamaynta fikraddaasi—Diniis, Foolteer iyo xataa Kaant. Insaanku 
waxa uu lee yahay dabci basharinimo. Waana sababta aannu u gu soocan 
nahay. Taasina waxa ay ka dhigan tahay in insaannimada dhammaanteed 
iyo gaat ahaanteedba ay ka unkantay fikrad guud ama fahan guud oo ay 
tahay in uu noqdo insaanku. Sida uu Kaant u arko insaanka, oo ah sida ku 
xusan waxgabaddadiisa, insaanku waa maxsuulka kawnka. Insaanka ku nool 
kaynta iyo kan ku nool bendarka, waxba u ga ma duwana kan Burjuwaasiga 
ah. Waa dabiicad si guud loo gu qeexo insaanka,? oo marlayba waxaa jira 


(1) Leibniz G.W, waxa uu ahaa faylasuuf Jarmal ah oo noolaa 1646-1716, oo ku doodi jiray 
in ilaahay garanayo wax kasta, doonistiisuna wax walba ka weyn tahay.[T] 


(2) Halkaas waza uu u la jeedaa Saartar, in ka kaynta ku jira, ka magaaloobay ee ka horreeya 
ka kaynta ku jira iyo kan Burjuwaasiga ah ee labadaasba ka sarreeya, in dabiici ahaan ay ku 
sifaysan yihiin dabciga bashariga ah. Dabcigaasna insaanka oo dhan ayaa ka midaysan, oo 
si kasta oo ay u ka la dabaqad sarreeyaan, waa is la bashar. [T] 

summado ay ka siman yihiin dadkaas ka la duwani—haddiiba ay wadaagaan 
insaannimada. Halkaas wazaa innoo ga cad in abuurka insaanku uu sii jiray. 
Waa taariikhda jiraal, ee ay inna barayso dabiicaddu. Halkaas oo aan u ga 
jeedo in aysan jitin marnaba bashar gaat ah oo mid wal uu ka kale ka 
duwan yahay. Taas, kasoohotjeedkeeda, waxa aannu helaynaa in ay jirto 
dun kulmiso ah, 00 simaysa dhammaan basharka. 


Haddaba, waxaa jita qolo sooc ah oo ilaahdiid ah. Waxa ay aamminsan 
yihiin, sidaas si la mid ah, in jiraalku ka horreeyay abuurka. Wujuudiytinta 
ilaahdiidka ah, waza ay qirayaan in haddii uusan ilaah jirin—u gu yaraan— 
waxaa jira wax ka hormatay jiraalka oo abuurmay intii aysan caddaan 
dabiicaddiisu. Sida Hedgar qabo, waxaas jiray inta aysan dabiicaddiisu 
caddaan waa insaanka. Waa sida dhabta ah, in jiraalka insaanku ka horreeyo 
abuutkiisa. Taasina waza ay keenaysaa weyddiin ah macnaha aan u la jeedo 
in jiraalku ka horreeyay abuurka? 


Waxa aan u la jeedaa horraanta insaanka ayaa jiraya. Ka dib waxa uu 
baranayaa naftiisa, oo uu la qabsanayaa dunida iyo wixii ka shisheeya. Ka 
dib waxa uu la xididayaa waxyaabaha isa ga qeexaya. Haddii aysan jirin 
horraantaba sifooyin insaanka qeexaya oo micnaynaya, micnaheedu waa 
in uu waxba wax ka soo bilaabayo. Ka ma na dhigna wax aan ka ahayn 
in uu isa gu is abuuray. Sidaas daraaddeed, waxba ka ma jiraan jiritaanka 
dabiicadda insaaniga” ah, maaddama oo uusan jitin ilaah la malayn karo. 


Insaanku, waza uu ka war helaa jiritaankiisa. Ka dib waza uu doonaa 
in uu wax noqdo. Ka dib waa uu noqdaa wixii uu doonay in uu noqdo, ka 
dib waxa uu u soo tallaabsadaa jiritaanka. Insaanku ma noqdo wax aan ka 
ahayn wixii uu rabay in uu noqdo. Waa qodobka koowaad ee ku xardhan 
madahabka Falsafadda Jiraalnimada. Waa waxa ay dadku u gu yeedhaan 
“is-ahaanshaheenna” iyaga oo inna naqdiyaya. 


(1) Dabiicadda Insaaniga ah, waxa ay ka dhigan tahay summadaha aasaasiga ah ee insaanku 
wadaago. Faylasuufyadu, weligood waa ay ka doodi jireen waxa ay tahay Dabiicadda 
Insaaniga ah, doodahaasina waxa ay daahqaadeen fiirooyin ka la kaan ah, oo ku aroora 
dabiicadda wacyiga, doonista xorta ah, akhlaaqda iyo xidhiidhka ka dhaxeeya qofka iyo 
bulshada. Saartar, waa uu diiday jiritaanka dabci insaani ah, oo xasilloon oo aan isbeddelin. 
Sida aannu arki doonno, diiditaankaas waxa uu ku lifaaqayaa caddayn tibaaxaysa in 
insaanku lahayn hal hayb 00 qeexda. Qof walba isa ga ayaa samaysta macnihiisa nololeed 
iyo haybtiisa gaarka ah. [T] 

Waxa aannu u la jeednaa, insaanku waxa uu lee yahay ama u sugnaatay 
karaamo iyo tixgalin uusan lahayn dhagaxu ama miisku. Taas oo la micno 
ah in insaanku samaysmo horraanta ka dib uu jiro oo uu wax noqdo. Ka 
dib kolka uu wax noqdo ayaa uu sahmiyaa mustaqbalkiisa. Insaankuna 
waa mashruuc.t” Mashruuc leh nolol isa ga khusaysa uun, oo ka duwan 
nolosha mascagalayda iyo xaywaanaadka kale. Inta uusan insaanku noqon 
mushruucna, ma uusan jirin. Insaanku ma ka dhabayn karo jiraalkiisa ilaa 
uu hoosta ka xarriigo waza uu noqonayo. Se ka ma dhigna in uu noqonayo 
waxa uu jecel yahay, oo badanaa doonistu waa go’aan suuragal ah in aannu 
qaadanno ka dib kolka aannu wax noqonno, ma se aha ka hor. Haddii aan 
rabo in aan ku biiro xisbi siyaasi ah ama aan rabo in aan guursado ama 
se aan doonayo in aan qoro buug--xaaladahaas oo kale waza aannu ku 
magacownaa “doonisteenna” oo ka dhigan go’aan aannu hore u qaadannay. 
Haddii jiraalku ka horreeyo abuurka, qofku isa ga ayaa ka mas’uul ah waxa 
uu nogonayo. Wuxuba waa intaas. 


Aa 


Waxyaabaha ay u jirto Falsafadda Jiraalnimadu waa in uu insaanku gacanta 
ku haysto jiraalkiisa, oo uu qaado dhammaan mas'uuliyadda jiraalkiisa. 
Kolka aan leen nahay ‘gofku isa ga ayaa mas'uul ka ah naftiisa', u ga ma jeedo 
qofnimo ahaantiisa kooban e, waxa aan u ga jeedaa in uu mas'uul ka yahay 
dadka oo dhan. In kasta oo ay inna ga la doodaan ujeeddada erayga ah 
“is-ahaanshaha” maaddaama oo uu lee yahay labo macne oo ka la ah: mar 
waza uu ka dhigan yahay doorasho qof ahaaneed iyo suurtagalnaasho- 
la’aanta ah in uu qofku is-ahaanshihiisa mid aan ahayn uu u gudbi karo. 
Macnaha labaad, o0 ah macnaha guntadheer ee Falsafadda Jiraalnimada: 
Kolka aannu leen nahay ‘insaanku waa in un doortaa is-ahaanshihiisa” waxa 
aannu u la jeednaa in mid kasta oo inna ga mid ah uu doorto macnihiisa. 
Taas oo aan u la jeedo maaddaama oo aannu dootannay waxaas, waxa ay 
ka dhigan tahay in aannu u dooranay dadka oo dhan. Dhabta ayaa ah in 
insaanku uu yahay ka wax doorta, si uu isa gu u gu abuuro wax, sida uu u 
rabo. Falalkiisa oo dhammina, ma noqonayaan wax baalmarsan akhlaaqda. 


(1) Buuggan inta aad ku dhexjirto akhriskiisa waxaa ku gu soo noqnoqnaysa eraygan 
*Mashruuc". Waa ay ka duwan yahay sida aad u taqaan laakin micne dhaw oo xidhiidhiya 
ayaa jira. Saartar, waxa uu u la jeedaa “insaanku waa mashruuc,” insaanku isa ga ayaa ay 
waajib ku tahay in uu dhiso noloshiisa. Dhisidda qofnimada insaanka, ayaa uu u la jeedaa 
mashruuc. [T] 

Doorashada aannu doorannayno wax cayiman oo ka mid ah jaadadka 
ka la duwan ee jiraalka waxa ay jaangoynaysaa qiimaha uu lee yahay waxa 
aannu u dooranayno, aalaabana waxaas waa wax wanaag u ah qofka iyo 
bulshadiisaba. Haddaba, haddii jiraalku abuurka ka horreeyay, oo aannu 
qaabaynay sida uu noqonayo jiraalkeennu, jiraalkaasi ma noqon karo 
hummaagqeexa keliya ee aynnu ka haysanno waaqiceenna keliya e, waa 
hummaagqeexa dadka oo dhan iyo casrigaas oo dhan. Taasina waza ay innoo 
caddaynaysaa mugga mas’uuliyadeed ee tunka innoo saaran, maaddaama 
oo uu hummaaggu qeexayn shakhsi keli ah. Ka ba soo qaad, 00 waxa aad 
ku biirtay kooxdiineed Masiixi ah adiga oo ka doorbiday kooxsiyaasadeed 
Shuuci ah. Ku biiriddaydaasi haddii ay i ga rabto in aan dadka u gu yeedho 
isudhuldhigga rabbi iyo ku kalsoonaanta qaddarkiisa, oo ay tahay sida u gu 
habboon ee ay tahay in uu insaanku waafaqo, oo aysan dunida insaanku 
tan ahayn, ku biiriddaydaasi iyo daliilladaasi wax kale ma caddaynayaan aan 
ka ahayn in arrinkaasi keligay i gu laasim ahayn ee dadka oo dhammi ay 
waajib ku tahay. Isudhuldhigga ilaahay iyo qaddarkiisa waa doonista aan la 
doonayo dadka oo dhan, shaqadayduna waa in aan ku laasimiyo arrinkaas 
uunka oo dhan. 


Ama aan ka soo qaadno in aan go'aansaday guur oo aan ilmo dhalo. 
Go'aankaygaas—haddii uu doono ha ka dhasho caaddifaddayda ama 
doonistayda e—waa arrin aan naftayda ku laasimiyay iyo dhammaan 
bulshada. In aan fikradda guurka qaatay waxa ay ka dhigan tahay in aan 
mas'uul naftayda ka ahay iyo dhammaan dadka. Doorashada naftayda iyo 
waxa aan ku soo kordhiyo noloshayda, waa wax aan insaanka u dootay 
noloshiisana aan ku soo kordhiyay. 


Hadda waxa aan filayaa in aannu 1s la fahmi karno macnaha erayo inna 
gu soo noqnoqda sida welwelka, moogganaanta iyo quusashada. 


Q 


La ga yaabee in aannu u aragno sharxidda erayadaas in aysan sidaas u sii 
adkayn, oo ay yihiin wax cid waliba ay fahmi karto. Aannu soo qaadanno 
erayga koowaad ee ah ‘welwelka’. Maxaa aannu u ga jeednaa welwelka? 


Jiraalku, waxa uu si dheer iyo si hooseba innoo gu tilmaamay in 
insaanku uu had iyo jeeraale uu la daalaadhacayo is ka dhicinta welwelka. 
Taasina waxa ay ka dhigan tahay: Kolka insaanku uu wax is ku laasiminayo, 

is la jeertaasna uu og yahay in waxa uu dooranayo uu yahay waxa uu 
noqonayo, is la markaasna doorashada naftiisu aysan khusayn isa ga oo 
kaliya, ee ay khusayso dhammaan insaanka--ilbidhigsigaas shakhsigu ka 
ma baxsan karo dareenka mas’uuliyadeed ee qaradaweyn. 


Waxaa jira dad badan oo aan dareemin mas’uuliyaddaas. Se waxa aannu 
idiin caddayn karnaa in dadkaasi ay qariyaan welwelkooda oo ay ka cararaan. 
In badan oo ka mid ahi, tyaguna, waxa ay yaqiinsan yihiin in falkoodaasi 
uu iyaga uun tunkooda yahay. Haddii aannu weyddiinno: “Ka warrama in 
dadku u dhagmaan sidiinna oo kale?” waxa ay kuu gu jawaabayaan: “Ma 
karaan dadku in ay u dhaqmaan sida aannu u dhaganno.” Sida waajibka 
ahna waa in aannu had iyo gooraale nafaheenna weyddiinnaa: Maxaa dhici 
kara haddii dadku u dhaqmaan sida kuwaasi u dhaqmaan? Ka dib waxa 
aannu ogaan karnaa in isweyddiintaasi adag tahay. Sida oo kale waxa aannu 
ogaanaynaa in is ka indhatirka weyddiin noocaas ah aysan sinnaba suuragal 
u ahayn, jeer aannu doonayno in aannu is khiyaamaynno mooyaane. 


Qofka beenaalaha ah, ee is ku canaanaya in aysan dadku u been 
badnayn sidiisa oo kale waa qof aan damiirkiisu degganayn. Sababta oo ah 
beenta ayaa uu u dooray dadka sidiisa oo kale, oo beentu waa qiimaha uu 
u dooray naftiisa iyo dhammaan dadka. Halkaas ayaa uu u ga yimaaddaa 
welwelka iyo degganaan la'aantu qofka beenaalaha ah. Xataa haddii uu 
awoodo in uu muquuniyo sooifbaxa beentiisa ma qarin karo welwelka uu 
arrinkaas ka qabo. Welwelkaasina, waa welwelka uu ku magacaabay Sooriin 
Kiirgaarid “Welwelkii Ibraahin.” 


Sooriin isa ga oo tusaale u soo qaadanaya Ibraahin, ayaa waza uu 
welwelkiisa u dhigay weyddiimo. Weyddiimahaasina waza ay ahaayeen: 
Haddii nabi Ibraahin la amray in uu inankiisa u gawraco dar ilaahay, 
codadkaas amray in uu falkaas sameeyo maxaa uu ku xaqiiqsaday? 
Welwelkaasi, suuragal ma ahaa in uu u horseedo Ibraahin weyddiimo ah: 
Maxaa ii ka la soocaya cidda ila hadlaysa in uu yahay malag, ama in uu yahay 
wax kale? Maxaa ii xaqiijinaya in codadkaasi ay si dhab ah u ga imanayaan 
dhanka rabbi? 


Habar waalan, oo nooc ka mid ah xanuunnada dhimarka la xanuunsan, 
ayaa beri sheegtay in uu qof maalin walba ka soo waco taleefankeeda, oo 
uu la ballamo isa ga oo ka dalbanaya in ay u keento waxyaabo. Goottii uu 

weyddiiyay diktoorkeedu cidda soo wacda waza ay tidhi: “Tlaahay ayaa i soo 
waca.” 


Ta isweyddiinta mudani waxa ay tahay maxaa u sugay islaanta in uu 
ilaahay yahay? Haddii magalkayga ay soo gaadhaan codad aan gatan la ahay 
waxa ay yihiin, maxaa ii caddaynaya in codadkaasi ay samada ka imanayaan 
beddelka naarta ama in wuxuba yahay xanuun maskaxeed? Intaasba ka 
kaalay oo, maxaa ii caddaynaya in codadkaasi aniga i la hadlayaan? Maxaa ii 
sugaya in aan ku kallifa nahay in aan dadka u dooro waxa aan anigu doortay? 
Wax xujo ah oo i gu gancinaya saxnaashaha ismoodsiiskaas bataatanba ma 
jirto. Haddii uu i la hadlayo cod, aniga ayaa ka dhigan kara sida aan rabo. 
Haddii aan ku qanco wanaagsanida fal, aniga ayaa odhan kara falkaasi waa 
uu wanaagsan yahay. Sidaas darteed, ma jiro wax xoojinaya in falalktisu ku 
waajibi karaan insaanka oo dhan sidii oo insaantyaddu isa ga tahay. 


Sida cadna welwelka aan ujeedno ma aha ka keena dhagaxowga iyo 
falcelin la’aanta. Se waa welwelka is ka caadiga ah ee uu garanayo qof 
kasta oo mas'uuliyad qaaday. Tusaale ahaan, kolka sarreeye ciidan uu 
tunka saaranayo dhammaan mas'uuliyadda weerar dhacay, ee uu u diro 
tiro xaddidan oo guutooyin ciidan ah dhankaas iyo dhimashada—dhab 
ahaantii waa isa ga ka dooraya in falkaasi dhaco. Shakina ku ma jiro in 
ay jitaan amarro ka sarreeya oo uu qudhiisu amatan yahay, se amaridda 
falalkaasi waxa ay u baahan yihiin sharraxaad iyo tafsiir. Isa ga ayaana 
sharrixi kara. Sharraxaaddiisaasna waa ta suuragelin karta in toban nin, afar 
iyo toban nin ama labaatan ninba ay sii noolaadaan. Go’aan noocaas ah 
go’aansashadiisu ma dhamma illaa qofkaas go’aanka qaadanaya uu dareemo 
welwel. Hoggaamiyayaasha oo dhammina waa ay garanayaan nooca uu 
yahay welwelkaasi. Se ma aha welwel ka horjoogsanaya in ay falkaas ku 
dhaqaaqaan, oo waxa uu matalayaa welwelkaasi shardiga ka xiga in ay ku 
dhaqaaqaan falkaas. Arrinkaasi waza uu kulansanayaa lahaanshaha ama ku 
sifaysnaanta kudhacyo gaar ah, oo doorashada wax gaar ah cawaaqibka ka 
dhalanaya ma ogaan karo illaa uu doorto oo uu arko mooyee. 


Haddaba, welwelka noocaas ah ee ay Wujuudiyiintu ku sifaysan yihiin 
waa welwel jira kolka toos loo abbaarayo mas'uuliyad gaar ah, qofka 
mas'uulka ahna uu aqoon wanaagsan u lee yahay mas'uuliyaddiisaas. Ma 
aha dayr inna ga ga gudban gudashada mas'uuliyaddeenna se waa shardi ka 
mid ah qabsoonkeeda. 

Kolka aannu haddaba ka hadlayno hoobashada oo ah tacbiir 
wanaagsan oo uu Hedgar innoo la yimi, si kooban waxa uu u la jeedaa in 
uusan ilaah jirin. Sida uu qabona waxaa sanka inna ga ga tolan in aannu 
isu diyaarinno waxyaabaha ka dhalanaya in uusan jirin, oo aannu sidaas 
u digtoonnaano ilaa kamadambaysta. Qofka Wujuudiga ah aad ayaa uu u 
mucaaraadaa cilmaaniga sida fudud ee dadaalxumadu ka muugato isa ga 
diidaya jiritaanka ilaah. Sannadkii 1880-kii ayaa ay ahayd kolkii barofeesarro 
Faransiis ah ay iskudayeen in ay dajiyaan akhlaaqda Cilmaaniyadda, oo leh: 


Aragtida xoojinaysa jititaanka ilaah, waa aragti micnadaran 
iyo iimaan in la gu sii dhegganaado aanay habboonayn. Sidaas 
daraaddeed ayaa aannu waxbakamajiraan u ga soo qaadnaa wax 
kasta oo ku lug leh habfikirkaas. 


Maaddaama ay bulshadu ku noolayd ka bigidda ciqaabta iyo ilaahooda—in 
la is ka laalo jiriddiisa waxa ay meesha ka saaraysaa garabkii aad bulshada 
ka heli lahayd iyo degganaanta bulshada ee ku salka leh akhlaaqda 
diimaysan. Bulshooyinkuna ma noolaan karaan jirid la'aanta akhlaaq ka la 
waanwaanisa dhexdooda, sidaas daraaddeedna waxaa muhiim ah jiritaanka 
qiyam ka la mudan, oo ka dhigan akhlaaq ka soocan iimaan kasta oo ilaah 
ku xidhan ama ka bigista ciqaab sida in uu insaanku ahaado mid sharfan, 
oo been sheegin ooridiisana aan gacan u qaadin. Sidaas ayaa ku dhacday 
fillasoofarradii qarnigii labaatanaad ee qawaday iimaanka ilaahay. Haa, oo 
annagu waa aannu lee nahay kuwo diiddan jiritaanka ilaahay iyo kuwo 
xoojinaya jiritaankiisa, se meesha ka ma aannaan saarin jiritaanka qiyamka. 


Qawaaniintu, waa wax isbeddel iyo meelkasaaris-ujoog ah, halka 
horumarka iyo insaaniyaddu tahay sida ay tahay, weligeedna ahaan doonto. 
Sida oo kale, fikradda sheegaysa jirista ilaahay waa fikrad guun ah oo dhas 
ka bul lee yahay oo iskeed u dhimatay. Waa sida ay qabaan Raadkaaliyiintu?, 


(1) Hoobasho/Falling: Falsafadda kolka la joogo, hoobashadu waxa ay ka dhigan tahay 
in insaanku ka soo daadago figta sare ee samaanta iyo niyaayirada, oo uu u soo hoobto 
xaalad liidata oo kakan. Waa mafhuum falsafi ah, oo u baahan gudadhaadhac iyo gorfayn 
qoddadheer, se si kooban waa aannu xusnay. [T] 


(2) Raadkaaliyaddu/Radicalism, waa fikir siyaasadeed, kaas oo diiradda saara wanaajinta 
xaaladda bulsheed. Dooddiisuna aalaaba waxa ay daarran tahay dibueegidda iyo 
turxaanbixinta fiirooyinka dhaqaale-bulsheedda iyo siyaasaddaba. Aragtidiisuna waa in aan 
la dhagaxoobin, oo uu jiro isbeddel joogto ah iyo waxkabeddel madax ilaa minjo ah. [T] 

se Wujuudiyiintu waa kasoohotjeedkooda. 


Falsafadda Jiraalnimadu waxa ay lee dahay jiraal la’aanta ilaahay waxa 
ay ka dhigan tahay jiraal la'aanta qiyamka aan maangalka ahayn iyo jiraal 
la'aanta wax la gu sheego khayr. Waayo? Jiraal la'aanta ilaahay waxa ay ka 
dhigan tahay jiraal la'aan dhammays ah oo aan bardhammaad lahayn oo 
maangal ah. Sidaas daraaddeedna, kahadalka in uu jiro khayr ama in aannu 
ahaanno runsheegayaal sharfan, waa hadaltirro aan macna lahayn. Sidaas 
daraaddeed, maaddaama oo aannu uunka saaran nahay keligeen, waxa aannu 
nahay insaan jiraalkiisu ka madhan yahay faragelin sare. Distiyoofiskiayaa 
mar qoray: 


“ ]laahay haddii uusan jitin, wax kasta waa hortaa bannaan.” 


Qoraalkaas uu qoray Distiyoofiski waa barta ay ka alaabqaadtaan 
Wujuudiyiintu. Waa runtii oo, wax kastaa waa ay bannaan yihiin, haddii uusan 
jirin ilaahay. Insaankuna waa uu cidloonayaa oo uu qaloonayaa. Naftiisa 
iyo meel ka baxasan toonna ka ma helayo wax suuragalinaya cudurdaar 
u fasira waza ka dambeeya habdhagankiisa iyo jiritaanka dabiiciga ah ee 
dadnimo. Yacni tafsiir kasta waxa uu noqonayaa mid aan maangal ahayn— 
insaankuna waxa uu noqonayaa mid xor ah ama xorriyadda laftarkeeda. 


Dhan kale haddii aan ka eegno haddii ilaahay uusan jirin, jiritaanka 
qiyamka iyo sharaac'ida qeexaya falalkeenna waa waxbakamajiraan. Sidaas 
daraaddeed, insaanku waxa uu ku xukuman yahay xorriyad. Waxa uu u gu 
xukuman yahay sababta oo ah isa gu is ma abuutin. Xor waza uu u yahay, 
isa ga ayaa mas'uul ka ah wax kasta oo guudka saaran maaddaama oo uu 
isa guna ku nool yahay is la bartaas. Qofka wujuudiga ah ma aamminsana 
wax caaddifad la yidhaa oo insaanka geyaysiisa fulinta falal cayiman, isa ga 
oo ka ga cudurdaaranaya in ay sal u yihiin caaddifado aan maangal ahayn. 
Taas kasoohorjeedkeeda, waxa uu aamminsan yahay wujuudigu in wax 
kasta oo ka soo fulaya caaddifad uu insaanku mas'uul ka yahay, oo aanay 
suuragal ahayn in waxa ka soo fulaya dhankiisa uu u nisbeeyo waxyi iyo 
waxyaabo aan sal lahayn. Insaanku waa qofka la ga rabo in uu fasirto oo uu 
u sharraxdo waxyaabahaas sidii uu doono ee la maangal ah ee la jaanqaadaya 
xaaladdiisa. Wujuudigu waxa uu aammisan yahay in arrinkaas uu yahay wax 


(1) Fyodor Dostoevsky, waa sheekafalkiye wujuudi ah, oo u dhashay dalka Ruushka. [T] 


Jaan Bool Saartar 


38 


uusan insaanku u lahayn doorasho ee uu ku xukuman yahay; ayna waajib ku 
tahay in uu waxwalba fasirto isa ga oo meel kaleba caawimaad ka raadsan. 
Insaanku isa ga ayaa ku xukuman in uu abuuro insaan kale. Waa sidii uu 
Bong Faraansiis® yidhi: 


“Insaanku waa mustaqbalka insaanka.” 
Odhaahdaasina waa sax. 


Haddii insaanku aamminsan yahay in mustaqbalka soosocda aanu far 
ka qodnayn, oo mustaqbalku uu sugayo isa ga oo “nsaan” ah, oo ay tahay 
in uu tafaxaydto inta aanay fogaan oo uu halabuur la yimaaddo, odhaahda 
Bong waa mid aad u maangal ah oo saxan. 


Kolka ay waxwaliba halkaas marayaan, insaanku waxa uu la daalaadhici 
doonaa ama noqanayaa wax la mooggan yahay. Si aad u fahantaan waxa aan 
ka wado ‘la mooggan yahay’, waxaa aan idinka sheekayn doonaa sheeko ku 
saabsan mid ka mid ah ardaydayda, oo aan u ga dan lee yahay in aad i la 
fahantaan ujeeddadayda. 


Waa uu ii yimi, oo ii ga warramay xaaladdiisa. Aabbihii iyo hooyadii 
waxaa ka dhex oogganaa isafgaranwaa. Sidaas oo ay tahayna, aabbihii waxa 
uu u janjeedhay caawinta cadowga Jarmalka ee ku dilay inankiisa curad 
weerarkii 1940 Ardaygaygu, waza uu aad u dhex muquursanaa caaddifad 
aan ka madhanyn qariskaxoornimo se caaddifad wanaagsan ah, taas oo 
ahayd in uu walaalkii u aargudo. 


Waxa uu la noolaa hooyadii, oo la daalaadhacaysay murugada 
dhimashada inankeedii cutad, dhan kalena la dhibban khiyaanada saygeeda. 


Yarkaas waxaa la gudboon laba go’aan oo uu dhanna u dhaafi karin. 
In uu raaco ciidammada xornimadoonka ah ee Faransiiska. Ama in uu 
hooyadii la joogo, si uu macne u gu yeelo nolosheeda. Waa uu ogaa in 
hooyadii noolaan doonto inta uu agagaarkeeda ka dhaw yahay. Se haddii 
uu isu diyaaro tagitaan, oo uu ka tago, waa uu og yahay in ay hooyadii is 
mudanayaan murugo geyaysiin karta geeri. Sida oo kalena waa uu og yahay 


(1) Ponge Francis “Notes premieres de Phomme,” Les Temps modernes, no 1, October, 
1945. [Qoraaga] 

wax kasta oo uu u qabanayo hooyadii in uu yahay fal qaayo leh, sababta 
oo ah waa wax ka caawinaya in hooyadii sii noolaato; halka isu diyaarinta 
duullaanku uu yahay arrin midhadhalkiisa aan la hubin sidii dhibic biyo 
ah oo baxsad ah, oo ku dhex baaba'da bacaad aan dhammaad lahayn ama 
badweyn aan cidhifkeedu muuqan. 


Si uu Ingirtiska u qabto, waa in uu ku sugaa xeryo ciidan oo ka 
mid ah xeryaha ciidameed ee Isbayn muddo uusan garanayn ilaa goorta 
ay ku eg tahay. Ama se haddii uu tago Isbayn ama Jasaa’ir, waxa ay ka 
shaqaalaysiinayaan maktabad ku taal labadaas meelood mid uun, si uu u 
ga shaqeeyo. Maxsuulkuna, waxa uu is helayaa isa ga oo waajahaya oo is 
ku haya ta uu qabto labada maslaxadood ee kaladuwan: Maslaxad qofeed 
iyo maslaxado badan oo is ku dhafan oo dadkiisa ku wajahan se aan la 
saadaalin karin natiijadu sida ay noqon karto oo si walba u janjeedha in ay 
fashilanto. 


Yarkaas dhallinyarada ahi, waqtigaas, aad u ma uu ka la garanayn ta uu 
ku adkaysan lahaa. Waxa uu ku dhex wareeray laba qodob oo akhlaaqi ah 
in uu hooyadii la jiro oo uu waxwalba u sameeyo, iyo in uu la tacaaddufo 
dadkiisa taas oo kolka la barbardhigo doorashada koowaad aad u ga hubaal 
yar. Labadaas doorasho ee uu ku dhex wareeray yatku, tolow maxaa ka 
caawin kara ku adkaysiga mid uun? Ma caqiidadiisa Masiixiga ah? Caqiidada 
masiixiga ah waxa ay lee dahay: 


"Jeclaada xigaalkiinna, nafihiinana u hura, kol kastana doorta dhabbada adag. " 


Se waxaa isweyddiin leh dhabbooyinkee u gu adag? Ayo se ayaa ay 
ku waajibisaa jeclaansha xigaalka? Waa se tee dhabbada habbooni? Ma in 
uu la dagaallamo cadowga--iyada oo aysan caddayn natiijadu? Mise ku 
kaalmaynta insaan in uu noolaado, oo ay tahay natiijadu mid cad oo la 
xaddidi karo? Mase jiraa ruux ka gudbay caqabaddan oo kale? 


Cidna! 


Horena u ma aysan dhicin in cidi ka hadasho mawqif akhlaaqi ah oo 
sidaas oo kale ah. Kaant akhlaaqiyaadka uu dhigay waxaa ka mid ah: 


“ Qofna ba u la macaamilin si meelkugaadh ab, ee u la macaamil sidii in uu 
abay bardhammaad.” 

Haddii aannu ku dabbaqno akhlaaqiyaadka Kaant barbaarkaas waxa 
aannu odhan karnaa haddii aad ka agdhawaato hooyadaa waxa aad u la 
macaamilaysaa sidii oo ay bardhammaadkaaga tahay se aanay ahayn 
sidii wax meelkugaadh ah. Is la jeertaasna waxa aad waddankaaga u la 
dhagmaysaa sidii wax meelkugaadh ah. Se haddii aad ku biirto Cududda 
Faransiiska ee xornimadoonka ah waxa aad waddankaaga u la dhaqmaysaa 
sidii bardhammaadkaaga, se hooyadaa waza aad u la macaamilaysaa sidii 
wax meelkugaadh ah. 


Sidaas daraaddeed, waxaa cad qiyamka akhlaaqiga ah ee daahsoon in 
aysan xaddidnayn, oo ay is ka ga fidayaan si aan dhammaad lahayn sida 
aannu ka aragno tusaalaynteenna. Daahsoonaanteedaas darteed innoo 
ma furna waddo aan ahayn in aan is ka diidno mooyee. Wax kalena ma 
haynno, aan ka ahayn doonitaanno aan ka dhex helno xalalka saxda ah. Waa 
sida uu barbaarku sameeyay. Waa uu ismoogaysiiyay wax kasta oo qiyam 
iyo toosnaan ah. Waxa uu meel is ka dhigay caaddifaddii handadaadda ku 
ahayd go’aanqaadashadiisa. Waxa uuna ku tiraabay: 


“Dhabtu, waa in dareenka insaanku yahay waxa muhiimka ah. 
Waajibka hadda i saarani waa in aan ka la doorto xaqiiqada i gu 
hagaysa dhan cayiman. Haddii aan dareemayo in aan hooyaday 
jecel ahay illaa heer aan waxwalba u huro oo aan u ga tanaasulo 
doonistaydii ahayd in aan walaalkay u aaro, doonistaydii ahayd in 
aan shaqaysto, doonistaydii ahayd in aan khibrad kororsado 00 aan 
goor kasta dhankeeda ahaado; ama aan taas kasoohorjeedkeeda 
ahay, oo aan dareemayo in jacaylka hooyaday uusan ahayn mid 
dheellitiran oo aan is ka tago, sidee ayaa aan u jaangoyn karaa 
dareenkayga?" 


Waa sidaas e, maxaa jaangoynaya qiimaha dareennadiisa? Sida oo 
kale, maxaa tyana jaangoynaya dareennada hooyadii? Maxaa jaangoynaya 
micnaha ah in uu garabkeeda ahaado? 


Waa aan awooday in aan idhaa: “Waa aan jecel ahay saaxiibkay 
illaa heer aan u huro lacag yat oo jeebgashad ah. Se ma awoodo in aan 
hadalkaas idhaahdo haddii aan hore u soo samayn mooyee. Sida oo kale 
waxa aan awooday in aan idhaa “Haddii aan hooyaday la joogo waxa ay ka 
dhigan tahay in aan hooyaday jecel ahay. Se ma jaangoyn karo qiimaha 

caaddifaddaas aan ka ahayn in aan hore u soo maray mooyee. Maaddaama 
oo caaddifaddaas aan u gu raadinayo falkayga wax waddamariya, waxa ay 
ka dhigan tahay aniga oo laf cad toobin ku haya. 


Dhan kale annaga oo ka eegayna—iyo sida uu qabo Andiree Giid®, 
waxaa adag ka la saaridda isdareensiinta dareen iyo ku dhex noolaanshiyaha 
dareen si dhab ah. Yacni, qaraarka ah in aan is ka dhigo sidii in hooyaday 
darteed iyo kalgacalka aan u qabo dartiis aan u la joogo iyo in ay i ga dhab 
tahay oo aan hooyaday u la joogo maaddaama oo aan jecel ahay, waa is la 
gurigeyn. Waa is la meeshii, wax la gu ka la saari karaana ma jiraan. 


Haddii aan si kale u dhigno, dareenku waxa uu ka unkamaa falalka 
aannu samaynayno. Sidaas darteed, ma awoodo ama suuragal ii ma aha in 
aan gudahayga ka baadho wax asal u ah in uu i gu kallifo samaynta fal ka 
mid ah falalka aan sameeyo. Sida oo kale suuragal ma aha in aan fisho in 
jaad akhlaaqiyeed ama caqiido ii oggolaata ama sal u noqoto mafaahiimta 
samaynta falkaas. 


Waxa aad isweyddiin kartaan: Barbaarku miyaa aanu u gu tegin 
macallinkiisa weyddiisasho talo? 


Se waxa aad og tihiin, tusaale ahaan, kolka aad talo ka doonaysaan 
wadaadka kaniisadda; sababta aad wadaadkaas u gu doorateen in uu 
nasteexo idin sityo talo waa maaddama aad og tihiin waza ay noqon karto 
talada uu idin siin doono. Ama si kale haddii aan u dhaho: Doorashada 
cidda i talasiinaysa qudheedu waa wax waajib ah. Waxaana daliil u ah, kolka 
aad Masiixi tahay, waxa aad u tagaysaa oo aad nasteexo weyddiisanaysaa 
wadaad Masiixi ah. Se waxaa jira wadaaddo garab u ah cadowga iyo kuwo 
la jira kuwa ka soo hotjeeda sooduulaha. Kuwee ayaa aad talo u doonan 
lahayd? 


Ka soo qaad, barbaarkaasi waxa uu u tagay wadaad taageersan xarakada 
dulmidiidka ah ama wadaad cadowga garab u ah, xaaladdaas kolka uu ku 
jiro waa uu gatan karaa talada ka soo ka la fuli karta labadaas dhinac. 


Sidaas daraadded, ardaygaygu, talada waxa uu ii soo doontay isa ga oo 


(1) Ande Gide waxa uu ahaa qoraa Faransiis ah. Waxa uu noolaa intii u dhaxaysay 1869- 


1951. [T] 

gatanaya jawaabta uu i ga heli kato ee ah: 


“Waxa aad tahay insaan xor ah, xalka ku la qumman ku kac. U samee 
naftaada akhlaaqda kuu gaarka ah, oo ma jitto akhlaaq ay dabbigi 
karaan ama ku munaasib ah bulsho idilkeed. Waxaana habboon 
akhlaaqiyaadkaas kuu gaarka ah in ay kuu horkacaan waxa ay tahay in 
aad samayso. Sababta oo ah adduunkan ka ma jiraan wax ishaarooyin 
qaybi ah oo uu insaanku ka fasiran karo qaddarkiisa." Intaas uun ayaa 
aan ku odhan lahaa.” 


Laakin Kootaligu waxa ay qabaan ra'yi kale, oo jawaabtoodu waa 
kasoohorjeedka waxa aan soo idhi. Kootaligu, waxa ay inna lee yihiin 
waxaa jita qaybiyaat kuu ishaaraya ama u ishaaraya insaanka waxa ay tahay 
in uu sameeyo. Se haddii aannu dood gelinno waxa ay inna lee yihiin, waxa 
aannu dhihi karnaa insaanku waa ka fasirta ishaarooyinkaas oo u dhiga sida 
raalligelisa. 


Kolkii la i qafaashay', waza aannu isbarannay nin gob ahaa, oo 
Yasuuci? ahaa—in kasta oo ay jiraan arrimo ku kallifay in uu Yasuuci noqdo. 
Saaxiibkay noloshiisu daalaadhac iyo darbikasoogo' miidhan ayaa ay ahayd. 
Aabbihii waxa uu dhintay isa ga oo yar, waxbana u ga ma tegin aan ka 
ahayn dufankiisi saboolnimada. Ka dib urur diini ah ayaa kafaalaqaatay oo 
diinta baray, se ka ma dhignayn in uu waayay dareenkii ku soo laabkicinayay 
in uu weli sabool yahay. 


Waxa uu dayacay dhawr shahaadasharafeed oo ay u loollamayeen 
ciyaalka la ayniga ahi. Dabadeed mar kale, kolkii uu ahaa siddeed iyo toban 
jit, waza uu ku guuldarraystay xidhiidh jacayl. Kol kale oo uu xidhiidh 
labaad yeeshay markii uu ahaa laba iyo labaatan jir, waa uu ku fashilmay 
sidii si le'eg. 


U gu dambayntiina waxa uu damcay in uu ciidanka galo, se waa loo 
diiday maaddaama oo uusan jidh ahaan u diyaarsanayn askarnimo. In kasta 


(1) Dagaalkii Labaad ee Adduunka, Jarmalka iyo Faransiika waxaa dhexmaray dagaal 
culus. Ciidammadii Jarmalka ayaa 1940-kii qabtay Saartar oo xidhay. Sagaal bilood oo uu 
xidhnaa, waxa uu xorriyaddiisi dib u helay 1941-kii. [T] 


(2) Yasuuciyiintu waa urur diimeed hanaqaaday qarnigii lix iyo tobnaad. Waxa ay aad u gu 
dheggan yihiin tacliinta wadaadda kaniisadda. [T] 

oo fashilkaasi ahayn mid aan micno weyn ku fadhiya, haddana waxa ay 
u ahayd xinniyataabad. Waxaa suuragal ah in uu u arko guuldarraysigtisa 
joogtada ah, ishaaro. Se ishaaro maxay tilmaamaysa? 


Waxaa macquul ahayd, sida oo kale, in uu afaarahanba is ka ga baxo oo 
uu xaggaas iyo rajadhigga u xamaamgurto, oo uu is ka dhaamiyo dareeraha 
qadhaadh ilaa uu sakhrad la miyirdoorsamo. Hase ahaatee, waxa uu u 
beddelay fashilktisi—waa sida uu u arko e—guul. Waza uuna is ku la faqay 
in guuldarradni tahay ishaaro ka imanaysa xagga sate, oo ay u ishaarayso in 
uu amuurahan duunyo uu faraha ka la baxo, in guulahan adduunyadu aysan 
isa ga u sugnaanin, oo loo abuuray in uu diimaysnaado. Calafna ku ma 
leh, wax aysan diintu siinin mooyane. Waxa uuna ku fasirtay fashilkiisa in 
ay tahay qaddar ilaah. Sidaas daraaddeedna, waxa uu ku biiray Kaniisadda 
Yasuuciyada. 


Halkaasna waxa aannu ka fasiran karnaa qaraarka ka soo fulay isa ga 
waxaa u sabab ah sida uu u fasirtay sababta guuldarradiisa. In uu sidaas iyo 
xagashaas uu wax ka eegona, waxaa u sabab ahayd hab-faaqididdiisa. Sida 
oo kale wazaa macquul ahayd in aannu dhawr tafsiir ka soosaarno ama 
aannu ka la soo baxno guuldarrooyinkaas isdabayaalkaas ah. Sida in aad 
istidhaahdo malaha waxaa ku fiicnayd in uu barto xirfadda nijaarnimada. 
Sababta oo ah waxaa macquul ah in uu ka soo xareeyo guulo. Ama waxaa 
u dhaami lahayd in uu beerfashe noqdo... iyo wixii la halmaala. Se waxaas 
oo fasiraad ah isa gu waxa uu ka doorbiday in sababtu tahay ishaaro. Ka dib 
ishaaradii waza uu u fasirtay sidii uu doonayay. Isa ga ayaa sidaas doortay, isa 
ga ayaana ka mas'uul ah doorashadiisaas. Halkaasna waxaa ku cad micnaha 
dhabta ah ee rajadhigga. Macnaha “rajadhiggu” waa in insaanku naftiisa iyo 
ahaanshihiisa ka cararo. Rajadhiggu, waa kabaxsashada welwelka. Sababta 
oo ah welwelku waxa uu handadaad ku yahay jiritaankeenna, oo uu inna 
gu gawracaa jiraalka agtiisa. Arrinkaasina waza uu dhalaa in aannu waynno 
meel aan u qaadno jiritaankeenna, oo uu dumiyaa tiir kasta oo kaabayay 
jiritaankeenna. Dareemidda cidlada ayaa ku xididaysata, doolnimada ayaa 
ku tosha dareen goddadheer, xasilaadda ayaa ka tagta insaanka; saa waza uu 
is arkaa isa ga oo taba in uu doorto waxa uu noqonayo. Waqtigaasna ayaa 
ay tunka ka fuushaa mas’uuliyaddu. 


Rejadhiggu waza uu khasbaa doorashada  ahaanshiyaheenna. 
Rajadhiggana aalaaba waxaa ku lammaan welwel. 

Quusashadu, haddaba, micnaheedu waa mid fudud. Fudayd aad 
la yaabayso. Quusashadu, waa in aannu ka gaabinno adeegsashada 
awooddeenna, sida doonisteenna oo kale. Ama waxyaabaha ka dhigaya 
malaynteenna wax suuragal ah. Tusaale ahaan: Kolka aannu wax muhanno, 
aalaaba waxaa jira cunsurro badhitaaraysa rabitaankaas. Haddii aan sugayo 
qof gacal ah, oo ku soo safraya tareen ama bas, horraantaba waxa aan 
og ahay in tareenku uu ku imanayo muddo go'an ama uusan ka soo 
dibdhacayn xilligii caadada ahaa. Kolkaa, waxa aan ku neg ahay filashadaas 
suuragalinaysa malayntayda. In kasta oo ay tahay in aynaan ku tiirsanaan 
malaynta, ilaa mar si qoddadheer uun loo ga fiirsado mooyiye. 


La ga soo bilaabo goorta ay malaynta kutiirsanaanteedu noqonayso 
wax aan habboonayn, waxaa i gu waajib ah in aan meel is ka dhigo filashada 
gabigeedaba. Sababta oo ah ma jiro sankuneefle suuragalinaya filashadayda, 
ooiswaafajin kara habsocodka adduunka iyo sida ay yihiin filashooyinkaygu. 
Dhabtuna, waa odhaadii uu Diikaart yidhi: 


“Sida babbooni waa in aannu ka adkaanno nafaheenna, inta aynaan waajabin 


caalamka.” 

Ujeeddada odhaahdiisuna waa hal uun, in aannu u shagaynno si tejo 
ka madhan. Se Maarkisiyiintii aannu ka soo hadlaynay, iyagu arrinkaas waxa 
ay u ga jawaabeen: 


“Shaqadaadu waxa ay ku eg tahay, kolka aad dhimato. Sidaas 
daraaddeed, maaddaama oo shaqadaadu ku eg tahay dhimashadaada, 
waa in aad u heellan tahay had iyo goot kaalmaynta bulshada. 
Bulshaduna waxa ay u heellanaan doonaan kaalmayntaada, 
goob walba aad joogto. Joog Ruushka ama Shiinaha oo, waa la 
gu kaalmayn. Maxaa ay kuu tati doonaan kolka aad godgasho? 
Shaqadaadii ayaa ay bartii ka sii wadayaan, oo horumarinayaan 
ilaa ay ka dhabeeyaan dhabnimada kacdoonka. Intaasba waxaa ka 
mudan, akhlaaqda. Waa in aad u jirto kaalmaynta yoolkaas, haddii 
kale akhlaaqda ayaa aad ka soo horjeeddaa." 


Aniguna waxa aan lee yahay had iyo jeer waxa aan garab u ahay 
jaalleyaashayda aannu ku midaysan nahay qaddiyad guud. Ha aahto midayn 
xisbi ama koox. Ka midahaanshi yahaygu waa in uu ku suntan yahay danta 
aannu ku midownay ee ah qaddiyadda iyo udhugyeelashada dhaqdhaqaaqa 

ka dhexsocda meesha aan xubinta ka ahay. Markaas ayaa ay iskutiirsanaantu 
ka dhignaanaysaa midnimada iyo doonista xisbiga. Se karaankayga ma aha 
in aan kalsoonidayda sityo dad aanan garanayn. Macquulna ma aha in aan 
lyaga wax kasta u quudho, aniga oo ka shidaalqaanaya malewanaaggayga 
ama iyaga wanaagsanaantooda iyo maslaxadda insaaniyadda ee ay kudhan 
tahay wax kasta oo bulsho u wanaagsan maaddaama oo insaanku yahay 
xot iyo maaddaama aan aammisanayn dabiicad bashariyeed. Yacani, tusaale 
ka soo qaad in aan ogayn in Kacdoonka Ruushku uu guulaysanayo. La 
ga yaabee in aan la dhaco arrinkaas, oo aan tusaale doorran aan ka dhigo 
doorka ay xoogsatadu” ka ciyaataan siyaasadda maanta ee Ruushka in 
aan marnba la ciyaari karin iyo dooratka ay ku lahaan karaan kacdoon. Se, 
sida oo kale, marna ba suuragal ma aha in aan ku doodo in kacdoonkaasi 
u ahaa lagamamaarmaan guusha xoogsatada. Waxaa i la gudboon in 
aan ku gaabsado waxa aan arko. Se ma aha in aan hubanti ka dhigto in 
jaallayaashay ay meeshii ka sii wadayaan shaqadii aan ka dhintay. Sababta 
oo ah dadkaasi waa xor, waxa ay xorriyadna u haystaan in ay go'aamiyaan 
waxa ku habboon insaanka berri. Waxaana suuragal ah—maaddaama oo ay 
xor yihiin—in qaarkood ay doortaan faashisnimo®, halka kuwa kalena ay 
wada noqon karaan fulayo qabatima dullinnimada faashisnimada. Kolkaas 
ayaa ay faashisnimadu noqonaysaa yoolka qiimahadaran ee insanka berri 
iyo xaqiiqadiisa qadhaadh. 


Sida dhabta ahina, umuuruhu iyo xaaladuhu waxa ay ahaanayaan sida 
uu insaanku ka dhigto. Taasi ma waxa ay ka dhigan tahay in la is ku dhiibo 
dhoohanaanta? Maya. Waza i gu waajib ah horraantaba waa in aan ku 
sifaysnaado mayaladaygga. Ka dibna waxaa i gu faral ah shaqada, aniga oo 


(1) Proletariat ama dabaqadda xoogsatada waa eray-siyaasadeed Maarkisi ah, oo ka dhigan 
dabaqadda shaqaysa. [T] 


(2) Faashisnimadu\Fascisam, waa fikir siyaasadeed hanaqaaday hortraantii qarnigii 
labaatanaad. Waxaa summad u ah fikirkaas siyaasiga ah diktaatoornimada iyo 
isirnacaybka xagjirnimada ah. Sida la gu yaqaan nidaamyada faashiistaha ah, waxa uu 
door bidaa nidaamkaasi ama uu ka door bidaa xuquuqda qofka iyo xorriyaddiisa: danaha 
khuseeya xukuumadda. Waza ayna faashistiyiintu nidaamkooda ku suuqgeeyaan, in ay 
agamamaarmaan tahay dawlad dhexe, badhaxtirnaanta isirka shacabka iyo adeegsiga 
awoodda goor kasta si aanu u dheelliyin xukunku. Sidaas daraaddeed, waxaa fikirkaas 
siyaasadeed ku dhex xididaystay cunsuriyad aan dabaqabad lahayn, inqilaabbada askartu 
ku la wareegaan xukunnada iyo nacaybka daran ee si bilaa sabab ah shisheeyaha loo gu 


qabo. [T] 


Jaan Bool Saartar 


46 
dabbaqaya maahmaahda tidhaahda: 


"Loo ma baahna rejo inta wax la qabsan karo.” 


Taasina ka ma dhigna in aanan ka mid noqon karin xisbi gaar ah, 
ee waxa ay ka dhigan tahay in aan horta ka xoroobo ismoodsiika iyo 
dhoohanaanta. Kolka xigtana waa in aan shaqeeyaa oo wax qabtaa inta 
karaankayga ah. 


Kolka aan isweyddityo tusaale ahaan ma iman doontaa maalin 
waxqabaddada insaanka oo dhan la iskudhafi doono? Waxba ka ma 
garanayo arrinkaas. Se waxa keliya ee aan garanayaa waa in aan ka shaqeeyo 
arrinkaas illaa inta uu ka dhaboobayo. Ii ma bannaana in aan ku tiirsanaado 
wax intaas ka baxsan. 


Dhoohanaanta waxaa la gu yaqaannaa dadka waxwalba cid kale ku 
halleeya, tyaga oo is ka dhaadhacsiinaya in aysanba awoodin waza dhiggood 
qaban karo. Mad'habka aan iidinka warramayona, asalkaba waxa uu lid ku 
yahay dhoohanaanta. Mad'habkan waxa uu kor iyo sareba u gu dhawaaqayaa 
in ay dhabnimadu inna ga fog tahay inta aannu ka wahsanayno waxqabad 
iyo shaqo. Sababta oo ah insaanku ma aha wax aan ahayn waxa uu falo ee 
uu qabto. Noloshiisu waxa ay tahay iskudarka falal ee uu qabtay intii uu 
noolaa. Sidaas daraaddeed, halkaas waxa aannu ka fahmi karnaa sababta 
dadka qaar uu mad'habkani u ga bajiyo. Waza ay u ga baqaan oo ay u 
dhaleeceeyaan mad'habkan maaddaama oo ay ictiqaadsan yihiin: 


“Duruufaha noloshu kol walba ma aha sidii aan doonayay. Se 
waa aan istaahilaa si ka wanaagsan sidan. Waxaa la ga yaabaa in 
aysan ii suuragalin helista kalgacal qaayo leh ama saaxiibtinnimo 
dhab ah, maaddaama oo aan la kulmin haweenaydii iyo qofkii 
saaxiibtinnimada wax ka yaqaannay. Ama ma allifin buug cusub, 
maaddaama oo aan fursad u helin iyo waqti i gu filan si aan u qoro. 
Ama ma dhalin ubad aan dartood nafta u huro, maaddaama oo aan 
helin ciddii aan ka dhali lahaa. Sidaas darteed waxaa gudahayga ku 
dhintay han iyo waxyaalo suuragal ah, oo 1 ga dhigi lahaa insaan 
qiimo leh." 


Sehaddiiaannu Wujuudiyiin nahay waza aannu aammisan nahay kalgacal 
aan ahayn ka aannu nafaheenna u abuuranno ma jito. Jacayl bacaad ka soo 

mudhyidhaahda ma jiro, oo waxa uu ka abuurmaa jacaylku... jacayl hore 
uun u jiray. Cabqarnimadu iyo indheeergaradnimadu, waa ta reebta dhaxal 
fan oo qaayo leh. Ka soo qaad Maarsiil Buruust” indheergaradnimadiisa 
iyo garashadheeraantiisuba waxa ay ka muugataa dhaxalka faneed ee 
uu ka tagay. Sidaas si la mid ah, Raasiin® cabqarnimadiisu waxa ay ka 
muugataa taxanayaasha masraxiyaadkiisa Tijaariidiga® ah. Cokanaantooda 
garasheedna, wixii ay goreen ayaa la ga dheehan karaa. In aannu la jeclaanno 
Raasiin in uu qoro masraxiyad cusub oo aanu weli qorin, waa is ka filasho 
macnadarro ah. Haddii uu awoodo, maxaa uu u qori waayay? 


Insaanku waxa uu tibaax ka bixiyaa waxa noloshiisa ku saabsan. Wixii 
ka baxsani waa waxbakamajiraan. La ga yaabee in sidaasi la kakanaato qofka 
aan weli hadafkiisa nololeed aan ka dhabayn. Waaqica ayaa inna khuseeya. 
Se wixii riyo iyo rajo ah waxa ay ku habboon tahay in insaanka loo gu 
micneeyo riyooyinka iyo is ka rajayntu, insaanka ku ma hagaan dhanka 
toggan, ee waxa ay ku toobiyaan dhankaas iyo tabbanaanta. 


Sidaas oo ay tahayna, kolka aannu lee nahay: “Insaanku waxa uu yahay 
sida ay noloshiisu tahay" ka ma dhigna in fannaanka oo kale uu yahay 
sida waxsoosaarkiisu yahay. Se waxaa jira kumanyaal waxood oo kale oo 
qeexaya waxa uu yahay. Se waxa aannu rabno in aannu turxaanbixinno waxa 
weeye insaanku waa mashaatiic isdabayaal ah. Waxa uuna yahay waxa ay 
mashaarticdaasi unkaan ee ah nidaamyo, xidhiidho iyo wax kasta oo kale oo 
ka unkama mashaariicdaas. Qodobkaasina inna gu ma hagayo karajadhigga 
waagiceenna, ee waxa uu inna gu hagayaa kuraaxaysiga waaqiceenna. 


Haddii dadku u qaataan shakhsiyaadka aannu ku faallaynno 
sheekafaneedyadeenna shakhsiyo daaciifyo ah oo fulayo ah, mararka 
qaarna muuqaalduleed foolxun leh, ma aha in dadku inna mucaatadaan 
maaddaama ay shakhsiyaadkaasi foolxun yihiin, dactifyo yihiin oo fulayo 
yihiin ee, sababtu waa ay ka gundheer tahay. Haddii aannu—sidiit Amiil 


(1) Marcel Proust, waa sheekafalkiye Faransiis ah. Waxa uu noolaa intii u dhaxaysay 1871- 
1922. Waza uu ku caanbaxay sheekafaneeddiisi “Baadidoonka Waqti Hagaasay /In Search 
of Lost Time.” [T] 


(2) Jean Racine, oo noolaa intii u dhaxaysay 1871-1921, waza uu ahaa qoraa mastixiyeed 
oo Faransiis ah. [T] 


(3) Tragedy, waa jaadmasraxiyeed caan ku ah kawarranka dhacdooyin foolxun oo aad u 
xanuun badan. [T] 

Soola--sifooyinkaas ku sheegi lahayn in ay ka dhalatay saamayn bulsho, 
hiddawade, ama nafsadeed, dadku waa ay xasili lahaayeen iyaga oo leh: 
“Sidan ayaa la innoo abuuray cidna waxba ka ma beddeli karto.” 


Se Falsafadda Jiraalnimadu, kolka ay sifaynayso shakhsiyad fulaynnimo 
ku tilmaaman, waxa ay u arkaan in gofka fulayga ahi uu mas’uul ka yahay 
fulaynimadiisa. Micnahu ma aha in uu lee yahay wadne fulay ah, maskax fulay 
ah ama sambab fulay ah. Ku ma xidhna fulaynimadiisu qaabdhismeedkiisa 
jidheed ama gibilkiisa. Sababta ku qeexday isa ga insaan fulay ah, waa 
maaddaama oo ay falalkiisu muujinayaan astaamo fulaynnimo. Waana wax 
been ah in la gu tilmaamo qofka dhiigyaraantu hayso in uu yahay fulay. 
Sababta oo ah dhiig-la'aantu ka ma dhigna sabab keenaysa fulaynimo. 
Qofka waxaa ku qeexa fulay, falalkiisa. Sidaas daraaddeed, waxa dadka ka 
xanaajiya ee ay ka naxaan waa maaddaama oo aannu fulayga u muujinno 
in uu mas'uul ka yahay oo danbiile ku yahay fulaynimadiisa. Iyagu waza ay 
rabeen in aannu u dhigno in geesinnimadu iyo fulaynimadu tahay sifo uu 
qofku ku dhasho. 


Sida loo qaatay ee loo wajahay “Dhabbooyinka Xorriyadda" oo aalaaba 
la ga soo horjeedo ayaa ah: Sidee ayaa aad u ga dhigi kartaan shakhsiyaadka 
looma'ooyaanka ah kamadambaysta sheekafaneedyadiinna kuwo haldoorro 
ah? Mucaaradidda sidaas ah, runtii waa wax maalaayacni ah. Sababta oo ah 
qofka sidaas leh, waxa uu ictiqaadsan yahay in qofku ku dhasho fulaynnimo 
iyo nusqaan, ama geesinnimo iyo haldoornimo. Taasina waa waagic aanay 
waxba ka jirin, oo ismoodsiis ah. Haddii ay fulaynimadaadu tahay dhalan, 
waxa aad waligaa u noolaanaysaa sidii fulay. Waa aad ku xasilan tahay. 
Sida oo kale haddii ay geesinimadaadu tahay dhalan, weligaa sidii geesiga 
ayaa aad u noolaanay, wax u cunay oo u kifaaxay. Waa aad ku xasish ahay 
geesinimadaada. Se sida ay Falsafadda Jiraalnimadu qabato, fulaygu isa ga 
ayaa in uu noqdo doortay fulay. Geesiguna sidaas si leeg. Waxaana jirta 
suuragalnimo ah in fulaygu noqon karo geesi, halka geesiguna noqon karo 
fulay. Muhiimadduna, waa sida aad adigu laasinto. Sababta oo ah waxa kaa 
dhiga in aad xaalad gaar ah ku sugnaato, waa fal gaar ah oo doonistaada ka 
dhashay. 


Jawaabtii waa ay i ga haystaan ayaa aan filayaa dadka sidaas u qaatay 
Falsafadda Jiraalnimada. 

Miyaa aydaan arkayn in ay ka fog tahay falsafaddani wax baas, 00 ay 
insaanka ku qeexdo falktisa oo keliya? Ma aha mid u sifaysa si argagax leh 
insaanka, oo waa mad'hab wanaagsan maaddaama oo uu tunka u saaray 
insaanka falkiisa oo uu ku qeexo waxa uu yahay falka uu falo uun. Se ma 
aha waxa insaanka geyaysiinaya rejadhig iyo baasaysi. Waxa ay si dheer 
iyo si hooseba u gu dhawaagaysaa Falsafadda Jiraalnimadu in insaanku 
mudanayo waxa uu falo oo keliya. Falsafadda Jiraalnimadu sidaas waxa 
ay ku tahay falsafad akhlaaqeed, shageed iyo mas’uuliyadeedba. Se waxa 
keliya ee aan soo afmeermayn waa naqdiga dadka mucaaradsan Falsafadda 
Jiraalnimada. Waxa ay inna gu tuhmaan in aannu qofka ku soo koobnay is- 
ahaanshihiisa oo keliya. Taasina waxa ay daliil u tahay in si wanaagsan aan 
la innoo fahmin, oo ay wax is marrinhabaabiyeen. 


Haddii aannu falsafaddeenna sees u ga dhignay jiritaanka qofka, waxaa 
jirta sabab aannu u ga dhignay. Ka ma dhigna in aannu nahay Burjuwaasiyiin 
ee, waa in aannu mad'habkeenna ku dhisnay waxa xaqiiqadu inna bartay. 
Waa si ka duwan fiirooyinka kale ee la naashnaashay ee ka madhan 
xaqiiqada iyo sida waaqicu yahay. Barbilowga iyo seeska falsafaddayadu, 
waa odhaahda ah: “ Haddii aan fikirayo, waa aan jiraa.” Intaas ayaa ah, inta 
ay kudhan tahay xaqiiqada iyo waaqica aannu wacyigeenna ku garan karno. 


Fiiro kasta oo ku bilaabanta wax ka baxsan waaqica wacyiga insaanka, 
waa fiito duugaysa xaqiiqada iyo waaqica dhabta ah oo ka baxsan mad'habka 
Diikaartiga ah. Mad'hab kasta oo aan xidhiidh la lahayn xaqiiqada iyo 
waagica, ma aha wax mad'habnimadiisu dhab tahay oo saxan. Si aannu 
taas u ga fogaannona, waa in aannu ka fogaannaa waxa ka horimanaya 
waaqiceenna. Si ay u jirto xaqiiqo, waa in ay jiraan xaqiiqooyin aan 
bardhammaad lahayn. Waana intaas waxa suga mad'hab. 


Kolka labaad, Falsafadda Jiraalnimadu, waxaa la gu tirtyaa fiirooyinka 
dhifta ah, ee insaanka karaamadiisa aan ku xadgubin. Waana Falsafadda 
keliya ee aan insaanka ka soo qaadin walax ama mowduuc. Fiirooyinka kale 
ee falsafaduhu, badankood, waxa ay u tixgaliyaan insaanka walax. Yacni, 
waxa ay ka soo qaadaan maxsuulka ka dhashay dhawr fal, oo gaar ah. Ma 
ka la soocaan insaanka iyo waxyaabaha kale ee ay ka midka yihiin kursiga, 
dhagaxa ama geedka. Se haddii aannu Wujuudiyiinta nahay, waxa aannu 
rabnaa in aannu caalamka insaanka ku dhitaynno qiyam ka duwan kan 
caalamka walaxda. Waxa halkaas inna gaadhsiin karana ma aha oo keliya in 

aannu nafteenna oo keliya aannu ka wargabno. Xaqiiqadaas waxa aannu ku 
gaadhi karnaa dhabbada Diikaartiga ah, oo waa in aannu dadka kalena ku 
barannaa is la mad'habkaas Diikaartiga ah. 


Kolka aan dabbaqno odhaahda “Waa aan fikirayaa,” waza aannu ku 
daahqaadi karnaa nafaheenna, nafaha kale“. Waa si ka duwan labada 
falsafadood ee Kaant iyo Diikaart. Jiritaanka qofka kale, ayaa dhabaynaya 
jiritaankayga. Jiritaanka dadka kale, waa jiritaankaaga. Oo insaanku kolka uu 
naftiisa jiritaankeeda dhabeeyo isa ga oo dabbaqaya mad’habka Koogiitaha, 
waxaa suutagal ah in uu ku daahqaado dadka kale jiritaankooda iyo 
jiritaankiisa. Waza uu ogaanayaa in ay lapgamamaarmaan tahay si uu naftiisa 
u ogaado in ay ku xidhan tahay in uu dadka kale wax ka ogaado. 


Dadku kolka ay lee yihiin qofkaasi waa qof wanaagsan ama waa qof 
xun, waa caddayn ah in qofkaasi jiro. Haddii aan rabo in aan wax is ka 
ogaado, waa in aan ka ogaadaa cidda aan ahay dadka kale. Dadku waa isha 
aad ka baran karto cidda aad tahay. 


Sidaas ayaa uu ku yahay jiritaankaygu mid jiritaanka insaanka kale 
caddaynaya. Haalkaasna waxa aannu ku daahqaadaynnaa waxa loo gu 
yeedho caalamka Jiritaanka-Miyirwadaagga ah?. Caalamkaas oo ay 
biyakamadhibcaan tahay si aad u xaqiijiso jiritaankaaga waa in aad ka 
raadisaa jiritaankaaga, jiritaanka dadka kale. Haddii aysan suuragal ahayn 
in aannu u helno insaan kasta ahaansho heersare ah, markaa waza uu 
noqonayaa arrinkaasi dabiicad insaan. Ka ma dhigna in aysan jitin xaalad 
guud oo insaaniyeed. Ma na aha wax la yaab leh in mufakiriinta maanta ay 
u ga hadlaan si weyn xaaladda insaanka sida ay u ga hadlaan dabeecadda 
insaanka. Waxa ayna sidaas u ga dan lee yihiin si ay u xaddidaan waxyaabaha 
xaddida xaaladda insaanka si guud. 


Xaaladuhuna waa ay kaladuwan yihiin kolka uu qofku ka dhasho 


(1) Halkaas waxa uu u la jeedaa faylasuufku, dadka kale ayaa aannu ka baran karnaa waxa 
aannu nahay. Wadiiqadaasina waxa ay inna geyaysiinaysaa in aannu dadka kalena baran 
karno, kolka aannu nafaheenna baranno. [T] 


(2) Inter-Subjective/Jiritaanka-Miyirwadaagga ah, waa ereybixin falsafadeed oo u taagan 
wadaagista dhawr miyir ama dhawr garasho oo ka ka la yimid dhawr qof. Yacni in runta 
waaqicu ka soo maaxan karto wax hal maskax ka badan. Sidaas daraaddeed, ayaa aannu u 
gu turjunnay eraygaas. [T] 

ummad la addoonsado ama uu dhasho isa ga oo addoonsade ah. Se waxa 
sinnaba aan isbeddelayn waa in uu ku nool yahay qofkaasi guudkan, oo 
uu bayhoofo, oo uu dhinto kamadambaysta. Heerarkaasi, waa wax dabiici 
ah haddana xaalad guud ah, oo aan kalaqaadmayn. Mar waa wax aannu si 
kasta u la kulmaynno, oo sees u ah habnololeedkeenna. Marna insaan ayaa 
aannu u nahay oo, waa wax nolosheenna dabiici u ah. Waa na wax jira inta 
insaanku uu u jaangoynayo si xorriyad leh. Se marnba ka ma soo dhilmin 
jiritaankiisa. 


Maaddaama oo ay mashaariicdu kaladuwanaan karto, haddana midna 
qariibsan maayo. Sababta oo ah waza ay u taagnaanayaan iskuday aannu 
ku laali karno soohdimahaas. Maxsuulkuna, oo ah maxsuulka mashruuc 
kasta, si kasta oo uu goonni u yahay, u gu yaraan qiimo ahaansho ayaa uu 
lee yahay. Mashruuc kasta waa la fahmi karaa. Cid kasta oo ay tahay cidda 
mashruuca lehi—Hindi, Shiinays iyo Afrikaanba, waa suuragal in uu fahmo 
Yuribiyaan. Waxa aan u la jeedaa isfahankaas, tusaale ahaan Yuribiyaankii 
noolaa 1945. in kasta oo uu ka xaalad duwanaa dalalkaas kale haddana 
waxaa ku waajib ah in uu mashruucaas fahmo isa ga oo u la falgalaya sida 
isa ga la suuragalka ah. Dibna waa uu u ikhtiraaci karaa mashruucti ay 
fuliyeen Hindiyaanku, Shiinaysku ama Afrikaanku. Mashruuc kasta waxa 
uu lee yahay fahan guud oo caalami ah oo la wada fahmi karo ama uu fahmi 
karo insaan kasta. Taasi ka ma dhigna in hal mashruuc uu weligiis qeexayo 
insaanka, ee xilli walba waa la cusboonaysiin karaa. Haddii ay qofka suuragal 
u tahay, waxaa jiri karta in qofku uu si uun u fahmi karo qofka waalan, 
carruurta ama dadka saqaafaddoodu bilowga tahay. Anna ga oo macnahaas 
ka shidaalqaadanayna, waxa aannu dhihi karnaa waxaa jirta ahaansho guud 
oo la wadaago, se ma aha mid qeexan oo dhisme dhammaystir ah ayaa 
mar kasta ku socda. Waxa aan dhisi karaa ahaanshahayga iyo jiritaankayga 
khaaska ah, aniga oo ku dhisaya fahan guud oo la wada fahmi karo casti 
kasta oo la joogo. Ikhtiyaarkaas siidaysan meesha ka ma saari karo u 
nisbaynta casri walba. 


Hadafka aasaasiga ah ee Falsafadda Jiraalnimadu waaa in ay caddayso 
xidhiidhka ka dhaxeeya sifadaas siidaysan iyo sida ay u gu laasimayso 
qofka xorriyaddiisa. Taas oo kawarqabkeedu geyaysiinayo insaanka in uu 
daahqaado nooc ka mid ah insaaniyadda iyo laasimaadda ama waajibka 
uu qof kastaa fahmi karo—xilliga uu doono iyo casriga uu doono ha 
noolaadee. 

Waxaa kale oo ay muhiim tahay in aannu tooshka ku ifinno dabciga 
siidaysan ee laasimidda mad'habka Diikaartiga ah. Haddaba, waxa aannu 
odhan karnaa qof kasta waxa uu u nool yahay si bilaa soohdin ah oo aan 
xaddidaad lahayn oo siidaysan. Waa uu cuni karaa, seexan karaa; oo sida 
uu doono yeeli karaa. Wax farqi ah u ma dhaxeeyaan jiritaan xor ah, ama 
jititaan ay tahay doorasho ahaansho iyo jiritaan siidaysan oo aan xaddidaad 
lahayn. Sida oo kale waxaa taas la mid ah, in uu jiritaankaygu stidaysnaado 
iyo in uu meel ku salaysan yahay oo uu xaddidan yahay. 


Weli si cad u ga ma aannaan jawaabin tuhunkii aannu soo sheegnay 
ee ku saabsanaa in Falsafadda Jiraalnimadu ku koobto qofka jiritaankiisa 
oo keli ah. Waana wajiyo badan yahay tuhunkaasi, oo wazaa jira kuwo inna 
qaladfahamay, oo inna gu dhaha: “Haddii ay sidaas tahay, waza aan doono 
ayaa aan samayn karaa.” 


Uqaadashada noocaas ah, waxa ay sababtaa in la inna gu eedeeyo 
fawdada iyo xeerjebinta. Kolka aad istidhaahdo wax u sheegna, waxa ay 
haddana ku gu mucaaradayaan: “Ha faragashan dadka mashaariicdooda. 
Sababta oo ah ma jirto sabab aad u ga doorbiddaan mashruuc, mashruuc 
kale.” 


U gu dambaynna waxa ay ku gu odhanayaan: “Maaddaama oo ay qofka 
ka go'do waxa uu nogonayo iyo waxa uu samaynayo, waxa ay ka dhigan 
tahay in aad ka la noqonaysaan wax aad markii horeba u oggolaydeen!” 


Saddexdaas eedaymoodba, midina ma saxna. 


Aannu ku bilowno, eedaynta koowaad. Eedayntaasi waa mid la is ka 
yidhi, oo aan macne ballaadhan ku fadhin. Doorashadu, macne uun ayaa ay 
u taagnaan kartaa. Se waxa aan marnaba maangal ahayn waa in doorashaba 
jirin. Waxaa suuragal ah in aan si joogta ah wax u doorto. Sida oo kale, 
waa in aan ogaadaa haddii aan wax dooran, waxa ay ka dhigan tahay in aan 
doortay. In aan dooran, iyaba waa doorasho iyo ikhtiyaar. Haa, oo waa u 
muugan kartaa sidaasi waxoogaa in ay cakirnaani jirto. Se waa wax la gu 
la dagaali karo, oo lagamamaarmaan u ah iskahorjoogidda silloonaanta. 
Sababta oo ah kolka aan waajahayo mawqif adag--maaddaama oo 
aan ahay insaan oo aan awoodo in aan galmo sameeyo, oo aan carruur 
dhalo, waxaa i la gudboon in aan mawqifka aan mawqif uun ku wajaho. 
Maaddaama oo uu mawgifkaas aan ku wajahayo ka kale uu doorosho yahay, 

waa in aan maanka ku hayaa mas'uuliyadda doorashadaydaasi in ay tahay 
duudkayga iyo tunka dhammaan insaanka. Kataa haddii doorashadaydaasi 
aanay jaangoyn doorasho la mid ah oo qiimo la leh insaanka, dootashadaasi 
sinnaba xidhiidh u la ma leh silloonaanta. 


Haddii uu midi u malaynayo in aan ka soo dheegtay hadalkaas aragtidii 
Falka Iskaa-uqabso ee Andirii Giid(?, waxaa cad in aanu garanayn farqiga 
weyn eeu dhaxeeya labadaas mad'hab. Giid isa gu waa hawaraac, oo ma garan 
karo waxa ka dhalan kara falalka iskasameega ah. Taas kasoohorjeedkeeda, 
waxa aan u aragnaa insaanka, xaalad nidaamujoog ah. Meeshuu joogaba, 
waza uu laasiman yahay doorashooyinkiisa, mas'uultyadda doorashadiisana 
waa tunkiisa. Is ma na moogganaysiin karo, oo ka ma dhuuman kato 
doorashadiisa. Ka ma dhaxayso in uu ahaado doob, in uu guursado se aanu 
dhalin ama uu guursado oo uu dhalo. Wax kasta oo ay tahay doorashadiisuna, 
suuragal u ma aha in uu wax u doorto si bilaa mas'uuliyad ah. Wax waa uu 
dooran karaa isa ga oo aan u aabbayeelin jiritaanka qiyam hore. Se taasi ka 
ma dhigna in doorashadiisu ay tahay hawadiisa iyo wax aan mas'uuliyadi sal 
u ahayn. Waxaa inna gu waajib ah in aannu doorashada ka soo qaadno sidii 
arrin akhlaaqi ah. 


Inyar aannu halkaas ku yar hakanno. Sababta oo ah waxaa inna 
gu waajib ah in aannu qodobkaas akhlaaqiyaadka ah aannu adkaynno 
si kanasho ay inna gu mucaaradaan aannaan u siin nuqaadda is ka 
neceb falsafaddan. Aan su'aal idin weyddiiyo e, miyaa ay dhacday in 
farshaxamiiste uu sawiro sawirgamceed isa ga oo aan raacin tabo hore oo 
suuragalinaya wanaajinta tayada sawirkiisa? Miyaa ay dhacday, kol go'aan 
la ga gaadhay sawirgamceedka ay tahay in la sawiro? Farshaxamiistuhu, 
isa ga ayaa go'aan ka gaadha qaabka sawirgamceedkiisa. Sawirgamceedka 
ay tahay in la sawirona, waa sawitka aannu dheehanno kolka la gunaanado 
sawiritaankiisa. Markaa, sawirgamceedkaasi ma jirin goortii la dhammeeyay 
sawiriddiisa mooyaane. Halkaasna waxaa ka cad, in aanay hore u jirin qiyam 
dhammays ah, oo hore. Waa sida sawirgamceedka farshaxamiistaha. Waxa 
aannu dhan ka atki karnaa doonista farshaxamiistaha iyo dhanka kale ee 


(1) The Gratuitous act, waa aragti uu la golayimid Andree Giid. Biyadhaca aragtidaasi, waa 
in aad ku dhaqaaqi karto fal alla falka aad maagto, adiga oo aan dan ka gelin waza ay dadka 
kale u arkayaan ama saamaynta raadka falkaas. Giid waxa uu ku doodayaa in falalkaasi ay 
ku lammaan yihiin qofka dhalankiisa, sidaas daraaddeedna uu helayo haddii uu wax walba 
sida uu rabo u sameeyo, dhadhanka xorriyadda. [T] 

maxsuulka sawirgamceedkiisa. Sidaas daraaddeed, ma jiri karo qof bit ku 
goynaya sida uu nogon karo masiirka farshaxanka. Oo taasi suuragal ma 
aha illaa uu arko samayska farshaxankaas. 


Haddaba, ta isweyddiinta mudani waxa weeye, tusaalahaas aan soo 
sheegnay iyo akhlaaqda maxaa ka dhaxeeya? Halcelintayduna, waxa aannu 
ka siman nahay tusaalahaas, dhanka waxsookordhinta. Ka ma hadlayo sidii 
mad'habkii Giid uu sheegayay ee soohdin la'aanta. Ka soo qaad Baablo 
Bikaaso sawirgamceeddadiisa. Ma odhan karno waa uu is ka sawitay. 
Waxa uu fahan inna ga siinayaa xaaladdii uu ku sugnaa kolkii uu sawirayay 
sawirgamceedkaas. Waxa uu ka kooban yahay sawirgacmeedkiisaasi iskudar 
ka kooban qayb noloshiisa ka mid ah. Sidaas ayaa ay ka dhigan tahay 
oo ay la mid tahay akhlaaqdu. Waa wax guud oo mid kastaa ujanjeedho 
waxkusookordhin iyo dibuabuuris. Suuragalna ma aha in aannu ka shuurno 
waxa “aannu samayn doonno”. Waa aad xasuusataan ayaa aan filayaa 
tusaalihii aannu hore u soo qaadannay ee ku saabsanaa ardaygaygii ii gu 
yimid in aan u ka la dooro in uu la joogo hooyadii iyo in uu tago baaxadda 
dagaalka si uu walaalkiis u gu aaro. Waza aan filayaa in uu idiin bidhaamiyay 
tusaalahaasi si kasta oo uu u dabbaqo yarkaasi manhajka akhlaaqiyeed ee 
Kaant ama akhlaaq kale oo hore u jirtay, sinnaba macquul u ma aha in uu 
ka helo wadiiqo uu ku xasilo. Ardaygii, isa ga ayaa qaanuun ku habboon la 
yimid. Haddii uu hooyadii la joogo, akhlaaqdiisaas waza uu sal u ga dhigay 
caaddifaddiisa iyo dareemihiisa. Haddii uu ku biiro cududda ciidan ee 
dagaalka u foofaysa, isa ga oo doorashadiisaas sal u ga dhigay in uu naftiisa 
huro, innoo ma bannaana in aannu ku durno doorashadiisaas mid aan 
habboonayn oo aanay mas'uuliyad ka muuqan. Sababta oo ah insaanku 
isa ga ayaa ismaamula, oo wadiiqada ku habboon jeexda. Ma na uusan is 
helin isa ga oo wax kasta diyaar u yihiin, ee isa ga ayaa dhigta akhlaaqda ku 
habboon. Suuragalna ma aha in uu raaco shareecooyin hore u jiray, oo ma 
aha mandiq iyo wax sinnaba la jaanqaadi kara insaanka. Ma fahmi karaynno 
insaanka illaa uu insaankaasi lee yahay xeer iyo wax uu laasinsan yahay. 
Waxaana micnadarro ah in aannu is ku daalinno kahadalka doorashada 
slidaysan. 


Ta labaad waxaa la inna yidhaahdaa “waxba idin ka ma gelin afaaraha 
dadka kale.” Sina waa maanagal, dhan kale haddii aannu ku eegnona 
waa qaladfahan. Waa sax haddii uu qofi mashruuc u doorto si kafiirsi 
iyo laabfurnaan leh, suuragal innoo ma aha in aannu wax u raadinno, 

oo doorashadiisa aannu jar ka shalwinno. Waana sax in aannaan sidaas 
u arag horumarka, oo horumarku waa wanaajin. Insaankuna mar kasta 
waa isbeddel-ujoog. Doorashaduna waxa ay ku habboon tahay goorta 
isbeddelka loo hamuumo. Mushkiladda akhlaaqiyeed is ma beddelin illaa 
goortii ay ahayd in aannu kaladooranno guumaystayaal iyo laguumaystayaal. 
La ga soo bilaabo berigii dagaalkii sokeeye ee Maraykanka, illaa hadda, 
waza aannu isweyddiinnaa dhankee raacnaa? Ma shacbiga Dimuqtaaddiga 
ah msie Shuuciyiinta? In aannu faragashanno afaaraha dadka kale, waa 
suuragal. Hore waxa aannu u soo sheegnay in insaanku wax dootto isa 
ga oo maanka ku haya dadka kale. Waxa uu wax u doorayaa naftiisa iyo 
nafaha dadka kale. Haddaba, horraantaba waxa aannu faragashan karnaa 
in doorashadu tahay tii saxda ahayd iyo in kale. Ma aha doorasho qiimayn 
oo kale ah, ee waa mid maangal ah oo caqliga la la kaashanayo. Waza aannu 
awoodnaa in aannu u doorno insaan wax, 00 aannu u sheegno in uu is 
hodayo. In kasta oo aannu hore u soo sheegnay in doorka insaanku ka 
ciyaarayo waxa u cuntama, uu yahay door uu xorriyad buuxda u haysto, 
haddana, haddii uu doorashadiisa ku dhiso cudurdaarro iyo fitrooyin aan 
dhammaystirnayn, insaanku waa uu is hodayaa, oo bohol indhala'aan ku 
dulmarayaa. La ga yaabee in ay inna weyddiiyaan: “Oo miyaa aysan suuragal 
ahayn in insaanku doorto in uu is hodo?" 


Aniguna waxaaanlee yahay annaga oo aanba u xukumin doorashadiisaas 
si akhlaaqi ah, waxaaba inna ga ga filan in aannu xukminno hodista 
naftiisu in ay khalad tahay. Waa og tihiin in aan halkan u taaga nahay si 
aan u gu dhawaago weedha xaga ah. Hodista naftaadu, waa wax duminaya 
xorriyaddaada oo dhan. Haddii aan dhahona waxa aan ku saamoobay qiyam 
hore u jiti jiray, ka ma dhigna wax aan ahayn in aad is hodday. Haddii uu 
midi yidhaahdo: “Kawarran haddii aan doortay in aan is hodo?” Waza aan 
lee yahay: Wax meelmarinaya doorashadaadaas ma jiraan. Sida oo kalena 
wax aan kuu sheegayaa in doorashadaasi ay kuu dhaanto in aadan is hodin. 


Halkaas aan qodob ku daro. 


Waa aan awoodaa in aan dhigto xukun akhlaaqiyeed. Xukunkaas 
akhlaaqiyeed oo ah, in xorriyadda yoolkeedu yahay in ay wax kasta iyo 
duruuf kasta ay sal u ahaato. Wax ka dambeeya iyo wax dhaama xorriyadda 
ma jiraan. Haddii uu yahay insaanku abuuraha iyo masdarka akhlaaqiyeed, 
waxa aan ahayn “xorriyad” sahankiisu ma daarrana. Waxa uu dadka u gu 

yeedhayaa in qiyamkooda ay sal u ga dhigaan xorriyadda. Ka ma dhigna in 
uu tabo xorriyadda maqaarkeeda oo keliya. Waza uu si fudud u la jeedaa in ay 
xorriyaddu u taagan tahay is hodid-la’aanta insaanka iyo niyadwanaaggiisa. 


Hadda oo kale, qof xubin ka ah xisbi Shuuci ah, waxa uu u gadoodayaa 
yoolal cayamin. Yoolalkaasina waxa ay ku hagayaan doonista u kaliyaysan 
xorriyadda. Annagu, waxa aannu doonaynaa xorriyad, oo aannu u doonaynaa 
xorriyadda, duruufo cayiman. U hayaankeennaas xottiyaddana, waxa aannu 
ku ogaanaynaa, in xorriyaddu bardhammaaddeedu tahay xorriyadda guud 
ee dadka kale. Xorriyaddaadu waxa ay ku joogsataa xorriyadda dadka kale. 
Xorriyaddu waza ay qeexdaa insaanka. Waza ayna ii gu laasimaysaa oo aan u 
gu halgamayaa sida dadka kale ay u gu laasinto oo ay u gu halgamaan. Waxa 
aan u ga dhigayaa xorriyadda yoolkayga iyo bardhammaaddayda sida dadka 
kale u ga dhigtaan yoolkooda iyo bardhammaaddooda. Kolka aan qirayo in 
insaanku yahay wax jiraalkiisu ka horreeyay abuurankiisa, waxa aan qiray in 
aanan dooni karin xorriyad aan ahayn ta dadka kale doonayaan. Haddaba, 
aniga oo qiray doonsita xorriyadda in ay tahay xorriyadda laftarkeeda, waxa 
aan awoodaa soo bandhigista axkaam burinaysa in qofku aanu mas'uuliyad 
is ka saarin jiraalkiisa iyo xorriyaddiisa. 


Kuwa xorriyaddooda u laala sabab ay ku sheegeen in aysan doonayn 
xorriyaddaba, iyo kuwa sabab u ga dhiga laalista xorriyaddooda in aysan 
duruuftu u saamaxayn oo ay ku hoosnool yihiin xeerar abkasoogaadh ah; 
waxa aannu u sheegaynnaa in ay yihiin fulayo. Kuwa kale ee ku dooda in 
jiraalkoodu uu jiray judhii uu insaanku ku yimi sida lamafilaanka ah, iyagana 
waxa aan u sheegaynaa in ay yihiin nadallo garashagaaban. Se wax kasta oo 
ay yihiin, fulayo ama nadallo, dadkaas ma xukmin karno illaa ay u hadlaan 
si laabfuran oo run ah. 


Sidaas ayaa ay innoo gu muuqataa in akhlaaqiyaadku yihiin wax caalami 
ah, se waxa ay ka kooban tahay wax si joogta ah isu beddela. 


Kaant waza uu sheegay in xorriyaddu ay tahay doonis, doonistaas oo 
dhabowda kolka la wada doono. Waa aan ku raacsa nahay qodobkaas Kaant. 
Se waza uu u arkaa, in sida wax loo arko iyo sida guud ee caalamiga ah ee 
wax loo arko, in ay unki karaan akhlaaq la is ku waafaqsan yahay. Se taas 
ku ma raacsanin Kaant, haddii aannu nahay Wujuudiyiin. Sababta oo ah 
badnaashaha mad'habyadu waxa ay muquuniyaan soocidda falka qumman. 

Aannu mar kale ku noqonno tusaalihii ardaygii. Maxaa ay noqon 
kartaa akhlaaqda la gudboon ardayga, si uu u kaladoorto in uu hooyadii la 
joogo, iyo in uu walaalkii u aaro? Ka ma jawaabi karno weyddiintaas. Ma 
haysanno xukun aannu sal u ga dhigno jawaabteenna. Ma haysanno wax 
cawaaqib ah oo ka ka la dhalan kata labadaas go’aan. Wax aan dhicinna, 
waxa la ga ga hortagi karo ma aha in bir la gu gooyo. Se waxa keliya ee 
aannu ictibaarin karno waa in aannu ogaanno horta in go'aankiisa uu si 
xorriyad ah uu ku doottay. 


Tusaale kale aannu u soo qaadanno labadaas xaaladood, tusaalahaas 
oo ah sheekafaneeddii Warshadda Ku Taal Wabiga Floos(?. Waxaa ku jirta 
sheekada gabadh ku gaashaaman wacyi iyo garasho oo la yidhaahdo Maagi 
Tolifar. Waxa ay jecesh ahay nin la yidhaahdo Istiifen, oo ay u mehersan 
tahay gabadh yara nacas ah. Maagi Tolifar, ma aysan doonayn in ay noqoto 
anaaniyad wax kasta la jecel nafteeda oo daba orodda waza farxadgeliya. 
Iyada oo dhanka insaannimo wax ka eegaysa, ayaa ay is ka daynaysaa ninka 
ay jecesh ahay. Dhan kale, gabadha ku jirta sheekafaneedda Kaniisadda 
Baarma®, Saansfiriina, waxa ay u fikiraysaa hab kale. Waxa ay u aragtaa in 
jacaylku uu yahay arrin weyn oo mudan in wax kasta loo huro. Sababta oo 
ah jacaylku qiime ayaa uu u yeelaa insaanka. Saansfirtina haddii ay ku jiri 
lahayd booskit Maagi, waxa ay ogaan lahayd wanaagga xidhiidhka jacayl 
iyo macnadarrada nolosha guur. Waxa ay, sida oo kale, ogaan lahayd in 
ay samaysan karto farxadda nolosheeda khaaska u ah. Istaandalna, waxa 
uu u sawitayaa shakhsiyaddiisaas—sida aannu og nahay—mid wax walba 
u la diyaar ah in ay u hurto jacaylkeeda, xataa haddii waxaas la hurayo ay 
nafteeda tahay. 


Waxaa innoo muuqda laba tusaale oo akhlaaqdoodu midba ta kale 
burinayso. Waxa aan aniguna carrabka ku adkaynayaa in ay isu dhigmaan. 
Sababta oo ah labadaas xaaladoodba xorriyaddu waxa ay u ahayd yool iyo 
bardhammaad. Aannu sawiranno labadaas mawqif maxsuulkooda; Maagi 
oo ka tanaasushay jacaylkeedii, oo u daysay ninka in uu haweenaydiisa la 
noolaado, iyo Saansafiriina oo intaasba is ka indhasaabtay, oo yoolkeeda 


(1) Waa sheekafaneedda The Mill on the Floss ee ay qortay Marian Evans, oo ku 
caanbaxday magaca aan rasmiga ahayn George Eliote. [T] 


(2) Waa sheekafaneedda The Charterhouse of Parma, oo uu qoray qoraaga reer Faransiis 
ee Stendhal. [T] 

ka dhigatay in ay cokanaysiiso dareenkeeda iyo shahwaddeeda galmo. 
Labadaas xaaladood si guud ayaa ay u shabbahaan labadii xaaladood ee 
ardayga. Se aad ayaa ay u ka la duwan yihiin mawqif ahaan. Xaaladda 
Saansfiriina xaalad ahaan waa ay la mid tahay xaaladda Maagi dhanka ah in 
ay labadooduba doonayaan ninka ay jecel yihiin. 


Haddaba, waxaa innoo cad, in eedaynta labaad ee ka midka ah 
eedaymaha loo soo jeediyay Jiraalnimada, ay kol qaldan tahay, kolna saxan 
tahay. Wax kasta waa aannu dootan karnaa, kolk kasta 00 ay xorriyad sal u 
tahay doorashadeenna. 


Fedaynta saddexaad ee ahayd: “Ma waxa aad dadka fartaan ayaa 
haddana ka reebaysaan. Asalkaba qiyamkiinna ayaa aanba si waaqic ah u 
salaysnayn.” 


Ishkaalkaas waa aan ka jawaabayaa aniga oo ka cadhaysan in sidaas 
oo dhan wax loo xumeeyay. Maaddaama oo aannu diidnay masdarka ay 
bulshadu u nisbayso in akhlaaqdu ka timaaddo, oo aannu si buuxda meesha 
u ga saatnay, waxaa lagamamaarmaan noqotay in la helo uummane isa gu 
samaysta qiyamkiisa. Haddii aan si kale u dhigo, cidda qiyamka doorata 
waa anna ga. Anna ga ayaa nolosha macnaha u samayna. Agbala in aad 
noloshiinna noolaataan. Nolshan la’aantiin waxba ma aha. Adinka ayaa 
macnaha u yeeli kara, oo qiyamka idinku munaasibka ah u doori kara. 


Haddii ay sidaas tahay, waxa aad aragtaa in Wujuudiyaddu ay unki 
karto bulsho insaaniyaddu ku weyn tahay. 


Waza ayi gu dhaleeceeyaan in aan Wujuudiyadda ku tilmaamay mad’hab 
insaannimo. Iyaga oo xujaysanaya in aan is ku burinayo sheekafaneeddaydii 
Yalaalugo'?, oo aan ku sheegayo insaaniyadda in ay qaldan tahay, oo aan 
liidayo waxyaabo insaaniyadda ka mid ah. Maxaa aan iminka u gu baaqayaa 
insaaniyadda? 


Dhab ahaantii, erayga “Insaaniyadda” wazaa muhiim ah in aannu 
fahanno in uu u taagan yahay fiiro ka dhigaysa insaanka mid qiimo leh. 


(1) Nausea, waa mid ka mid ah sheekafaneedyada uu qoray Saartar, oo la faafiyay 1938-kii. 
[T] 

Waa sida aannu ka dhadhansan karo Kokto(? sheekafaneedyadiisa, gaar 
ahaan sida uu ku warinayo sheekafaneeddiisa “Ku soo wareegga Caalamka 
oo idil Siddeetan Saacood"?, oo mid ka mid ah shakhsiyaadka sheekadaas 
uu la dhacayo diyaaradda uu ku dulmarayo buuraha korkooda, dabeetana 
uu ku qaylinayo “Insaanku wanaagsanaa, 00 qaayo badanaa.” 


Waxa aan u la jeedaa, aniga oo aan samayn diyaarado ayaa aan ka 
faa'idaysan karaa ikhtiraacaas insaanku sameeyay. Sida oo kale, maaddaama 
oo aan ahay bashar, waxaa muhiim ah in aan mas'uuliyad 1s ka saato waxa 
basharka kale ikhtiraacayo. Taasina waxa ay ka dhigan tahay, waxa insaanka 
badhkii ikhtiraaco, waza uu ku qormayaa ditwaanka taariikheed ee insaanka. 


Jaadkaas iyo u qeexista insaaniydda sidaas iyo habkaas, goddoloollo 
ayaa ay lee dahay. Haddii ay sidaas tahay, eyga ama faraska, waa u suuragal 
haddii ay lahaan lahaayeen--in kasta oo aysan awoodinba—awood u 
saamaxaysa in ay xukmiyaan in insaanku wanaagsan yahay. Oo maangal ma 
aha in insaan uu u sheego insaan kale waza la gudboon. Wujuudiyaddu, waa 
ay ka soohorjeeddaa in qofka Wujuudiga ah uu yoolkiisa ka dhigto insaan 
kale. Sababta oo ah yoolka jiraaleed ee insaanku weligii waxa uu ahaanayaa 
mashruuc yoolkiisu gundhammaad lahayn. Ma na aha in aannu u qaadanno 
insaaniyadda sidii Ogost Koont, ee ahayd sidii diin la ga cibaadaysto. In 
la ga cibaadaysto insaaniyadda waa wadiiqo inna gu hagaajinaysa dhabbo 
awdan oo ah diinta Koontiyadda ee aannu u naqaanno faashisnimada. 
Waana nooc insaaniyeed oo aannaan aqbalin, Wujuudiyiin ahaan. 


Se waxaa jira macne kale oo la gu qeexo insaaniyadda, insaanku 
mar walba waa uu ka baxsan yahay is-ahaanshihiisa iyo naftiisa. 
Dibadwareeggaasi, waza uu ka dhigan yahay jiritaankiisa. Si uu u jirona, waa 
in uu dabasocdaa yoolashiisa fogfog. Insaanku sidiisaba ayaa uu is la weyn 
yahay, oo uu dhaafsan yahay waxa uu yahay. Ma na jiraan wax aan ahayn 
waxa uu yahay insaanku. Waxaa jira uun caalamka is-ahaanshaha insaanka. 


(1) Jean Cocteo, waa nin mihanado badan oo Faransiis ah oo noolaa intii u dhaxaysay 
1889-1963. Waxa uu ahaa abwaan, qoraa masraxiyeed iyo soosaare filin.[T] 


(2) Around the World in 80 Houres, Jean Cocteo. [T] 


(3) | Auguste Comte, oo noolaa intii u dhaxaysay 1798-1857, waza uu diraasayn jiray 
arrimaha ku saabsan akhlaaqda iyo diinta. Waxa uuna ku doodi jiray in la ga takhalluso 
dhammaan diimaha abkasoogaadhka ah, oo la diimaysto diin waynaysa insaanka, illaa heer 
insaaniyadda la caabudo. [T] 

Cilaaqadaas ka dhaxaysa islawaynaanta insaanka iyo is-ahaanshihiisa, waa 
waxa aannu ku magacowno insaaniyadda Wujuudiyadda ah. Waana waxa 
aannu ku magacowno Mad'habka Insaanka. Waayo? U la jeeddadu, waa si 
aannu u xasuusinno insaanka in uu yahay waxa uu yahay, iyo mashruuca 
uu is ka dhigo. Sida oo kale, sababta aannu u gu magacowno mad 'habkan 
mid insaani ah, waa maaddaama oo aanu insaanku daahqaadi karin 
jiritaankiisa illaa uu is-ahaanshihiisa dhaafo. Hiigsiga yoolashiisa uu ka 
raadinayo bannaanka is-ahaanshihiisa, waa sida keliya ee uu ku xorayn karo 
is-ahaanshihiisa, oo uu ku xaqiijin karo jiritaankiisa insaan ahaan. 


Is ku soo xoori oo, qodobka u gu dambeeya ee aannu kahadalkiisa 
ku noqonayno waa Ilxaadka iyo Wujuudiyadda. Tuhunka ah in aannu 
dadka rajadhiggooda u gu daraynno ilxaadnimo, waa tuhun aan sax ahayn. 
Wujuudiyaddu waza ay iskudaydaa uun in bal ay hesho fahan ilxaadnimo 
oo maangal ah. Se ma aha in beegsigeedu yahay in ay insaanka ku hafiso 
rejadhig iyo baasaysi. Se haddii uu yahay micnaha saxda ah ee rajadhiggu— 
sida ay Mastixiyiintu u yaqaannaan—wax insaanka geyaysiiya ilxaadnimo, 
haddaba rajadhigga Wujuudiyiintu micne kale ayaa uu lee yahay. 


Wujuudiyaddu u ma diidayso si qayaxan jiritaan ilaah, ee waxa ay 
ogaysiinaysaa oo keliya jiritaanka ilaah iyo in uusan jitin, wax farqi ah ma 
samaynayso. Taasina muhiim innoo ma aha ee, waxaa anna ga innoo daran 
oo keliya in aannu insaanka ku baraarujinno in uu is helo, oo uu jiritaankiisa 
xaqiijiyo. Wujuudiyaddu waza ay insaanka u sheegaysaa, in aysan jirin meel 
uu ka ga baxsan karo naftiisa, oo ay tahay in uu ku qanciyo naftiisa in ay 
tahay in uu xaqiijiyo jiraalkiisa. Taasina waa xujo habboon, oo insaanka u 
hagi karta dhanka ilaahiisa. 


Gebagabadii, sidaas ayaa uu ku yahay Mad'habka Jiraalnimadu mid 
ka fog baasaysiga iyo rejo-ka-xumaynta insaanka— sida ay ku doodaan 
Masiixiyiintu. Masiixiyinta halka seeggani waa in ay is ka ga qaldan tahay 
rejadhiggooda iyo sida aannu u qeexno rejadhigga insaanka. Karaankoodu, 
waa eedayn oo keliya. 


Naafil: 

Ma garan karo, dooddaas aad mad'habkaaga ku difaacayso in ay 
wax bidhaaminayso ama mugdigii ku geedaannaa fikraddaada, ay 
iftiinkaba ka awdayso. Se waza aan hubaa maqaalkii aad ku tafsiiraysay 
fahanka Falsafadda Jiraalnimada, ee la gu faafiyay majalladda 
Akshan,” in habsharraxaaddaadu ay wixiiba madmadow gelisay. 
Labada tibaaxbixinnood, ee “rijadhigga” iyo “moogganaanta” waa 
ay ka gundheer yihiin sida aad u tafsiirtaan—kolka loo eego habka 
aad u gu adeegsataan suugaantiinna iyo sheekafaneedyadiinna. 
Taasina waxa ay i dareensiisaa in labadaas sifo ay idinka la weyn 
yihiin mas’uultyadda aad qofka saartaan, ee ah ta caadiga ah ee 
insaankaba waajibka ku ah. Welwelka iyo rajadhigguba, waxa 
aad u adeegsataan sidii xaalad miyir oo insaaka go'aaminaysa 
kamadambaystiisa. Se mid waa aan ku gu raacsa nahay oo, insaanka 
isa ga ayaa ay ka go'daa doorashada jiraalkiisa. Se qodobka daarran 
welwelka iyo rajadhigga, caadi ahaan ma aha dareen si joogta ah uu 
u la kulmo insaanku, ma na aha xeerfulineed hortaagan qofka, si uu 
u go'aamiyo jiraalkiisa. 


Saartar: 


U la ma jeedo doorashadaas aad ka hadlayso ta dhacda kolka aan 
rabo in aan kaladoorto cunista shukalaato ama xalwad. Se waxa 


( 1 ) Action 

aan u la jeedaa, doorashadu waxa ay fushaa kolka welwel Jiro. 
Sidaas ayaa uu welwelku ku yahay xeerfulineed lagamamaarmaan 
ah. Maaddaama oo aan weligay wax kaladooranayo, doorashadaydu 
waa joogto. Haddii ay sidaas tahayna, welwelkaygu waa joogto. 
Sidaas daraaddeed, waxa aan ka fog ahay wax kasta oo cillad ku 
keeni kara doorashadayda, taas oo laali karta mas'uuliyadda i ga 
saaran doorashadayda. Mas'uul ayaa aan ka ahay doorashadayda, 


taas oo ka dhigan in aan mas'uul ka ahay doorashada insaanka 00 
dhan. 


Ujeeddaydu waza ay ahayd in aan kaa la doodo magaalkii aad ku 
faafisay majalladda Akshan, taas oo aan u atko in aragtidaadu aysan 
muc lahayn, 00 ay itaalgab tahay. 


Saartar: 


La ga yaabee in habfaallayntaydu ay liidatay markaas. Taasna waza 
aan u aanaynayaa labadii saxafi ee la ii soo diray si ay ii waraystaan 
oo heerkooda aqooneed aanu u saamaxayn sidii ay u tayayn 
lahaayeen weyddiimahooda ku aaddan Jiraalnimada. Waxaana i la 
gudboonayd laba mid uun: in aanba ka jawaabin weyddiintaas, ama, 
in aan wax u sharraxo si ay wada fahmi karaan dadka 00 dhammi, 
sharraxaas oo aan sidaas u sii gundheerayn. Ta dambe ayaa i la 
habboonaatay. Sababta oo ah xeerka fiilasoofyada ayaa ah kolka ay 
jaamacadaha joogaan in ay si fudud oo la wada fahmi karo ay wax 
u sharraxaan. Waana sida aan yeelay. Sida oo kale, maaddaama oo 
aannu nahay duul dadka u gu yeedhaya falsafad xeerkeeda koowaad 
yahay dhagangelinta mas’uuliyadda, waa in anna ga horta taas la 
inna ga helaa. Maaddaama oo Falsafadda Jiraalnimadu ku baaqdo 
in jiraalku ka horreeyay abuurka, waxaa inna gu waajib ah in aannu 
taas ka runsheegno. Taas oo aan u la jeedo wax walba waa in aannu 
u hurnaa waxa aannu ku baagaynno. Waa in aannnaan ku eekaan 
waxa aannu qorayno iyo buugaagteenna. Sidaas daraaddeed, waa in 
aannu si kasta u sharraxnaa, anna ga oo taas ku dhisanayna in aannu 
wax u sharraxno sida ay u ka la duwan yihiin heerarka aqooneed 
ee bulshadu. Murankiinna waxaa sal u ah maaddaama oo aan u 

adeegsaday falsafaddan erayga “insaannimo.” Sidaasna waxa aan u 
yeelay si aan u soo bandhigo mushkiladda. Ka ma dhaxayso in aan 
wax u sharraxo sida kolka aan wax qorayo, ama aan aqbalo in si 
walba oo suuragal ah, oo la wada fahmi karo, in aan wax u sharraxo 
aniga oo ka fogaanaya sharraxaas fudud in uu weeciyo fahanka la 
ga haysanayo falsafaddan. 


Inta doonaysa in ay idin fahmaan, waxba ka ma hortaagna. Se inta 
aan doonayn in ay idin fahmaan, waa doonistooda. 


Saartar 


Naafil 


Malaha, weli, waxa ay ku la tahay si falsafaddu u ga qaybqaadato 
horumar xaddaaradeed waa in ay dhammays noqoto. Fiilasoofyadii 
tegay iyo kuwa haddaba, waa ay isnaqdiyaan oo murmaan tyada oo 
aanu shacabku fahmayn. Shacabka qudhooduna ma ba daneeyaan 
waxa ay is ku haystaan. Se kuwa maanta, tallaabo ayaa ay hore u yar 
qaadeen, oo doodihii buugta uun ka dhex socon jiray, bannaanka 
iyo suuqyada guud ayaa la keenay. Xataa Maarkis waa uu ka fursan 
waayay in uu fududeeyo sharraaxaadda fikirkiisa. 


Maarkis sababta uu u gu qasbanaa sidaas, waa maaddaama oo uu 
waxqabadkiisu ahaa waxqabad kacaan. 


Saartar 


Naafil 


Horta ayo ayaa caddayn kara in Maarkis ahaa horraantii kacaanwade, 
ka dibna uu doortay in uu noqdo faylasuuf? Ama in uu markii hore 
ahaa faylasuuf, ka dib uu noqday kacaanwade? Anigu waxa aan u 
arkaa in uu hal mar wada ahaa faylasuuf iyo kacaanwade. Se adigu 
maxaa aad u la jeeddaa in uusan ahayn faylasuuf? 

Anigu waxa aan u arkaa, Baaqiisa Shuuci in uusan ahayn tacliin 
fudud. Hub dagaal ayaa uu ahaa. Ka ma na shakigabo in uu gutay 
mas'uuliyad, sababta oo ah kolkii uu kacaanoogista ka soo jeestay 
wixii u gu horreeyay ee uu qabtay waxa uu ahaa goraalka Baaga 
Shuuciga, oo ahaa fikir is ku xidhaya siyaasadda Shuuciyadda 
ah ee Maarkiis iyo falsafaddiisa. Se adinku waxa aad dadka u gu 
baaqaysaan ee akhlaaqiyaad ah iyo falsafaddiinna— sida Maarkis— 
maxaa kulminaya? 


Saartar 


Naafil 


Akhlaaqiyaadka aannu ku baaqno, waa akhlaaq ka xor ah wax hore 
u jiray. Wax isburin ah oo u dhaxeeya falsafaddayada iyo jaadka 
akhlaaqeed ee aynnu ku baagano, ma jiraan. Waa wax caadi ah, 00 
sidii la rabay ah, in ka la duwanaasho jirto, kolka loo eego barta 
iyo goorta.? Baaqa Shuuciyeed ee Maarkis, goortii la joogay iyo 
bartii uu joogay kolka loo eego, waajib ayaa ay ku ahayd shagada 
kacaanoognimada ah. Se hadda, ka mid nogoshada urur gaar ah, 
iyo jiritaanka ururro kale oo mid kasta ku baaqayo bilow kacaan, 
wax macne ah soo kordhin mayso aan ka ahayn in mid walba fahan 
gaar ah oo mudan in wax la ga beddalo uu soo bandhigo. 


Waxa aan jeclaan lahaa in aan ku weyddityo, aniga oo su’aashayda 
sal u ga dhigaya qodobbada aad sharraxday: Ma u atagtaan 
mad'habkiinna in mustagbalka loo dhigi doono mad'hab soo 
noolaynaya Hantiwadaagga xagjirka ah? Haa, waa weyddiin la 
la yara yaabo. Se waa ay ka fursan wayday. Sababta aan sidaas u 
lee yahayna, kolka aad si qoddadheer u dhugto Fikirka Jiraalka, 
ma mooddid Falasafadda Jiraalnimada wax aan ahayn qayb 
Libraaliyadda ka mid ah. Falsafaddiinnu waxa ay dib u soo fagaysaa 
wixii Hantiwadaagga Xagjirka ah ku aasnaa. Kolka aannu u eegno 
wakhtiganna, waa waxa jaadgoonniga ka dhigay falsafaddiinna. Sida 
oo kale kolka loo eego xaaladda guud ee bulsho, caalamku waxa uu 
u baahan yahay fikir ka weyn mid dib u soo noolaynaya Libraaliyad 


(2) Ama sida aannu u naqaanno samaanka iyo makaanka. [T] 

hore, oo guun ah. Haddii aan suuggaynayo arrimo noocaas ahna, 
waxa aan filayaa in ay marlayba jiraan xujooyin kaabaya. Si kasta oo 
aad u dhigto falsafaddan, waa aannu garanaynaa sullankeeda, iyo 
waxa ay ka tahay mad'habyada insaaniyeed. Falsafad sidaas oo kale 
xorriyadda u gu baagaysana, waxaa muhiim ah in ay jiraan xeerar 
la dhaqangeliyo oo la joogteeyo. Joogtayntaasina, ma aha mid ay 
jaangoysay falsafaddaasi. 


Sida oo kale, waxa aad weynaysaan karaamada insaanka, 00 
aad ku dartaan waxybaaha koowaad ee falsafaddiinnu u taagan 
tahay. Karaamayntaas shakhsiga ah iyo ta insaaniyadda, oo si guud 
ah, waa cunsurradii ay ka koobnayd Libraaliyaddii hore. Waxoogaa 
uun ayaa aad ka la soocdeen uun macnaha “Mad’hab Insaaniyeed" 
iyo “ Xaaladda Insaanka.”? Taas oo keliya ma aha, waxyaabo 
badan ayaa leexiseen macnahoodii saxda ahaa, ee taarikhda dheer 
lahaa, taas oo aanay leexintoodu ahayn wax aan la ga warqabin oo 
la maandhaafsan yahay. Waxa aad u halabuurtay macnayaal kale 
oo badan, si aad u badbaadiso falsafaddaada iyo Libraaliyadda 
guunka ah. Miyaa aannu is ka daynaa weyddiimaha xidhiidhka la 
leh cilladda ay lee dahay falsafaddu oo aan ku koobnaadaa waxa 
aan hadda dhagaystay? Aan dulistaago qodob muhiim ah, oo ah: si 
kasta oo aad u gu dadaashay leexinta macnayaasha, weli waza aad 
ku dheggan tahay macnihii hore ee qadiimka ahaa. Insaanka, waxa 
aad u taqaanniin mashruuc sugaya in uu fulo. Taasina waa qodob 
waxkuool ah. Insaanku, wax kasta ka hor, waa uu jiraa. Jiraalkaas 
la gu ma qeexi karo jiraal ka horreeyay abuurka, ee waa mid loo 
tixgelinayo taagantiisa ku lugleh shakhsi ahaantiisa iyo jiraal ku 
xidhan xilli gaar ah. Se ta aan isweyddiinayo ayaa ah kolka jiraalka 
sidaas loo macneeyo miyaa aanu ku habboonayn fahanka dabiicadda 
insaanka? Miyaa aanu ahayn hab ku habboon sidaas haddii 
fahanka insaanku ku xidhan yahay arrimo taariikheed? Fahanka 
Falsafadda Jiraalnimadu bixinayso waxa ay shabbahdaa fahanka ay 
bixinayso dabiicadda insaanka---sida ay yidhaahdeen fiilasoofyadii 


(3) Kolka falsafadda la joogo, “Xaaladda Insaanka/Human Condition" waxaa la gu qeexaa 
waxyaabaha seeska u ah nolosha insaanka ee nuxurka u ah. Waa tacbiir, kolka falsatadda 
la joogo, la gu gorfeeyo ujeedda nolosha, dhabnimada dabiicadda iyo iskudayada iyo 
khibradaha gaarka u ah nolosha insaanka. [T] 

qarnigii siddeed iyo tobnaad. Waa fahanka aad diiddan tihiin. Waa 
aannu soo heli karnaa diibacaddaa insaaniga ee aad macnihiisi 
dhalanrogteen, ee aad u adeegsataan falsafaddiina Jiraalnimada. 
Haddii aannu u qaadanno xaalad insaan “X”, xaaladdaas insaan 
oo aannu u ictibaarinno xaalad la gu noolaan karo, anna ga oo 
aannaan u eegin cawaaqibta deegaan ee ka dhalan karta, waxa 
aannu arki karnaa in aannu waajahayno dabiicad insaan oo ugub 
ah—dabcigaas insaannimo ee ugubka ahna waa mid ay adag tahay 
in tafsiir sax ah oo dhan taariikheed ah, loo helo. Waa ra'yigayga 
kolka aan ka hadlayo. Dabiicadda insaannimo, maalmahan dambe 
waxaa la gu jaangooyaa dabaqadaha bulsho iyo isdhexgalka 
ummadeed. Sidaas daraaddeed suuragal ma aha in ay jirto dabiicad 
insaaniyeed oo hal jaad ah—sidii qarnigii siddeed iyo tobnaad loo 
dhigi jiray dabiicadda insaanka iyo goortii faylasuufyadu sidaas u 
dhigi jireen tyaga oo xujaysanaya fikradda horumarka joogtada 
ah. Se maanta waxa aannu helaynaa cid fikirkeedu baday in ay si 
liidata u ga hadasho dabiicadda insaanka, oo ay ku tilmaanto xaalad 
insaan. Waa sida aannu u aragno Falsafadda Jiraalnimada, ee wali ku 
dheggan fikradda dabiicadda insaanka, weliba u dhigan si foolxun 
oo la ga carato. Kolka uu Wujuudigu ka hadlayo falsafaddiisa, waxa 
uu u ga hadlaa si caddaynaysa in aysan weli dhammays ahayn oo 
aanay waajib ahayn kudhaqankeedu. Maaddaama oo uusan ahayn 
mashruuc dhammaystiran, waxaa cad in wuxu yahay wax la soo 
dheegtay. Wax la la yaabona ma aha in xaaladdaas insaannimo, ay 
jaangoyso sifo guud oo insaannimo. Kolka ay kawarramayaan 
dabiicadda insaannimo, ujeedkoodu waxa uu ahaa wax ka duwan 
waxa ay ku sheegayeen “xaalad” guud. Dabiicadda laftarkeeda 
ayaa ah wax kaladuwan oo wejiyo leh. Dabiicadda insaaniyeed, ma 
aha wax akhlaaqi ah. Yacni, xaaladda insaannimo, ayaa ah xaalad 
akhlaaqi ah. Sidaas daraaddeed ayaa aan u gu arkaa in adeegsiga 
dabciga insaaniga ah, uu ka mudan yahay adeegsiga mad'hab insaani 
ah. Sababta oo ah dabiicaddu waxa ay kulansanaysaa waxyaabo 
badan oo guud, halka mad'habka insaannimo wax cammimiddu ku 
yar tahay. Se haddii aannu ka hadlayno wax ku saabsan dabiicadda 
basharka, gorfaynteedu waxa ay u baahanaysaa gudaballaadhin oo 
ay keensanaysaa kahadalka ftiro taariikheed. Oo waaqica hore, waa 

waagic dabiici ah se ma aha waaqic insaani ah kolka la ga reebo 
qodobbadiisa ama cunsurrada uu ka kooban yahay. Taasina waxa 
ay inna gu khasbaysaa in aannu isu dhiibno xaqiiqada taariikheed. 
Se Wujuudigu, waa taas kasoohorjeedkeeda. Dhabnimadaas u 
ma eegayo taariikhda insaan iyo xataa dabiicaddiisa. Sidaas oo ay 
tahayna, taariikhda insaanka ayaa abuurta shakhsiga. Taariikhda 
shakhsiguna waxa ay bilaabanta jeerta uu dhasho. Waana waxa 
sababa in shakhsigu ka muuqdo caalamka uu naftiisa ku matalo. 
Caalam, si uu u jiro ay tahay in uu fuliyo shuruudaha horyaalla, si 
uu jiritaankiisa u xaqiijiyo. Waa si la mid ah sida hooyadu ku xaqiijiso 
jiritaanka ilmaheeda: shardi ah in ay iyadu foolato, ilmuhuna ku 
xagiijiyo jiritaanka hooyadii shardiga ah in ay iyadu dhashay. Innoo 
ma na bannaana in aannu ka hadalno shuruudda xaqiijnaysa 
jiritaanka insaanka, illaa aannu sidaas iyo fiiradaas aasaasiga ah 
aannu u ga hadalno. Ama haddii aannu si kale u dhahno, xaqiiqada 
salka ahi waa mid dabiici ah ma aha mid insaani ah. Anigu waxa 
aan ka halcelinayaa fikradaha la gu yaqaan Wujuudiyiinta. Se waza 
aad ka sheegtay Wujuudiyadda, ma aha wax ka halcelinaya naqdigii 
Falsafadda Jiraalnimada, ma na aha wax ka tiraya khaladaadka. Oo 
haddii aanay jirin dabiicad insaani ah oo siidaysan ama abuurku 
ka horreeyay, oo jiraalka insaanku gaar ka yahay, haddaba ma 
jiraan xaalado insaan oo guud ama shuruud guud oo go’aaminaysa 
jititaanka insaanka xataa haddii aannu u qaadanno ama aannu u 
fasiranno shuruudahaas in ay yihiin wadar xaalado ah. Sababta oo 
ah xaaladahaas aad sheegtaan, asalkaba ma aha wax xidhiidh ka 
dhaxeeyo. Si kasta oo ay tahayna, Maarkisiyadda fikraddeedu, waa ay 
ka duwan tahay mowduuca Falsafadda Jiraalnimada. Maarkisiyadda 
fikraddeedu waxa ay ku salaysan tahay dabiicadda insanka. Fikradda 
dabiicadda insaakuna, waa fikrad aan la gu qeexi karin fitro gaar 
ah. Yacni, insaanku xaalad kasta waxa uu ku la dhaqmaa xeerar 
ku habboon. Xeerarkaasina waa kuwo waafaqsan diibacadda 
insaanka. Waa sax in dabiicaddaasi aanay ahayn mid xasilloon, oo 
ay isbeddelog tahay, se la mid ma aha kasmashaacsaneedda in yar 
mooyaane. Waxaas yar ee garooca ah, waa inta wax la gu muujinayo 
si tijaabo ah ama dareenwadareed guud; ama si kale haddii aannu 
dhigno waxa uu nogonayaa waxa tijaabadiisa la gu muujiyo shanta 
dareen, sida fiilasoofyadu dhahaan. Macnahaasina waza uu inna gu 

hagaajinayaa in fahanka guud uu ka dhaxeeyo dabiicadda insaanka— 
sida ay xaqiijiyeen mufakiriintii qarnigii siddeed iyo tobnaad—tyo 
fikirka Maatkis. Taas oo ah xaalad insaan oo ka madhan aragtida 
kasmashaacsaneedda ee khaaska u ah insaan gaar ah. 


Runtii, maanta aniga oo ka xun, madaahibta insaannimada 
waxaa loo macneeyay ama loo sameeyay macnayaal dhawt ah. 
Dhammaanteen waza aannu wada nahay dad wada haysta mad habka 
insaannimada. Maarkisiytinta u haysta in ay yihiin caqlaaniyiin guun 
ah, qudhoodu mad'hab insaani ah oo si u dhadhan daran, ayaa ay 
haystaan, oo ay ka soo dheegtaan Libraaliyaddooda dhacday qarnigii 
hore. Haddii, haddaba, ay Maarkisiyiintu awoodeen in ay ku baaqaan 
mad'hab insaannimo, markaa diimaha ka la duwan ee ay ka midka 
yihiin Hinduuska, Masiixiyadda tyo kuwa kale ee ciiddaas ah, tyaguna 
waxa ay sheegtaan in ay ku baagayaan madaahib insaannimo. Sidaas 
si le'eg ayaa ay Wujuudiyadduna u gu baaqdaa mad'hab insaannimo, 
oo waxa ay la mid tahay dhammaan tayaarradaas falsafadeed ee ka 
la duwan. Hadda iyo xilliganna, fiirooyinka siyaasadeed ee ka la 
duwan, iyaguna waza ay ku baaqaan mad'hab insaannimo. Waxaasi 
oo dhammina, waa iskuday biyadhaciisu yahay sheegasho aan 
dhab ahayn iyo insaaniyad male'awaal ah. Hadda oo kale, kolka ay 
Masiixiyaddu sheegaynayso mad'hab insaannimo iyo in ay tahay 
caqiido insaannimo ku baaqaysa, micnaheedu waa in ay diiddan 
tahay waajibnimada insaannimada. Sababta oo ah suuragal u ma 
aha in ay dhagangaliso wax horumar keenaya, maaddaama oo ay 
ku salaysan tahay wax guun ah oo dhasaystay. Waxaa taas la mid 
ah kuwa sheegta Libraaliytinta ama Maatkisiyiinta, oo sheega in 
xuquuqda shakhsiga ah iyo xuquuqda guudba ay muhiim tahay 
tyada oo afka baarktisa uun ay ka tahay. Wujuudiyiintuna waa 
dhigga Libraaliyiintaas. Waza ay insaanka u dhigaan sidii in aanu 
awood u lahayn in uu gudo waxa dhacdooyinku iyo xaaladuhu ku 
waajibiyaan, iyo in mowgifka Maarkisigu uu ku habboon yahay 
xaaladaha horumarka, oo Maarkisiyadu ay dhagangeli karto goor 
walba iyo xilli walba. Sax ma aha in insaanku lahaado xorriyad 
doorasho. Sababta oo ah doorashadaasi waxa ay shiiqinaysaa 
halkarnimada insaanka. Sida oo kalena ma aha wax maangal ah 
in la is ka yidhaahdo waxaa loo halgamayaa xottiyad, iyada oo 

aanba fikir la ga haysan jaadka ay tahay xorriyaddaasi. Haddi aannu 
fursad siinno dadkaas, oo ay wax ka ogaadaan waxa loo halgamayo, 
waxa ay waajib isa ga dhigayaan u halganka qaddiyaddaas. Ka ma 
na dhigna halgankaasi in uu yahay mid aan ujeeddo lahayn, ee 
waxa uu isu beddelayaa mid fig leh, oo meel leh. Se haddii wuxu 
ujeeddo ka madhan yahay, weyddiintu waxa ay noqonay: “Maxaa 
ti ga kidhiish ah waxan?” Wujuudiytintu, doorashada sida ay u 
dhigeen waa sidaas oo kale. Xorriyad aan ujeeddo lahayn. Se sida 
ay u sifeeyeen xaaladda insaanka, xorriyadda iyo waxa is ku sidkaya 
waa uun nafcidoon. Yacni, waxa aad sawiraysaan caalam ka kooban 
waxyaalo kalatagsan oo aan xidhiidh, sabab iyo ujeeddo loo hayaamo 
toonna aan lahayn—kolka la ga teebo sababta keliya ee liidata ee 
ah nafcidoonka. Sidaas daraaddeed, insaanka wujuudiga ah waxa 
uu doonaa oo keliya caalamka walxaha iyo caqabadaha, isa ga oo 
ka baadhaya hadaf ah kafaa'idaysi anaanimo ah. Waana fiiro liidata, 
oo ay ka baqaan qirashadeeda cid kasta oo Wujuudiyadda sheegata, 
fiiradaasna waxaa la gu tilmaama Falsafadda Dibadwateegga.” 
Shakina ku ma jirto in ay fiiradaas is ka fogeeyaan, fliradaas u 
sawiraysa wax kasta wax baahi loo adeegsado. 


Haddaba, caalamkaasi halkee ayaa uu ka bilowdaa kuna 
dhammaadaa, caalamkaas qeexiddiisu aanay fadhin, ee aan la 
jaanqaadi karin waxa uu faryo cilmiga cusub ee casriga ah? Anna 
ga ahaan, caalamkaasi, batbilow iyo bardhammaad toonna ma leh. 
Sababta oo ah ka la qaadista iyo ka la irdhaynta uu Wujuudigu ka 
la qaadayo caalamka iyo dabiicadda, waa ka la qaadis aan dhab 
ahayn. Sida aannu dhammaanteen u aragno, ma jiro caalam aan 
ahayn ka aynnu naqaanno, ee ay joogaan dadka iyo walaxdu. Sida 
oo kale waxaa runta ka fog, waxa aad ka sheegtaan xorriyadda 
iyo dhammaystirnaanta. Waa sax in aad u qirtaan jiraalka si 
madaxabannaan, se waxa aad u dhigtaan jiraalka si tabban oo 
cadaawadi ka muuqato. U ma haysataan caalamka fiisigiska iyo 
bayloojiga wax masdar u ah xaaladaha siidaysan ama wax u ah 
masdar xaaladaha insaanka. Se waxaas oo dhan waxa aad u dhigtaan 


(4) Externilsam ama Falsafadda Dibadwareegga, ku doodda muhiimadda ay lee dahay 
kawarqabka waxyaabaha dibadda ka ah is-ahaanshaheenna ee saamaynta inna gu leh. [T] 

ama ku tilmaamtaan “cillad”. Sababtaas iyo sababo kale oo badan 
ayaa ay falsafaddtinnu u tahay falaad aad u gu yeedhaan “go’aanka 
xorta ah.” Xataa waxa ceebaynaysaan taariikhda Maarkis, kolka aad 
ku sheegtaan falsafaddiisa mid xilligiisi munaasib ku ahayd. Maarkis 
aragtiyihiisa iyo fikirkiisa falsafadeed waza uu qiimo yeeshay kolkii 
uu tijaabooyin matay, oo la ga ga gudbay caqabado adag. Waana 
sida ay qirayaan faylasuufyadu. Micnaheeduna ma aha haddii uu 
Kaant ka fogaaday kaqaybqaadashada attin siyaasadeed, in aysan 
falsafaddiisu kaqaybqaadan door siyaasadeed. Oo waa tii uu Hayn? 
lahaa: Kaanta waa Robisbaayarka!” Jarmalka. Sida oo kale, falsafadihii 
Diikaart horraantii ku ma aysan luglahayn dooratkii styaasadeed 
ee waqtigiisi, se waxa ay ka qaybqaateen falsafadihiisu styaasadahit 
qarnigii sagaalaad. Se ka ma yeelaynno Wujuudiyiinta in ay dhahaan 
falsafaddu ka ma qaybqaadan karto arrin siyaasadeed, 00 taasi waa 
wixi ay ka caanadhamiwaayeen Hantiwadaaggii xagjirka ahaa. 
Waajibkuna waza uu ku qasbayaa Wujuudiytinta, in ay bal horta 
iyagu is naqdiyaan. Waa arrin u horseedi kara maxsuul wanaagsan 
oo dhan bulsheed iyo dhan maangalnimoba taabanaya. Waana 
wax ka hortagi kara Wujuudiyiinta qaar in ay ka feejignaadaan 
waxyaabaha cambaaraynaya falsafaddooda. Taasna waxaa tusaale 
u ah, mid Wujuudiyiinta ka mid ah ayaa waxa uu qoray magaal 
uu ka ga hadlayo kasmashaacsaneedda, oo uu ku lee yahay waxa 
ay gacansiinaysaa Burjuwaasiyiinta oo ay aakhirka noqon kartaa 
falsafad dhalisa kacaan dawladeed. Kun qiso oo taas la mid ah waa 
aan tidin ka warrami karaa, aniga oo u ga dan leh in Wujuudiyiintu 
soo xabaaltoosinayaan Hantiwadaag xagjir ah oo ku qafacan wax 
ueg Libraaliyad cusub. Taasina waa ifafaalle khatartiisa leh. Waxa 
inna la gudbooni waa hal arrin uun oo ah in aannu ka feejignaano 
afkaartaas gurracan. Ma aha wax hal mat isa ga oo dhammaytiran 
soobaxa e, waxa uu u bilowdaa tallaabo-tallaabo. Ka dib waxa uu 
noqdaa falsafad dhan, oo mad'hab oo kale ah. Waxaasba ka kaalay 
00, in aannu ka ba hadalno falsafad noocaas oo kale ah casrigan, 


(5) Christian Johann Heinrich Heine waxa uu ahaa abwaan, qoraa iyo gorfeeye suugaaneed 
oo Jarmalka u dhashay. [T] 


(6) Maximilien Robespierre, waxa uu gadhwadeen ka ahaa Kacaankii Faransiiska. Waxa 
uuna xubin firfricoon ka ahaa xisbiga Jacobin Political Party. [T] 

ayaa ba ah fashil. 


Haddaba, haddii ay ku socoto Falsafadda Jiraalnimadu waddada 
uu u xaadhay Saartar, waa in ay ku socotaa habraaca uu sityay. Waxa 
ay ahayd in ay go'aamiso Wujuudiyaddu cidda ay garabka u tahay 
19451 hadda la joogo ee ay ku biitayso ma xibiga Dimuqraaddiga 
Hantiwadaagga ah, Xisbiga Shuuciga, Xisbiga Hantiwadaagga 
Xagjitka ah mise Xisbiyada Burjuwaastyiinta ah? 


Saartar: 


Waa ay i gu yar adag tahay in aan ka wada jawaabo weyddiimaha 
tirada badan ee aad i weyddiisay. Se waxa aan ka jawaabi doonaa 
inta u gu muhiimsan ee aan gortay. 


Horraantii, waza aad ku tilmaantay Wujuudiyadda falsafad dibudhac 
ah, oo ku dhisan aragti hore oo ay Maarkisyaddu ku dhisnaan 
jirtay. Ma rabo iminka in aan kaa la doodo arrinkaas, se waxa aan 
rabaa in aan ku weyddityo xaggee ka keentay waxaas, oo aad ku 
caddaynaysaa? Ka ma dhigna in wax kasta oo aad naqdidaa ay si 
aan dibueegis lahayn ay ku saxan yihiin. Haddii waxaasi sax yihiin, 
aaway xujadaadii? Sida oo kale waxa aad sheegtay, adiga oo ku 
afgobaadsanaya karaamada insaanka, in insaanku kasoohorjeedo in 
loo la dhaqmo sidii walax. Taasina waa khalad. Arrinkuna ma aha 
wax ku saabsan karaamada insaanka, ee waa wax ku saabsan artin 
falsafadeed oo maangal ah. Waxaa muhiim ah, in aannu hotta is la 
fahanno in atagti kasta ha ahaato mid falsafadeed ama saynis e, in 
ay tahay aragti kumeelgaadh ah. Waxaana daliil u ah taas, kolka hore 
xuluusha cilmiyeed ama taartikheed, horraanta waxaa loo dhigaa si 
weyddiin oo kale ah, oo kol walba la xallin karo. Haddii aannu sidaas 
ku ekaanno iyo aragtiyahaas kumeelgaadhka ah, xaqiiqooyinkii 
ayaa baaba’ya oo qarsoomaya. Kolkaa waxaa imanaysa goor la 
isweyddityo aaway runtii? Haddii ay taasi timaaddona, halka waddo 
ee innoo bannaan waa in aannu is-ahaanshaheenna ku dibnoqonno, 
si aannu u soo helno xaqiiqooyin. Waddadaasina waxa ay innoo 
oggolaanaysaa in aannu kalahufno aragtiyaheenna, oo aannu 
kordhinno kalsoonida aannu ku qabi karno tacliinteenna. Waana 
kalsoonidii aad u soo bandhigtay si madmadow leh, oo aan la fahmi 

karin. Oo haddii aadan garanayn xaqiiqada, sidee ku awoodday in 
aad u dhigto aragtida Maarkis mad'hab matna qarsooma matna 
soo daahira, oo isbeddel iyo waxkabaddalis ku socodo mar walba, 
oo aan qiimo kale lahayn, kolka la ga reebo qiimaha ay lee dahay 
aragti? Sidee u oogi karnaa muran taariikheed haddii aannaan dhigan 
xeerar? Weligeen, Wujuudiyiin ahaan, ma aannaan ka hadal ama ma 
aannaan gorfayn wax ku saabsan in insaan uu u ahaado insaan kale, 
walax. Se waza aannu ka hadalnay jiritaanka is-ahaansho insaan, oo 
la ga dheegto is-ahaanshooyinka insaannada kale. 


Waxa kale oo aad ka hadashay xaaladda insaanka, ee aad ku 
sheegaysay mararka qaar, mashruuca xaaladeed oo hore u jiray. 
Waa sax in aannu wax ka soo dheegannay Maarkisyadda waxyaabo 
badan. Se ma aha in aad ii nagdidaan sidii oo aan jiro qarnigii 
siddeed iyo tobnaad, oo aan waxba kalasocon waxyaabaha jira 
hadda. Waxa aad innoo sheegteenna, waa wax aannu ogayn 
muddooyin ka hor. Oo mushkilad aan ahayn ta u qeexda xaaladaha 
si guud, ma jirto. Maaddaama aanay jirin dabiicad insaan oo guud, 
sidee ayaa aannu u xasilin karnaa isbeddelka joogtada ah, aan ahayn 
in aannu ta’wiilinno dhacdooyinka taariikheed ee insaanka, sida, 
tusaale ahaan, sooifbixii Isbaartakos?, oo la ga haysto fahan ka 
hooseeya ka jira casriga la joogo. In dabiicad guud oo insaan aanay 
jirin, oo insaan walba uu la dabci yahay castiga uu joogo, waa aanu 
is ku waafaqsan nahay. 


Kolka aad sharraxaad ka bixinaysaan xaalad taariikheed, oo 
dhacday casti gaar ah, waxa aad tidhaahdaan arrinkaasi waxa aannu 
u ictibaarinaynaa xaalad gaar ah. Se Maarkisiyiin ahaan, waza aannu 
baadhnaa meelaha dhacdadaasi ay ka ga duwanaan karto ama ka 


(7) Sooifbixii Isbaartakoos, waa dhacdo u laabanaysa qarnigii koowaad ee dhalashada 
ciise ka hor. Isbaartakos waza uu ahaa addoon xilligii Boqortooyadii Roomaanka. Sida la 
sheego, waxa uu ka soo jeeday Taraaqyaa, oo Bulgaariya ku taal. Waxa uu astaan halgmaa u 
ahaa, addoontii ku hoos dulmanayd Boqortooyadii Roomaanka. Isa ga iyo addoon baxsad 
ah, waxa ay unkeen cudud ciidan oo xooggan, oo guulo isdabayaal ah ka soo hoysay la 
dirirkoodii Boqortooyadii Roomaanka. Se kamadambaystii, waa la ga itaalroonaaday, oo 
dilitaankiisi la gu guulaystay. [T] 

shabbahi karto xaaladdan ama casriga hadda la joogo. Aannu ka 
soo qaadno, laba kun oo sanno ka dib, qof ayaa waxa uu doonay 
in uu taxliiliyo dhawr weyddiimood oo ku saabsan xaaladda 
insaan, si guud. Ma na helin wax aan ka ahayn dhawr qodob oo 
ku saabsan waxa aannu ka aamminsanayn xaaladda insaaniyeed ee 
castigeennan. Maxaa la gudboon qofkaas oo kale si uu arrinkaas u 
xalliyo? Sida cadna, waa waxba. Waxba ka ma qaban karayno. 


Saartar: 


Naafil 


Weligayageen shaki ma aannaan gelin muhiimadda taxliilinta 
xaaladda insaanka ama taxliilinta mashaarticda shakhsiga ah. Waxa 
aannu ku magacowno “xaaladda insaan” waa wadaraynta duruufaha 
soo hoosgalaya xaaladda casti, ee casti kasta. 


U ma malaynayo in ay iswaafaqsan yihiin qoraalladaadu iyo 
hadaljeedintaadu. Se sida aad u qeexaysid “xaaladda insaan" 
waa ay ka duwan tahay sida ay u qeexayso Maarkistyaddu. Sida 
cadna, qeexiddaadu waza ay laalaysaa Mad'habka Sababaynta®. 
Qeexistaaduna ma ah mid qodobka doodda taabanaysa, oo 
waxa aad mooddaa in aad u ga baxsanayso qodobka doodda si 
farsamaysan. Xaaladda insaankuna, waa wax u taagan sida dhisme, 
oo hab taxane ah isu daahqaadda. 


Saartat: 


Si aan wax micne lahayn, ayaa aad ii ga la hadlaysaa Mad'habka 
Sababaynta. Si qodobbaysan oo cad ma ii ga warrami kartaa waxa 
aad ka aamminsan tahay Mad'habkaas Sababaynta? Waa aad i gu og 
tahay in aan aammino Maarkisyada sababayntooda, kolka aan arko 
Maarkisi arrinkaas ka hadlaya. Haddii aan kaa la hadlo xorriyadda, 
ma danaynaysid ka hadalka sababaynta. Sababayntaas idiin gaarka 


(8) Mad'habka Sababayntu, waa xidhiidhka ka dhaxeeya sababta iyo saamaynta. Waana 
aragtiyaha inta badan ay ku dhisan yihiin ama ay ku salaysan yihiin aragtiyaha cilmiga 
ah ama sayniska ah. kahadalka aragtidaasna waxaa caan ku ahaa Faylasuuf Dayfid 
Huyuum(David Hume.) [T] 

ahna wax macne ah idin ku ma fadhido, marka la ga reebo Haygal. 
Ma garan kartaan micnaha sababaynta, se waxaa idin wada haya 
ismoodisiis idiin sawiraya jiritaan sabab. 


Naafil: 


Ma aammisan tihiin jiritaanka xaqiiqo cilmiyeed? Waa suuragal in 
uu Jiro gole aan keensanayn wax xaqiiqo cilmi ah. Se waa uu jiri 
karaa caalam ka hadla cilmiga walxaha, caalamkaas oo ku sal leh 
caalamka cilmiga. Se kolka adiga aragtidaada la gu eego, waa caalam 
aan xaqiiqada gaadhsiisnayn, oo ka kooban aragtiyo kumeelgaadh 
ah. Caalamkaagaasi ma rumaysna xaqiiqda siidaysan ee cilmigu 
gaadhi karo. Haddaba, ma aqbalaysaan in cilmigu qeexis u yahay 
sababaynta? 


Saartar: 


Maya! Ha ka yaabin taas. Cilmigu, waa wax siidaysan, oo baadha 
isbeddelka kedsoonka ah. Isbeddelkaas oo isna siidaysan. Se inna 
ma baraan sababaynta runta ah. Se adinka, Maarkisiyiin ahaan, 
waxa keliya ee aad danaysaan waa hal wax oo ah in aad baadhaan 
sababta, se ma aha sabab cilmiyaysan. 


Naafil: 


Waxaa jiray tusaale aad ku dheeraatay oo ku saabsanaa arday kuu 
soo doontay talo. 


Saartar: 


Arrinkaasi miyaa aanu khusayn xorriyadda? 
Naafil: 


Maaddaama oo uu adiga ku weyddityay, malaha waxaa habboonayd 
in adigu aad u ga jawaabto. Haddii aan adiga ku ahaan lahaa, waxa 
aan iskudayi lahaa in aan wax ka ogaado karaankiisa falcelineed, 
da'diisa, xaaladdiisa dhagaale iyo xidhiidhka uu la lee yahay hooyadii. 
Xaaladda noocan oo kale ah, waxaa i la habboonaan lahayd in aan la 
golaimaaddo ra'yi suuragal ah, oo dhan kasta wax ka eegaya. Waana 

macquul in waxyaabaha qaar ii beensheegaan, se u gu yataan wax 
uun ayaa aan samayn lahaa. 


Saartar 


Haddii ujeeddadaadu tahay in uu 1 weyddiistay talo, dhab ahaantii 
waxa aan hubaa in uu jawaabtayda ka dhex helay wixii uu goobayay. 
Run ahaantii waa aan karay in aan wax uun u gu talabixiyo, se ma 
aan samayn. Waza aan ka doorbiday in uu isa gu garaarkiisa gaadho, 
sababta oo ah waxa uu raadinayay waa xottiyad. Sida oo kalena waa 
aan ogaa waxa uu samayn doono. Sidii aan filayayna, waa uu falay. 


END 


Jean-Paul Sartre [1905-1980] waza uu ahaa faylasuuf Faransis ah, 
suugaanyahan iyo xubin siyaasadeed aragtifog. Sooyaalkiisa akaadami waza 
uu ka soo bilaabay barenimo, oo waagii Dagaalka Labaad socday waxa 
uu barafaseer ka ahaa jaamacad ku taallay Jarmalka. Waxqabaddadiisa u 
gu waaweyn ee uu ka tegay waxaa ka mid ah: Being and Nothingness (Être 
et le Néant, 1943) iyo saddexlayda Dhabbada Xorriyadda iyo buuggan, 
oo hadaljeedin loo rogay qoraal oo uu Saartar dib u tifaftiray ah. Waa 
hadaljeedin ka qabsoontay Baariis, 29-kii Aktoobar, 1945-kii. Waxaa 
agaasimay, sida oo kalena codsaday hadaljeedintan ururka Mintonmon 
ee ay aasaaseen xilligii loo halgamayay xornimadoonka Jaak Kaalmi iyo 
Maark Bikbaardar, si loo dardargeliyo suugaanta iyo fikirka. Qoraalkaas 
asalkiisu ahaa hadaljeedinta, sannadkii ay qabsoontay, sannadkii xigayba 
waza uu ka mid ahaa waxsoosaarradii ay faafisay Nagaal . 

